
1. PRECIZĂRI CONCEPTUALE 


1.1. Conceptul de serviciu public 


Instituţiile publice reprezintă ansamblul structurilor organizate, create în 
societate pentru gestionarea afacerilor publice (P. Marinescu, 2003). 

Obiectivul fundamental al oricărei instituţii publice sau al oricărui serviciu 
public este servirea interesului general. 

Instituţiile publice, în sens birocratic, reprezintă singurul mod de organizare 
social-economică a statelor moderne, pentru ca acestea să poată face față 
provocărilor modernităţii (numărul mare al populaţiei, diversitatea şi complexitatea 
trebuinţelor umane ce se cer satisfăcute). 

De regulă, oricât de dezvoltată ar fi o economie naţională, inițiativa 
economică particulară nu poate răspunde, printr-o ofertă de bunuri şi servicii 
adecvată, tuturor trebuinţelor sociale, deoarece satisfacerea unora dintre aceste 
trebuinţe antrenează mari externalități, ce pot fi acoperite doar printr-un potenţial 
financiar deosebit de ridicat. De aceea, orice stat modern, în calitate de 
reprezentant al puterii şi voinței publice, trebuie să-şi asume iniţiativa de a 
răspunde trebuinţelor recunoscute social ca fiind de importanţă strategică, prin 
oferte distribuite prin intermediul unor instituții specializate. 

În ţara noastră, modelul tradițional de administrație publică datează de pe la 
mijlocul secolului al XIX-lea, structurile democratice dezvoltându-se odată cu 
apariția statului modern. Încă de atunci au luat ființă unele iniţiative de 
restructurare a sistemelor de administraţie bazate pe loialitatea față de o 
persoană publică (rege, conte, boier ş.a.) şi trecerea la un sistem administrativ în 
care orice persoană devine responsabilă față de autoritatea statală, în raport cu 
sistemul legislativ aferent. 

În ultima parte a secolului al XIX-lea majoritatea statelor europene au operat 
reforme asupra modelului tradițional de administraţie, în sensul modernizării. 
Literatura socială actuală abundă în publicaţii ce confirmă faptul că lumea 
modernă, care a depăşit faza industralizării, acordă o atenţie deosebită valorificării 
resurselor materiale şi de capital uman, prin dezvoltarea la cele mai înalte cote a 
instituțiilor şi serviciilor publice. 

In prezent, în România, ca în orice comunitate modernă, viața socială 
devine, pe zi ce trece, tot mai dependentă de instituţiile publice şi de oferta 
publică de servicii pentru populaţie. În cazul României însă, în ultimii 16 ani, s-a 
pus poate mai acut decât oricând, problema potenţialului real al societății şi 
economiei româneşti de a susține dezvoltarea unei sfere a serviciilor publice, la 
parametri demni de aspiraţia noastră de a deveni o ţară membră a Uniunii 
Europene. 

Experienţa a numeroase state europene, ca şi experiența României de 
după anul 1990, a demonstrat însă că dezvoltarea şi mai ales reformarea 
serviciilor publice nu poate avea loc în orice condiţii, aceasta nefiind o simplă 
problemă de opţiune politică, socială sau chiar economică. Serviciile publice se 
pot dezvolta în mod echilibrat şi susținut, pe termen mediu sau lung, doar dacă şi 

alte sectoare ale economiei sunt în măsură să susțină procesul respectiv. 
Ocuparea în sectorul serviciilor a forței de muncă eliberate din alte sectoare ale 
economiei (ca urmare a restrângerii sau reformării acestora) nu se poate efectua 
pe termen mediu sau lung, dacă productivitatea generală a muncii nu este 
suficient de ridicată pentru a permite (prin intermediul puterii de cumpărare şi 
implicit al nivelului real al salariilor) o cerere/ofertă ridicată de servicii. Este 
cunoscut, de exemplu, fenomenul exploziei serviciilor de tip comercial din țara 
noastră, de la începutul anilor '90, fenomen suficient de volatil şi informal, încât 
doar unele ecouri ale sale au fost reflectate în statisticile fiscalităţii. De-ar fi să ne 
referim, de exemplu, la serviciile de comercializare a unor bunuri de larg consum, 
constatăm că înmulţirea aproape peste noapte a punctelor de desfacere 
comercială (în condiţii mai mult sau mai puţin improvizate) nu s-a produs ca efect 
al creşterii subite a performanţelor economiei româneşti, ci dimpotrivă. 
Performanţele extrem de scăzute ale industriilor autohtone, concretizate prin 
calitatea scăzută a produselor, creşterea şomajului şi perpetuarea unei lipse 
cronice de mărfuri autohtone de pe piaţa internă moştenită încă din anii '80, au 
determinat o invazie masivă de mărfuri de import (şi aceasta de calitate 
îndoielnică adesea), şi comercializarea acesteia prin târguri ad-hoc, la colț de 
stradă sau în piețele publice ticsite de bazaruri şi dughene. În scurt timp însă, o 
mare parte dintre iniţiativele particulare respective au eşuat, deoarece nu s-au 
putut autosusține prin profiturile realizate, pe termen lung. Aşadar, principial, 
există o relație destul de strânsă între nivelul general de dezvoltare al primelor 
două ramuri tradiţionale ale unei economii şi sectorul serviciilor. În lumea de 
astăzi, cu greu pot fi găsite unele exemple de ţări care să-şi fi dezvoltat sectorul 
serviciilor, fără a se baza, cel puţin iniţial, pe un sector producător de bunuri 
tangibile performant. Asemenea țări au beneficiat, de regulă, ori de un sistem 
financiar stimulativ pentru dezvoltarea serviciilor, ori de existența unor oportunităţi 
cu totul speciale în acest sens. 

Într-un stat democratic instituțiile publice au următoarele functiuni: 
pregătirea şi adoptarea de acte normative; punerea în executare a legilor; 
supravegherea punerii în executare a hotărârilor luate la nivel politic. 

Sub denumirea generică de instituţii sau servicii publice pot fi incluse foarte 
multe categorii de instituţii şi servicii, între care menţionăm administrația publică 
centrală, administraţia locală (primării municipale sau locale, circumscripții 
financiare, unele servicii de relaţii cu publicul ale Ministerului de Interne, ale 
Ministerului de Justiţie ş.a.) unele servicii numite şi sociale (educaţia publică, 
sănătatea publică, asistența socială, asigurările sociale), serviciile publice de 
distribuire centralizată a unor utilităţi (gaze naturale, apă, energie electrică, 
salubritate ş.a.), serviciile publice de transport în comun, serviciile financiare şi 
unele servicii bancare, serviciile de presă, radio şi televiziune, alte servicii de 
interes general distribuite populaţiei prin intermediul pieţei ş.a. 

Serviciile publice se înființează/desființează prin decizii administrative, iar 
regimul lor juridic este reglementat de reguli ale dreptului public. Acestea îşi 
desfăşoară obiectul de activitate în cadrul unor clădiri sau stabilimente publice. 

Dincolo de diversitatea valorilor lor de întrebuințare, serviciile publice au ca 
obiect generic satisfacerea unor trebuințe sociale ce se exprimă repetabil, la 


7 


diverse intervale de timp. Trebuinţele respective pot să decurgă din raporturile 
social-economice ce se constituie între membrii unei societăţi sau între aceştia şi 
instituţiile statului/societăţii civile, din exigenţele convieţuirii în comunitate, în 
diverse categorii de grupuri sociale, în familie, dar pot ţine şi de satisfacerea unor 
trebuinţe personale ale oamenilor. 

În funcţie de obiectul activităţii şi performanţele lor, serviciile publice pot 
propaga în mediul social o multitudine de consecințe în domeniul modelării 
aspirațiilor umane, al susţinerii/descurajării diverselor motivații, al realizării/menţi- 
nerii, al integrării/alienării sau excluziunii sociale. 

Principial, serviciile publice plasează în centrul atenţiei instituţiilor 
prestatoare, deopotrivă omul şi calitatea vieții sale precum şi societatea în 
ansamblu, cu interesele sale cele mai larg recunoscute. 

În ce măsură putem vorbi însă, despre o asemenea realitate în cazul unora 
dintre serviciile publice din țara noastră, vom constata în cele ce urmează. 


1.2. Administrarea sectorului public 


Prin administrarea sau managementul sectorului public se aplică politicile 
publice adoptate în cadrul instituţiilor publice de resort şi se controlează activitatea 
organizațiilor cu scop lucrativ. 

În cazul în care, prin intermediul administrării şi controlului activității 
instituțiilor/serviciilor publice, se induc presiuni antiproductive ori se favorizează 
apariția unor abuzuri în sfera de activitate şi de autonomie a instituţiilor/serviciilor 
respective, atunci instituțiile în cauză nu îşi vor mai putea exercita atribuţiile 
potrivit aşteptărilor sociale. Pe de altă parte, sunt şi situaţii în care, din cauză că 
instituţiile publice nu sunt gestionate şi controlate eficient, randamentul lor devine 
inferior unor companii private cu obiective similare. Astfel apare problema 
privatizării unor servicii publice. 

Activităţile de management în sectorul public se fundamentează pe principii 
şi legi obiective, creează şi popularizează valori economice, politice, sociale şi 
culturale, iar prin urmărirea satisfacerii interesului public, sporeşte nivelul de 
performanţă în organizarea şi funcţionarea societăţii în ansamblu. 

În orice demers de formare sau reformare a instituţiilor/serviciilor publice, 
trebuie avut în vedere faptul că în timp de managerii din organizațiile private 
urmăresc, în primul rând, profitul (în mod mărturisit sau nu), scopul 
managementului public este satisfacerea interesului general. 

Succesul instituțiilor publice depinde şi de modul în care guvernele 
selectează mecanismele de motivare şi control adecvate fără a implementa 
proceduri rigide la nivelul fiecărei entități publice. 

Managementul serviciilor/instituţiilor publice presupune un înalt nivel de 
pregătire al profesioniştilor, în mai multe discipline şi domenii interdisciplinare 
precum economia, sociologia, ştiinţele politice, psihologia socială, drept economic 
şi drept internaţional ş.a. 

Există şi servicii al căror obiect de interes nu aparține domeniului public. 


Sunt considerate servicii publice numai activităţile care satisfac trebuinţe 
recunoscute social în cadrul unor diferite instanţe de legitimare socială, cum sunt, 
de exemplu, instituţiile reprezentative ale puterii politice. 

Coordonarea sau managementul instituţiilor publice presupune efectuarea 
unui control eficient şi consecvent al tuturor activităților acestora, în limitele 
reglementărilor legale în vigoare. 

Sectorul public are şi alte obiective decât cele de obținere a unor rezultate 
financiare avantajoase pe termen scurt sau chiar mediu. Între acestea menţionăm 
obiectivul construirii şi menţinerii păcii şi solidarităţii sociale, obiectivul dezvoltării 
stocului de capital uman, obiectivul menţinerii sănătăţii publice la cote cât mai 
ridicate ş.a. Resursele financiare necesare susţinerii unor asemenea obiective se 
pot obţine pe diferite căi (prin sistemul impunerii publice, prin înființarea şi 
susținerea unor scheme de autofinanţare colectivă, prin valorificarea unor investiţii 
avantajoase ş.a.). Pe lângă căile respective însă, orice guvern dispune şi de alte 
oportunități economice şi se poate implica în diverse sectoare ale economiei, 
mergând până la crearea de companii proprii, aducătoare de profit, ce va fi dirijat 
spre servirea interesului public. 

Interesul public a constituit întotdeauna o prioritate, presupunând angajarea 
celor mai competente persoane pentru a forma o elită administrativă care să 
acţioneze în conformitate cu legea şi precedentele existente. Managerii instituţiilor 
publice sunt preocupaţi de felul în care sunt privite asemenea activităţi de către 
comunitate. 

De aceea, transferul tot mai consistent de resurse şi de funcţii publice către 
sectorul privat îi afectează în mod evident pe cei care lucrează în sectorul public 
sau se bazează pe acesta. 

Politicienii liberali sau ultraliberali ca de altfel, cei mai mulţi dintre adepții 
pieței libere, consideră că guvernele sunt adesea implicate în activități economice 
ce depăşesc sfera atribuţiilor lor şi, de aceea, sfera lor de influenţă ca şi rolul lor 
trebuie reduse drastic. În legătură cu activitatea guvernelor, în analiza socială 
curentă, sunt de actualitate mai multe teme, între care menţionăm: guvernele au o 
mulțime de roluri şi scopul lor este greu de evaluat; performanţele obținute în 
gestionarea sectorului public afectează intens întreaga economie şi societate; 
regulamentele, taxele, infrastructura, standardele, condiţiile de angajare influen- 
țează deciziile luate pe pieţele private; sectorul public are un rol important în 
stabilirea standardelor de viață: calitatea şcolilor, spitalelor, serviciilor comunitare, 
mediul înconjurător, transportul public, legea şi ordinea, urbanismul, protecţia con- 
sumatorului; eficiența economiei naționale, rata tehnologizării, schimbările struc- 
turale şi prețurile sunt influențate de activitatea guvernului (P. Marinescu, 2003). 

Orice funcţie publică este desfăşurată prin intermediul funcţionarilor publici. 
Statutul funcționarilor publici, care a intrat în vigoare la data de 8 decembrie 1999, 
reprezintă legea-cadru a funcţiei publice în România. Această lege se înscrie pe 
linia tradiţiei din perioada interbelică privind reglementarea drepturilor şi obligațiilor 
funcţionarilor publici, fiind armonizată şi cu o seamă de prevederi ale unor coduri 
de drept de tip european. 

Statutul functionarilor publici conține un ansamblu de reguli referitoare la 
comportamentul funcționarilor publici. 

Functia publică exprimă situația juridică a persoanei fizice investite legal cu 
atribuţii în realizarea competenţei unei autorități publice (ansamblul drepturilor şi 
obligațiilor care exprimă relaţia juridică dintre persoana fizică investită şi organul 
de stat care a investit-o în funcţia publică). 

Drepturile şi obligațiile funcționarilor publici sunt stabilite pe cale unilaterală 
de către organele statale prin norme juridice. Drepturile şi obligaţiile prevăzute în 
statut, ca atribuţii ale funcţiei de stat, sunt exercitate în vederea exercitării 
autorităţii şi puterii publice. Cel investit cu o funcţie publică se află într-un raport 
de subordonare față de cel care l-a investit în funcţia respectivă. 

Clasificarea funcţiilor publice: 

- din punctul de vedere al poziţiei în ierarhia instituţională distingem: funcţiile 
de conducere; funcţiile mixte, de conducere şi execuţie (aferente, de obicei, 
palierelor intermediare ale organigramei); funcţiile de execuţie; 

- din punct de vedere al regimului juridic aplicabil: funcţii cărora li se aplică 
regimul juridic prevăzut în Statutul funcţionarilor publici — ca drept comun; funcții 
cărora — pe lângă Statutul funcţionarilor — li se aplică regimuri speciale în alte 
statute; 

- din punctul de vedere al naturii funcției: funcţii de conducere de tip exclusiv 
managerial (ex. ministru, director, secretar general); funcţii de conducere de 
specialitate (ex. contabil-şef, asistent-şef ş.a.). 

Obligatii ale funcţionarilor publici: 

- îndeplinirea atribuţiilor specifice în cele mai înalte condiţii de calitate 
(art. 55 din statut); 

- subordonarea ierarhică în funcţie de postul deținut (art. 58, 62 din statut); 

- asumarea responsabilității față de propriile decizii (art. 58 din statut); 

- fidelitate faţă de instituția pe care o serveşte (art. 56. din statut ); 

- reţinere în manifestarea opiniilor politice în cadrul serviciului (art. 57 din 
statut); 

- păstrarea secretului/respectarea confidenţialităţii în situaţii specifice 
funcției deţinute (art. 59, 60 din statut); 

- demnitate şi respect în raporturile cu inferiorii şi superiorii ierarhici (art. 61 
din statut); 

- preocupare pentru perfecţionarea profesională (art. 67 din statut). 


1.3. Evaluarea serviciilor publice 


Pentru măsurarea performanțelor sectorului public trebuie utilizați indicatori 
specifici. Evaluarea calităţii serviciilor publice presupune atât analizarea unor 
indicatori obiectivi - specifici fiecărui serviciu evaluabil, care se referă la aspectele 
riguros şi repetabil măsurabile ale calităţii unui serviciu - cât şi a unor indicatori 
subiectivi, ce reflectă percepțiile beneficiarilor în raport cu calitatea prestaţiilor. 

Managerul unui serviciu public trebuie să îndeplinească următoarele 
condiţii: să aibă o viziune clară asupra obiectivelor şi a mijloacelor de realizare a 
acestora, să măsoare performanţele serviciilor prestate în raport cu obiectivele; 

să-şi evalueze corect resursele şi căile cele mai eficiente de a le investi; să dețină 
informaţii despre posturile pe care le are în subordine şi despre pregătirea 
necesară personalului din subordine, să aibă acces la expertiză de specialitate de 
nivel superior postului său. 

În principiu, pentru a-şi atinge menirea, orice sistem de servicii publice 
oricât ar fi de dezvoltat, trebuie să tindă continuu (deşi va reuşi doar asimptotic) 
spre a se structura corespunzător naturii şi dimensiunilor trebuințelor sociale pe 
care le serveşte. 

În mediul sociopolitic şi economic cu tendinţe pronunţat entropice în care îşi 
desfăşoară viaţa oamenii epocii actuale, un sistem public de servicii trebuie să 
ofere diverse (şi alternative) soluţii la problemele oamenilor - soluţii bazate pe 
raţiuni/filosofii/etici înalt  umanizatoare dar şi  simplificatoare/salvatoare/ 
generatoare de şanse/deschideri/oportunităţi de dezvoltare umană, funcţionând ca 
un factor complex de diminuare a  deficitelor/dezavantajelor/decalajelor/ 
insecurităţii personale şi de grup. Pentru ca astfel de performanţe să fie posibile, 
orice sistem public de servicii trebuie să acționeze pornind, pe de o parte, de la o 
cunoaştere autentică a exigenţelor şi trebuințelor beneficiarilor, iar pe de altă 
parte, de la cunoaşterea celor mai avansate performanţe obținute de serviciile 
similare din alte țări sau comunități sociale. 

Incontestabil, în materie de calitate a serviciilor publice, atingerea 
perfecțiunii nu poate fi decât un ideal de vreme ce atingerea perfecțiunii - în orice 
domeniu de activitate - presupune angajarea unor costuri/eforturi adesea uriaşe. 
Ori, într-un asemenea context, problema calităţii se va pune întotdeauna în 
termenii rentabilităţii, adică ai stabilirii unei relaţii certe între costuri şi beneficii. 
Deci, calitatea serviciilor publice devine relevantă social doar dacă 
problemele/deficitele/trebuintele pe care un serviciu de o anumită calitate le 
rezolvă/elimină/satisface, sunt cu mult mai numeroase şi importante social decât 
inerentele costuri şi efecte secundare incluse. De fapt, cu cât intervenţia 
respectivă este mai specializată şi mai calificată este de aşteptat ca efectele 
perverse/secundare asociate să fie mai puţine şi mai lipsite de consecinţe. 

Principala cale de diversificare a ofertei de servicii trebuie să decurgă din 
demersul întreprinzătorilor/organizatorilor de ce răspunde la noi şi noi trebuinţe 
sociale. Diversificarea ofertei se poate face însă şi prin descoperirea unor 
modalităţi alternative complementare de răspuns, la una şi aceeaşi trebuință. În 
orice caz este dorit ca diversificarea serviciilor publice să urmeze întotdeauna 
drumul optim ce va rezulta din intersectarea criteriilor de rentabilitate economică 
(sesizată la nivel social/comunitar (grup de interese)/individual cu cele ale 
eficacităţii sociale. În multe cazuri, un asemenea deziderat devine tangibil prin 
crearea unui mediu concurenţial în spaţiul ofertei. Organizarea şi finanţarea 
anumitor servicii sociale presupun însă apariţia unor externalităţi atât de ridicate 
încât acestea numai în cazuri speciale pot fi asumate la nivelul unui întreprinzător 
izolat cu putere economică redusă. În asemenea cazuri este de aşteptat ca statul, 
care în cele mai multe cazuri este un agent cu putere economică ridicată, să 
intervină şi să-şi asume responsabilitatea atât pentru organizarea/finanțarea unor 
asemenea servicii, cât şi pentru monitorizarea calităţii prestaţiilor acestora. 

În cazul serviciilor de piaţă, raportul dintre calitatea ofertei şi prețul/tariful 
serviciului unitar va fi determinant în desemnarea segmentului de piaţă pe care 
acestea îl vor acoperi/satisface. Cu cât raportul respectiv va fi mai larg interesant 
pentru beneficiari (va răspunde unor trebuințe mai largi în condiţii economice mai 
avantajoase) cu atât nivelul de acces la serviciul respectiv va fi mai ridicat. 

De aceea, identificarea trebuinţelor sociale, în unele cazuri, corelată şi cu 
exigenţele beneficiarilor (de exemplu, în cazul serviciilor de educaţie, o asemenea 
corelaţie trebuie avută în vedere doar când capătă valori pozitive şi nu negative) la 
nivel persoană/grup/comunitate/naţiune, în prezent dar şi într-o perspectivă 
temporală corelată cu amortizarea investiţiei, constituie o fază de primă 
importanță, premergătoare oricărui proces de proiectare sau reformă a unui 
serviciu public. 

Pe de altă parte, satisfacerea exigenţelor identificate, cunoaşterea în fiecare 
etapă a gradului de acoperire al acestora, monitorizarea gradului de respectare a 
standardelor de calitate/tip de serviciu, inclusiv prin urmărirea dinamicii 
indicatorilor subiectivi ai calităţii serviciilor în cauză, constituie criterii ulterioare de 
evaluare, dezvoltare sau modernizare a diverselor tipuri de servicii publice. 

Sintagma “time is money” a devenit un clişeu obişnuit şi larg uzitat al zilelor 
noastre. Omul modern se află într-o continuă “fugă” pentru împlinirea sarcinilor de 
fiecare zi, sau pentru îndeplinirea a cât mai multor obiective într-o perioadă cât 
mai scurtă. Fiind o resursă limitată, timpul trebuie exploatat la maxim. O 
asemenea concepţie asupra valorificării timpului induce în mod sigur o cantitate 
uriaşă de stres şi tensiuni inevitabile. Pe de altă parte, pierderile majore de timp 
apar de obicei, datorită felului în care anumite persoane percep timpul lor şi al 
celorlalți. Generarea unor economii de timp constituie un atribut major în 
susținerea utilității şi atractivităţii serviciilor publice. Evaluarea mărimii raportului 
dintre economia de timp realizată prin utilizarea unui anumit serviciu şi costurile 
economice ale serviciului respectiv va fi determinantă în apelarea/renunţarea la 
serviciul respectiv. Există un prag critic al acestui raport/tip de serviciu, dincolo de 
care atractivitatea utilizării unui serviciu scade. 

În general, diversificarea ofertei de servicii corelată cu menţinerea la un 
nivel acceptabil social a raportului valoare de întrebuințare /Waloare are un rol 
major în creşterea exigențelor şi aşteptărilor beneficiarilor. 

Universul serviciilor publice reprezintă o reuniune vastă şi complexă de 
activităţi în cadrul cărora se consumă şi se modelează relații interumane. De 
aceea, instituțiile responsabile de pregătirea profesională şi educarea specifică a 
personalului angajat în sfera serviciilor publice au un rol de cea mai înaltă 
importanță în asigurarea unui mediu uman competent şi compatibil cu rolurile 
aşteptate în fiecare punct de intervenţie al serviciilor publice. Relatiile 
interpersonale de la nivelul prestator/beneficiar, prin repetabilitatea lor produc serii 
de consecințe complexe care produc adesea efecte durabile pe termen mediu şi 
lung în domeniul calității vieții. 

Organizarea deficitară a unui sistem public de servicii determină, pe de o 
parte, fixarea unor deprinderi reprobabile şi regresive în rândurile personalului de 
specialitate, iar pe de altă parte, determină apariția unor inhibiţii/diminuări ale 

cererii, îndeosebi atunci când nu avem de-a face cu oferta unui serviciu de tip 
monopol (cum sunt, de exemplu, anumite servicii ale administraţiei publice). 

Încrederea în sine, respectul pentru ceilalți, convingerea că echitatea 
trebuie să existe şi că faptele celor care ignoră contează, sentimentul că merită să 
munceşti şi să te bucuri de roadele muncii depuse - pot fi stimulate sau diminuate 
printr-un cadru organizatoric adecvat/deficitar. Asemenea afecte şi efecte se 
propagă întotdeauna şi în alte medii, atunci când se produc în sfera serviciilor 
publice. Aşadar, lipsa de calitate şi de profesionalism în sfera prestării serviciilor 
publice generează o seamă de cercuri vicioase şi implicit, mari cazuri sociale 
evitabile, pe care nu ar mai trebui să le tolerăm. 

În prezent, sunt prea puţin cunoscute efectele sociale şi consecințele 
propagate în alte sfere ale vieţii economice, prin prestarea diverselor tipuri de 
servicii şi, cu atât mai puţin, efectele calităţii ridicate/scăzute a acestora. În 
literatura economică de specialitate din România, dar şi din ţările vestice, există 
numeroase inexactităţi şi chiar erori teoretice, intens generatoare de distorsiuni şi 
consecințe indezirabile în planul practicii sociale (teoria serviciilor 
materiale/nemateriale, serviciilor - ca sector secundar dar din perspectiva 
importanței economice în raport cu alte sectoare ale economiei ş.a.). 

Subliniem necesitatea de a se reexamina pe ansamblu şi analitic, teoriile 
tradiționale şi unele dintre teoriile moderne în ceea ce priveşte necesitatea 
dezvoltării unor servicii publice, în sensul creşterii caracterului lor umanizator, prin 
valorizarea unei perspective etice superioare concepțiilor de tip preponderent 
mercantil şi concurential specifice epocii actuale (M. Stanciu, D. Stegăroiu, 1991). 

Teoretic, analiza eficienţei alocative a resurselor se întemeiază pe 
conceptul de optim al lui Pareto, care poate fi operaţionalizat în trei dimensiuni: 

- eficiența schimbului (urmărirea acestui tip de eficiență permite adaptarea 
structurilor de consum ale indivizilor la preţurile relative; condiţia esenţială fiind 
aceea ca rata marginală a substituţiei între două bunuri sau servicii să fie egală 
pentru toți consumatorii); 

- eficiența tehnică (presupune combinarea optimă a factorilor de producție, 
astfel încât rata marginală de substituție între oricare doi factori să fie egală pentru 
toate bunurile sau serviciile produse); 

- eficiența omniprezentă (presupune ca rata marginală a transformării 
factorilor să fie egală cu rata marginală comună a substituţiei) (Marinescu P., 
2003). 

Eficientizarea utilizării resurselor are loc atunci când costurile antrenate prin 
selectarea input-urilor absolut necesare producerii anumitor output-uri sunt 
minime. 

Unele studii moderne asupra eficienţei sociale a cheltuielilor publice susţin 
că numeroase servicii publice (de educaţie, sănătate ş.a.) pot să nu fie oferite 
neapărat gratuit, dar acolo unde există posibilitatea, serviciile furnizate de stat pot 
să fie înlocuite cu servicii private, ori pot fi introduse unele mecanisme de 
cvasipiaţă (bonuri, cupoane, coplăţi ş.a.) care dispersează şi diversifică sursele de 
finanţare a cheltuielilor publice. 

Între metodele de evaluare a eficienţei cheltuielilor publice enumerăm: 

- analiza de tip cost-beneficiu în cadrul căreia, în centrul atenţiei se află 
avantajul rezultat din furnizarea unor servicii publice, iar criteriul de apreciere a 
eficienţei îl reprezintă valoarea minimă a raportului cost/beneficiu sau valoarea 
maximă a raportului inversat. În sectorul public, metoda cost-beneficiu are ca 
specific obiectivul maximizării beneficiilor sociale; 

- analiza de tip cost-eficacitate care nu recurge doar la o evaluare 
monetară a costurilor atingerii obiectivelor vizate, ci şi la una ce utilizează 
indicatori sociali analitici sau/şi un indicator sintetic construit în prealabil, pentru 
cuantificarea măsurii în care au fost atinse obiectivele publice sau sociale vizate; 

- analiza muulticritic - atunci când se impune urmărirea unei multitudini de 
exigente, imposibil de restrâns prin elaborarea unui indicator sintetic, proiectele 
pot fi clasificate pe baza gradelor lor de eficacitate, conform fiecărei exigenţe în 
parte. 

Dacă se doreşte o evaluare anticipată a beneficiului trebuie luaţi în calcul o 
serie de factori ce pot influenţa prin acţiunile lor rezultatele urmărite: piața, indivizii 
interesaţi în diverse sensuri în raport cu obiectivul urmărit ş.a. În scopul evaluării 
se pot aplica diverse chestionare, se pot iniţia diverse experimente de marketing 
ş.a. Pentru o evaluare anticipată a eficienţei pot fi elaboraţi indicatori previzionali 
ce direcționează în avans activitatea economică pentru obținerea unor avantaje 
maxime de pe urma resurselor financiare ce urmează a fi investite. Este necesar 
ca modelele de analiză să ia în considerare etapele valabile pentru orice proiect 
sau obiectiv ce este propus spre îndeplinire — adică: studiu, realizare, exploatare — 
astfel încât să se aleagă acea variantă a etapelor anterior menţionate care 
prezintă cel mai avantajos raport între cost şi beneficii. 

Postevaluarea eficienţei oferă imaginea avantajelor obținute în urma 
investirii respectivelor resurse financiare (cheltuieli publice) după ce proiectul a 
fost realizat. Calcularea acestui tip de eficiență economică implică recurgerea la 
indicatori ai utilizării efective a instituţiilor/serviciilor respective, pentru a putea 
compara beneficiile obţinute cu rezultatele previzionate. 

Pentru măsurarea costului şi beneficiului înființării unui anumit serviciu, se 
foloseşte ca etalon prețul pieţei numai dacă nivelul prețului de pe piață exprimă 
contravaloarea reală a utilității marginale a serviciului respectiv. Dacă nu se 
întâmplă acest lucru, nu vor fi folosite preţurile de piaţă, ci preţuri - umbră (care 
estimează costul real al resurselor cu mai multă exactitate). 


1.4. Finanţarea serviciilor/instituţiilor publice 


Orice activitate de interes public are anumite dimensiuni economice şi deci, 
necesită resurse financiare pentru finanţare. De la caz la caz, asemenea fonduri 
pot fi atrase prin sistemul de impozite şi taxe sau prin intermediul pieţei. În 
principiu, natura şi limitele activităţii guvernamentale, ca şi acelea ale altor 
instituţii/servicii publice sunt determinate de consistenţa bugetului. Tranzacţiile 
guvernamentale, ca şi politicile de susţinere a unor servicii publice (educația, 
asistența socială ş.a.) sau politicile de echilibrare a economiei naţionale sunt, sau 
pot fi susţinute financiar prin bugetul de stat. Dat fiind că de obicei, trebuinţele 
sociale ce se adresează susținerii prin bugetul de stat sunt mai costisitoare decât 

volumul resurselor economice colectate prin buget, proiectul de buget devine un 
act politic reprezentativ pentru orientarea politică a puterii publice. Amprenta 
politică a unui guvern poate fi uşor sesizată dacă se analizează, comparativ, 
diferitele modalităţi de alocare a resurselor existente în ceea ce priveşte raportul 
sector public/sector privat în sfera protecţiei sociale şi raportul sector public/sector 
privat în sfera economiei. 

Resursele financiare de care o anumită naţiune poate dispune la un 
moment dat cuprind ansamblul resurselor financiare ale autorităţilor şi instituțiilor 
publice, resursele întreprinderilor publice şi private, resursele organismelor fără 
scop lucrativ, resursele populaţiei, precum şi resursele financiare ce pot fi atrase 
prin împrumuturi externe. Volumul resurselor financiare ale unei societăţi depinde 
de mărimea produsului intern brut, precum şi de posibilitatea apelării la resurse 
financiare externe (împrumuturi, ajutoare, donații). 

Resursele administrației de stat - centrale şi locale - resursele asigurărilor 
sociale de stat şi resursele instituțiilor publice cu caracter autonom sunt 
componente ale resurselor financiare publice. O bună parte a resurselor financiare 
publice este formată din veniturile cu caracter fiscal. Alte tipuri de resurse 
financiare publice sunt: resursele din trezoreria statului, care sunt utilizate pentru 
acoperirea temporară a deficitului curent al bugetului de stat; resursele provenind 
din împrumuturi publice; şi nu în ultimul rând, emisiunea monetară, ca mijloc de 
finanţare a deficitului bugetar. 

În concepţia ONU cheltuielile publice sunt clasificate în funcţie de două criterii: 

- criteriul funcţional (cheltuieli cu servicii publice precum apărarea, educația, 
sănătatea, securitatea socială, locuinţe şi servicii comunale, recreație, cultură şi 
religie, acțiuni economice, alte scopuri); 

- criteriul economic (consumul final şi formarea brută de capital). 

În România, Legea bugetului de stat/1998 prevede permite o clasificare 
compatibilă cu cea utilizată de ONU. 

Principalele categorii de resurse publice sunt: 

I. Resursele bugetului de stat provin din veniturile fiscale (impozite directe, 
impozite indirecte ) şi din veniturile din capital. 

II. Resursele bugetului asigurărilor sociale care provin din: contribuţiile 
populației şi angajatorilor pentru asigurările sociale şi alte contribuții. 

III. Resursele bugetelor locale se constituie din venituri locale proprii (fiscale 
şi nefiscale), din cote şi sume defalcate din venituri ale bugetului de stat, din cote 
adiţionale la unele venituri ale bugetului de stat şi ale bugetelor locale, din 
transferuri cu destinație specială de la bugetul de stat. 

IV. Resursele fondurilor speciale (|.Văcărel, 1999, p.382). 

Repartiția finanțelor publice reprezintă etapa următoare constituirii fondurilor 
publice şi se referă la distribuirea acestor resurse băneşti către diferite obiective 
sociale sau economice (adoptate prin programele guvernamentale). 

“Cheltuielile publice exprimă relaţii economico-sociale în formă bănească, 
care se manifestă între stat, pe de o parte, şi persoane fizice şi juridice, pe de altă 
parte, cu ocazia utilizării şi repartizării resurselor financiare ale statului, în scopul 
îndeplinirii funcţiilor acestuia”(l. Văcărel, 1999, pag. 147). 

Aceste cheltuieli vizează diverse plăţi pentru atingerea obiectivelor 
conforme politicii statului (servicii publice generale, acțiuni socioculturale etc.). 

Din perspectiva domeniului în care sunt realizate cheltuielile publice, putem 
afirma că acestea conţin în structura lor: 

a) cheltuieli publice efectuate de administratiile publice centrale de stat; 

b) cheltuieli publice ale colectivităţilor locale; 

c) cheltuieli publice finanțate din fondurile asigurărilor sociale de stat; 

d) cheltuieli publice ale organismelor internaţionale. 

Cheltuielile publice totale reprezintă suma cheltuielilor efectuate de tipurile 
diverse de administrații publice. 

Cheltuielile publice totale consolidate cuprind: cheltuieli publice ale 
administraţiei publice centrale (finanțate de la bugetul de stat, din fondurile 
securității sociale şi fonduri speciale) plus cheltuieli publice ale subdiviziilor politice 
şi administrative intermediare plus cheltuieli publice ale autorităților 
supranaţionale. 

Trebuie făcută o distincţie clară între cheltuielile publice şi cele bugetare, 
acestea din urmă fiind o subcategorie. Cheltuielile publice cuprind în sfera lor: 
cheltuieli bugetare, cheltuieli din fonduri cu destinaţie specială, cheltuieli 
extrabugetare şi cheltuieli efectuate din bugetul trezoreriei publice. 

Clasificarea cheltuielilor publice se poate face pe mai multe criterii. lată 
câteva dintre acestea: 

- criteriul administrativ — are în vedere instituţiile prin intermediul cărora se 
efectuează cheltuieli publice (ministere, instituţii publice autonome, unități 
administrativ teritoriale etc.); 

- criteriul economic — are în vedere, pe de o parte, scopul în care sunt 
efectuate plăţile (cheltuieli publice curente sau de funcţionare şi cheltuieli publice 
de capital sau de investiţii), iar pe de altă parte, existenţa unei prestații publice 
(cheltuieli ale serviciilor administrative sau cheltuieli publice de transfer). 

- criteriul funcţional — se referă la sectoarele de activitate către care sunt 
repartizate resursele financiare publice (a) în domeniul social: învățământ, 
sanitare, ocrotire socială etc.; b) în domeniul cercetării; c) în domeniul economic 
(investiţii, acordarea de subvenții şi facilități; d) în domeniul apărării şi siguranţei 
naţionale; e) în domeniul administrativ public central şi local; f) în ceea ce priveşte 
dobânzile aferente datoriei publice). 

Structura cheltuielilor publice este studiată conform clasificărilor folosite de 
fiecare stat în parte (cea mai importantă fiind cea economică şi cea funcţională). 
Stabilirea structurii cheltuielilor publice ajută la determinarea diferenţelor de 
politică financiară dintre țările dezvoltate, în curs de dezvoltare şi cele în tranziţie, 
precum şi evoluţia în timp a ponderilor acordate diverselor categorii de cheltuieli 
publice în acelaşi stat. 

Dintre numeroşii factori de influență asupra volumului cheltuielilor publice 
enumerăm: dinamica demografică; dinamica economică (vizează redistribuirea 
resurselor financiare publice după criteriul eficienţei şi echilibrului); dinamica 
socială (asigurarea unui minim de venituri pentru categoriile vulnerabile social); 
creşterea gradului de urbanizare; dinamica politică (vizează complexitatea 
atribuțiilor şi funcţiilor statului). 


2. CONSUMUL DE SERVICII - UN MODUL 
DISTINCT IN CADRUL MODELULUI DE CONSUM 
MINIM AL POPULAȚIEI DIN ROMANIA 


Încă de la înființare, în cadrul Institutului de Cercetare a Calităţii Vieţii au 
existat diverse colective de cercetare, cu preocupări în domeniul problematicii 
consumului de bunuri şi servicii al populaţiei. Unele dintre colectivele respective 
şi-au centrat atenţia şi asupra consumului (cererii şi ofertei) exprimate prin 
intermediul diverselor rețele de servicii publice cum sunt: serviciile publice 
(educaţie, sănătate, asigurări sociale, asistență socială ş.a.) şi serviciile de piaţă. 
În acest context, un efort susținut, de-a lungul celor 16 ani de existenţă ai ICCV, a 
fost direcționat spre conceptualizarea ştiinţifică a minimului de trai din cadrul 
căruia niciodată nu a lipsit consumul de servicii — acesta constituind un modul 
indispensabil oricărui model de consum de tip modern, din urban sau rural. 

Coşurile minime de consum aferente fiecărei variante de minim calculate au 
fost determinate pe baza metodei normative, acestea fiind reactualizate anual în 
funcţie de evoluţia trebuinţelor dar şi a nivelului prețurilor aferente bunurilor şi 
serviciilor incluse în fiecare tip de coş. 

În viziunea ICCV a primilor ani '90, conceptul de minim de trai a fost definit 
în trei variante: 


- minimul decent constituie un reper (termen de referință) referitor la 
condiţiile limită ale decenţei pe care ar fi de dorit să le aibă asigurate populaţia 
care trăieşte în sărăcie; acesta include bunurile şi serviciile (în cantităţile) strict 
necesare desfăşurării unui trai la limita inferioară a normalității, din perspectiva 
trebuinţelor biologice şi sociale aferente diverselor categorii de consumatori, în 
societatea românească actuală; 


- minimul ajustat în funcţie de resursele disponibile reale ale 
economiei naţionale în etapa actuală - constituie un minim posibil de asigurat, 
ținând seama că în etapa actuală ţara noastră nu poate susține economic un 
minim decent aferent populaţiei ce trăieşte în sărăcie. Acest tip de minim este 
deci, inferior ca volum de resurse alocat minimului decent, dar superior minimului 
de subzistență. La acest capitol, în cheltuielile lunare de transport ale familiei 
(gospodăriei) nu a mai fost inclus costul unei călătorii anuale a familiei dus-întors, 
pe o distanță de 300 km; de asemenea, la cheltuielile pentru poştă şi 
telecomunicații a fost inclus doar costul abonamentului radio-TV; 


- minimul de subzistență - cuprinde cheltuielile presupuse de satisfacere a 
trebuinţelor de bază (hrană, îmbrăcăminte-încălțăminte, locuinţă şi sănătate), 
deosebindu-se de minimul de trai ajustat prin diminuarea severă a cheltuielilor 
pentru mobilier (la jumătate) pentru articolele de uz gospodăresc (la jumătate) etc. 
Pentru definirea minimului de subzistență, din cadrul modulului de servicii strict 

necesare au fost excluse cheltuielile pentru serviciile culturale, considerându-se 
că lipsa acestora - pe termen limitat - nu condiționează supraviețuirea. 

Pentru anul 2005, au fost reactualizate doar minimul de trai decent şi cel de 
subzistență, dat fiind că multe dintre condiţiile economice ale României au evoluat 
între timp. 

În privinţa serviciilor, pentru toate categoriile de minimuri, au fost avute în 
vedere următoarele capitole: transport, servicii de igienă personală, servicii de 
poştă şi telecomunicaţii, servicii de reparaţii şi întreținere îmbrăcăminte/ 
încălțăminte, servicii culturale, cheltuieli cu locuința. Sumele aferente fiecărui tip 
de serviciu au fost însă diferite dela o categorie de minim/familie la alta. 


Tabelul nr.1 
Ponderea cheltuielilor, pe capitole ale consumului, pentru o familie de 
salariați cu doi copii în întreţinere, la prețurile lunilor 
ianuarie 1993 şi mai 2005 


lanuarie 1993 Mai 2005 


Cheltuieli/Tip Minim de Minim Minim de | Minim de | Minim de 
prag trai decent | ajustat subzis- trai subzis- 
tență decent tență 


Produse 53,2 52,1 55,9 54,2 63,4 
alimentare 


Îmbrăcăminte şi 22,1 24,5 26,4 7,4 2,6 
încălțăminte 


Alte produse 
nealimentare 
(inclusiv 
dist 


semi | us | az | 2o | za | 25 | 


Sursa: ICCV, calcule aizel de Adina Mihăilescu: 


Locuinţa avută în vedere la dimensionarea cheltuielilor de întreţinere, pentru 
familia de salariați cu 2 copii (băiat şi fată) aflaţi în întreţinere, este alcătuită din 3 
camere, iar pentru familia de pensionari, 1 cameră (garsonieră). Alte cheltuieli 
legate de locuinţă, articolele electrice şi de uz gospodăresc, articolele sanitare şi 
de igienă, articolele textile pentru uzul casnic, veselă, tacâmuri, articole de menaj, 
alte produse de uz gospodăresc s-au stabilit în mod corespunzător, pentru patru 
persoane, urban/rural şi două persoane în vârstă, urban/rural. La fel au fost 
calculate cheltuielile destinate serviciilor culturale, igienei personale, serviciilor de 
reparare şi întreţinere a obiectelor de îmbrăcăminte şi încălțăminte. 


18 


Tabelul nr. 2 
Ponderea cheltuielilor, pe capitole ale consumului, pentru o familie de 
pensionari, la preţurile lunilor ianuarie 1993 şi mai 2005 


Cheltuieli/Tip lanuarie 1993 Mai 2005 


Minim de | Minim | Minim de  |Minimdetrai| Minim de 
trai decent | ajustat | subzistență decent subzistență 
57,8 60,9 55,8 69,0 


22,0 23,2 5,9 3,4 


7,7 7,0 9,0 5,2 


nealimentare 
(inclusiv 
medicamente 
Notă: Coloanele (1), (2) şi (3) sunt extrase din lucrarea Barbu Gheorghe şi Novak 
Andrei, 'Minimul de trai instrument util pentru determinarea dimensiunilor sărăciei şi 
pentru o politică socială adaptată realităţii, pg. 28 şi 29. 
Coloanele (4) şi (5) sunt calculate în mai 2005 de Mihăilescu Adina. 


Serviciile de transport cuprind: 2 abonamente lunare, pe un mijloc de 
transport în comun, în cazul salariaţilor din mediul urban care se deplasează zilnic 
spre serviciu, pentru copii, considerându-se că merg la şcolile din apropierea 
locuinţei; 4 călătorii la clasa a Il-a cu trenul, pentru familia de salariaţi cu 2 copii, o 
dată pe an, când se deplasează în concediul de odihnă; 2 călătorii cu reducere, 
echivalentul unei călătorii întregi, cu trenul, pentru familia de pensionari (vârstnici) 
din mediile urban/rural, atunci când se deplasează, o dată pe an, pentru odihnă şi 
tratament. 


3. ACCESUL ACTUAL AL POPULAȚIEI DIN 
ROMÂNIA LA SERVICIILE DISTRIBUITE PRIN 
INTERMEDIUL PIEȚEI 


3.1. Caracteristici definitorii ale modelului de consum 
mediu al populației din România 


Distribuţia medie a cheltuielilor de consum ale gospodăriilor ce compun, la 
un moment dat, o anumită comunitate umană, defineşte în fapt modelul de 
consum mediu al populaţiei respective. 

Când un astfel de model este comparat cu un model aparținând altor 
comunităţi, pot fi observate unele particularităţi comportamentale ce deosebesc 
net între ele populaţiile respective, deşi acestea pot să vieţuiască în conjuncturi 
socioculturale şi geopolitice similare. 

Restricţiile majore ce condiţionează în mod curent exprimarea opţiunilor de 
consum ale populaţiei din țara noastră, derivă pe de o parte, din relaţiile ce se 
constituie între nivelul real al veniturilor populației şi ponderea cheltuielilor de 
consum cu caracter cvaziobligatoriu, implicate de modelele de consum 
dominante, iar pe de altă parte, dintre înclinațiile spre consum ale populaţiei 
(exprimate prin cererea efectivă de bunuri şi servicii) şi gradul de adecvare la 
cerere a ofertei de mărfuri. 

Atât înainte de anul 1989 cât şi în anii tranziţiei, libertatea cvazimajorității 
consumatorilor din România de a-şi satisface acele trebuinţe care definesc omul 
modern, în societatea europeană actuală, a fost sever limitată din cauza nivelului 
relativ scăzut al veniturilor, a caracterului prioritar al anumitor tipuri de cheltuieli, a 
limitelor ofertei de bunuri şi servicii de pe piaţă şi, nu în ultimul rând, datorită 
tendinței fireşti de a satisface la un nivel cât mai ridicat trebuinţele alimentare de 
bază. 

Valurile succesive de sărăcie a populaţiei, care au avut loc în anii tranziţiei, 
au determinat manifestarea pe scară relativ largă, de la consumul unor bunuri şi 
servicii de bază a unor categorii largi de consumatori (Stanciu. M., 2004). 

Structura cheltuielilor totale de consum ale gospodăriilor din ţara noastră, în 
intervalul 1990-2004, evidenţiază ponderea extrem de ridicată a cheltuielilor 
pentru produsele alimentare la aproape toate categoriile de consumatori, 
exceptând, după anul 2000, gospodăriile al căror cap este patron (tabelul nr. 3). 

Pe fondul general al evoluţiei structurilor de consum a avut loc un masiv 
fenomen de polarizare a accesului populaţiei la bunurile şi serviciile de consum - 
fenomen accentuat îndeosebi spre anul 2000 (mai precis când în intervalul 1997- 
1999), când s-a produs un nou val de sărăcire a populaţiei majoritare. În intervalul 
1997-1998, ţara noastră prezenta cea mai ridicată rată a sărăciei salariale din 
Europa Centrală şi de Est (în 1998, aceasta era de 44,5 %, la 4 $ PPP/zi) 
(Transition Report, 2000, p.107). 


Tabelul nr. 3 


Structura cheltuielilor totale de consum ale gospodăriilor din România, în intervalul 1990-2004 (% 


| |1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 


SALARIAŢI 


|_A__| 494 | 51,4 | 559 | 58,0 | 60.0 | 59,8 | 56.4 | 58,1 | 54,8 | 50.9 | 50,6 | 49,2 | 46.6 | 45,4 | 44.3 | 


NA 36,5 36,3 


e 


S 14,1 10,3 


34,1 30,2 27,2 28,5 31,4 28,6 28,5 29,2 27,8 | 26,8 27,5 28,9 | 29,8 
10,4 11,6 12,8 11,7 12,2 13,3 16,5 19,9 21,6 24,0 25,9 25,7 25,9 


ŢĂRANI 


[A | 67.0 | 71,4 | 75,1 | 76,6 | 77,1 | 59,3 | 57.6 | 588 | 58,8 | 57.0 | 57,4 | 73.3 | 71.1 | 689 | 640 | 
NA | 22,5 | 21,7 | 18,1 | 16,7 | 15,3 | 33,5 | 35,9 | 338 | 33,5 | 34,4 | 348 | 18,8 | 20,3 | 21,7 | 246 | 


S 7,5 6,9 


6,7 6,9 7,6 7,2 


6,5 7,4 7,7 8,6 7,8 7,9 8,6 9,4 11,4 


PENSIONARI 


A 582 | 63,5 


66,9 67,1 67,7 58,9 


58,6 59,4 58,9 54,6 54,3 59,7 57,0 56,5 534 | 


NA 23,3 21,6 


20,1 18,3 16,8 29,7 


30,4 28,6 26,6 28,8 29,1 20,9 22,7 22,7 25,8 


| Ss |185 | 149 | 130 | 146 | 155 | 114 | 11.0 | 12.0 | 14,2 | 16,6 | 16,6 | 194 | 20,3 | 10.8 | 20.8 | 


ŞOMERI 


| | | + | 622 | 655 | 63.3 | 63,2 | 596 | 60,1 | 61,6 | 593 | 558 | 551 | 


29,1 25,0 26,6 24,4 24,4 23,1 19,0 20,4 22,1 23,0 
8,7 9,5 10,1 12,4 16,0 16,8 19,4 20,3 22,1 21,9 


PATRONI 


| | ~ | + | 428 | 48.1 | 51 | 46,8 | 44.2 | 36.2 | 39,8 | 394 | 39,6 | 355 | 
= fi e | 386 | 32.5 | 36.7 | 36.3 [43.8 | 316 | 318 | 32,7 | 32.2 | 


15,4 


16,1 16,5 16,5 19,5 20,0 28,6 28,8 27,7 32,3 


LUCRĂTORI PE CONT PROPRIU 


55,7 53,4 51,5 | 49,3 


ERE N PE A E ED (E) IER II [E 2 [Ca] POI HE EA 


e | me | me | e | 17,0 | 210 | 184 | 214 | 


TOTAL GOSPODĂRII 


NA _| + | . | 
Ss | n | „| 


| | o: | + | + | 576 | 588 | 57.2 | 53,5 | 53,4 | 55,8 | 53,2 | 52,1 | 496 | 
| site | e | ia | e A 312 | 29.0 |. 28,2 | 29,3 | 28,9 | 23,5 | 24.7 | 25,7 | 27.6 | 
Lo | e t e S e S 12 | 122 | 146 | 17.2 | 177 | 207 | 221 | 222 | 228 | 
* Cheltuieli pentru produse alimentare; ** Cheltuieli pentru mărfuri nealimentare; *** Cheltuieli pentru plata serviciilor 

Surse: INS (CNS), Anuarele statistice ale României 1991-2004. INS, 2006, Coordonate ale nivelului de trai în România. Veniturile şi 
consumul populaţiei în anul 2005, p.57. 

Din tabelul nr. 3 observăm că, după anul 2000, în structura cheltuielilor de 
consum pe total gospodării, este evidenţiată o creştere semnificativă a ponderii 
cheltuielilor pentru plata serviciilor, astfel încât în anul 2004, acestea erau cu 5,1 
puncte procentuale mai ridicate decât în anul 2000. 

Gospodăriile cu cel mai ridicat consum relativ de servicii, după anul 2000, 
sunt cele de patroni - singurele care au reuşit să aloce o pondere egală de 
resurse economice, pentru plata serviciilor şi pentru mărfuri nealimentare în anul 
2004. 

Precizăm că mărimea semnificativă a ponderilor cheltuielilor pentru servicii, 
de după anul 2000, semnifică - pentru nivelul populaţiei totale - nu atât mărirea 
accesului acesteia la serviciile contra plată, cât efortul deosebit pe care populația 
din România l-a depus pentru achitarea cheltuielilor de întreţinere a locuinţei 
(îndeosebi în urban), apă, electricitate şi alţi combustibili (cheltuieli care în anul 
2000, de exemplu, au avut o pondere de peste 19% din totalul cheltuielilor de 
consum). 

Singura populaţie din spaţiul central şi est-european care, în perioada 
respectivă pare a fi plătit relativ mai mult decât românii, la capitolul serviciilor de 
întreţinere a locuinţei, a fost populația din Ungaria (care a realizat o pondere 
maximă de 21,6% din cheltuielile totale de consum, în anul 1999) şi ponderi 
cuprinse între 20,2 - 20,9% în intervalul 2000-2002) (CANSTAT, 2002, 2003). 

Potrivit datelor CANSTAT (2002, 2003), în anii 2001 şi 2002 în ţara noastră 
a avut loc o uşoară scădere a ponderii cheltuielilor pentru întreţinerea locuinţei în 
totalul cheltuielilor, de la 19,2% în anul 2000 la 17,6% şi respectiv 18,7%, în 
condiţiile în care în intervalul respectiv, nu s-a produs o diminuare ci, dimpotrivă, o 
creştere a prețurilor la utilităţile publice. Fenomenul respectiv a fost posibil însă ca 
urmare a tendinței masive de decuplare a locuinţelor de la sistemele centralizate 
de contorizare a consumului de utilități şi chiar de la sistemul de furnizare a 
acestora, ca urmare a imposibilității multor gospodării de a mai susține economic 
cheltuielile de întreţinere a locuinţelor, în urma creşterii substanţiale a prețurilor la 
utilităţile publice. 

O asemenea evoluţie a semnificat o schimbare radicală a modelului de 
consum mediu al populaţiei urbane rezidente la bloc. O mare parte a acesteia a 
refuzat să mai tolereze costurile economice aberante ale sistemului centralizat de 
termoficare moştenit cu toate tarele sale de la vechiul sistem socialist şi exploatat, 
în continuare, fără scrupule, de noii gestionari ai sistemului. (M. Stanciu, 2004). 


3.2. Indicele prețurilor de consum 


După anul 1998, în țara noastră s-a produs ponderarea creşterii indicelui 
general al prețurilor la bunurile şi serviciile oferite spre consum pe piaţa liberă. Cu 
toate acestea, pe parcursul anilor 1990-2004, indicele prețurilor serviciilor pentru 
populație s-a menţinut la cote net superioare tuturor celorlalte categorii de mărfuri. 

Astfel, în anul 2003, comparativ cu 1990, indicele preţurilor de consum ale 
serviciilor era cu aproximativ 49% mai ridicat decât cel al mărfurilor alimentare şi 
cu 40% mai mare decât cel al mărfurilor nealimentare (tabelul nr. 4). 


22 


Tabelul nr. 4. 
Indicii prețurilor de consum în intervalul 2000-2003 


| 2000 | 2001 | 2002 | 2003 |  2003= 


(1990=100) 
Total 
Mărfuri 143,7 135.7 118.3 1147 180.131, 5 
alimentare 
Mărfuri 144,0 133,1 125,5 116,1 210.052,0 


nealimentare 


Servicii 153,9 135,4 126,8 114,8 350.645,1 


Sursa: INS, Anuarul statistic al României, p.334-335. 


Aşadar, de-a lungul perioadei de tranziție cel mai înalt ritm de creştere al 
prețurilor de consum s-a înregistrat exact în sectorul economic de la care se 
aştepta un impuls dinamizator hotărâtor pe de o parte, pentru creşterea 
consumului populației, mult subdimensionat la acest capitol (atât în perioada 
anterioară anilor '90 cât şi după aceea), iar pe de altă parte, pentru ocuparea 
forței de muncă excedentare rezultate prin restructurările efectuate în celelalte 
sectoare ale economiei. 

În decembrie 2004 față de decembrie 2003, a fost de 108,7% (cu -0,6 
puncte procentuale sub nivelul general al preţurilor). 

Tabelul nr. 5 
Indicii tarifelor pentru principalele servicii, 
în decembrie 2004 (decembrie 2003 = 190 ) 


- în % - de nivelul prețuri- de nivelul mediu al 
lor de lorde consum omei — 
IE E E E E E 
Chirii At | ag | 24 |] 


Apă, canal, salubritate 121.9 
Transport urban 115,3 6 | 


= 66: | 
Transport interurban, 115,8 
din care: 


Poştă şi telecomuni- 
caţii, din care: 
Soia poştale 


pbenameni radio, TV 103.4 


Alte servicii cu caracter 110,1 14 
j industrial 


puncte procentuale 
Sursa: INS, 2006, Starea socială şi economică a României în anii 2003 şi 2004, p. 60-61. 

În luna decembrie 2004, față de luna decembrie 2003, la majoritatea 
serviciilor indicele preţurilor s-a situat peste nivelul indicelui prețurilor de consum 
cu valori cuprinse între +0,8 puncte procentuale (alte servicii cu caracter 
industrial) şi 41,4 puncte procentuale (servicii poştale); au făcut excepţie indicii 
preţurilor la abonamentele radio şi TV (cu -5,9 puncte procentuale), precum şi la 
telefon (cu 14,4 puncte procentuale), care împreună au reprezentat 6,68% din 
cheltuielile totale efectuate de o gospodărie pentru cumpărarea bunurilor şi pentru 
plata serviciilor necesare satisfacerii nevoilor sale de trai. 

În cadrul grupei, comparând indicii preţurilor de consum pentru principalele 
servicii cu indicele mediu al prețului la servicii, la 31 decembrie 2004 față de 
sfârşitul lunii decembrie 2003, rezultă următoarele: 

- peste nivelul mediu al indicelui prețurilor de consum la servicii au fost 
indicii prețurilor înregistraţi pentru chirii (cu 2,4 puncte procentuale), transport 
urban (cu 6,6 puncte procentuale), abonamente auto (cu 18,1 puncte 
procentuale), transportul interurban CFR (cu 10,5 puncte procentuale), apă, canal, 
salubritate (cu 13,2 puncte procentuale), servicii poştale (cu 42,0 puncte 
procentuale); 

- sub nivelul indicelui mediu al serviciilor s-au situat indicii preţurilor pentru 
telefon (cu 13,8 puncte procentuale), abonamente radio-TV (cu -5,3 puncte 
procentuale). 


3.3. Cheltuielile pentru plata serviciilor în anul 2004 


În general, cheltuielile pentru plata serviciilor constituie un indicator sintetic 
de bază pentru evaluarea calității vieţii, acestea fiind influențate de numeroşi 
factori printre care enumerăm: puterea de cumpărare a veniturilor băneşti, 
diversificarea ofertei de servicii, ponderea sector social/sector de piaţă în cadrul 
ofertei de servicii, condiţiile de rezidenţă, nu şi în ultimul rând, obiceiurile de 
consum ale populației. 

În anii tranziţiei, consumul de servicii al populaţiei a avut o evoluţie corelată 
cu celelalte module mari ale modelului de consum (alimentar, nealimentar), în 
contextul satisfacerii trebuinţelor, potrivit ierarhiei statistice clasice a priorităților 
(întâi trebuinţele - obligaţii, apoi alte trebuințe pe măsura cuantumului de venituri 
disponibile). 

Cheltuielile totale ale gospodăriilor populaţiei, grupate după mărimea 
gospodăriei, în anul 2004, au însumat 3558,8 mii lei lunar; sub acest nivel s-au 
situat cheltuielile totale medii pe o persoană din gospodăriile cu 4,5 şi 6 persoane 
şi mai multe (cu -6,7%, cu 21,1% şi respectiv cu -38,4%); în celelalte tipuri 
ocupaţionale de gospodării cheltuielile totale medii pe o persoană au fost mai mari 
(cu 14,7% în gospodăriile cu 3 persoane, cu 25,4% în gospodăriile cu 2 persoane 
şi respectiv cu 31,3%). 

Conjunctura economică şi socială - în continuă schimbare din ţara noastră - 
generată în principal de schimbarea raporturilor intre prețurile bunurilor şi 
serviciilor de consum, a oportunităţilor de consum sociale/de piaţă, precum şi de 
necesitatea menţinerii unui nivel de integrare socială cel puţin acceptabil - a 
declanşat un proces relativ lent dar ferm de schimbare a ierarhiei trebuinţelor de 
consum ale populaţiei majoritare. 

Astfel, unele trebuinţe altădată secundare - precum achitarea cheltuielilor de 
întreţinere sau/şi de reparare a locuinţei, procurarea unor manuale/rechizite 
şcolare, procurarea de medicamente, achitarea unor cheltuieli de transport în 
comun ş.a. - au trecut în rândurile cheltuielilor de primă importanţă surclasând, în 
multe situații, chiar şi unele nevoi alimentare de bază. 

Per ansamblul gospodăriilor în tranziţie, ponderea cheltuielilor pentru plata 
serviciilor s-a menţinut la un nivel relativ scăzut, atât din cauza subdezvoltării 
ofertei cât şi ca urmare a menţinerii unui nivel relativ scăzut al veniturilor 
populației pe intervalul respectiv (de altfel, aceste cauze se stimulează şi 
perpetuează oarecum reciproc). 

Chiar şi în aceste condiţii, totuşi au existat diferențe relativ mari între 
ponderile cheltuielilor pentru servicii ale diverselor categorii socioocupaţionale de 
gospodării - diferenţe vizibile în special pe axa patroni-şomeri (32,3% respectiv 
21,9% în anul 2004) ca şi pe axa salariaţi - agricultori (25,9%, respectiv 11,4%, în 
anul 2004). (INS, 2005, Coordonate ale nivelului de trai în România. Veniturile şi 
consumul populaţiei în anul 2005, p.57). În anul 2004, pe ansamblul gospodăriilor, 
pentru plata serviciilor, s-a deţinut o pondere de 27,9% în totalul cheltuielilor 
băneşti de consum - nivel aproape egal cu cel din anul 2003 (28%). 

Tabelul nr. 6 

Cheltuielile totale ale gospodăriilor, grupate după numărul persoanelor din 

componenţă, în anul 2004 
Gospodării cu: 

Total 3 per- 4 per- 5 per- 6 per- 

gospodării soane | soane | soane | soane 
sau mai 

multe 

zn - mii lei lunar pe o persoană - 

75,8 75,8 82,7 66,4 


23,4 


Plata serviciilor 
- Cheltuieli pentru 


Impozite, contri- 
butii, cotizatii, taxe 


produse agricole 
din resurse proprii 


Sursa: Ancheta bugetelor de familie, INS, 2005 


25 


Pe ansamblul gospodăriilor, cheltuielile pentru plata serviciilor au însumat în 
medie pe o gospodărie 1716,4 mii lei lunar. Din acest total, şi în anul 2004, ca şi 
în 2003, cele legate de locuinţă (chirie, energie electrică, energie termică, gaze 
naturale, apă, canal, salubritate şi servicii comunale, alte servicii pentru 
întreţinerea locuinţei) au deţinut de departe ponderea cea mai mare (50,2% şi 
54,3% în 2003). În cadrul acestora, cele pentru energie electrică, apă, canal, 
salubritate şi alte servicii comunale au avut ponderile cele mai mari, ajungând la 
58,7% (56,1% în anul 2003) din totalul cheltuielilor legate de locuinţă, sau 29,4% 
(30,4% în anul 2003) din totalul cheltuielilor pentru plata serviciilor. 

Serviciile de telefonie au ocupat locul al doilea în ierarhia cheltuielilor 
pentru servicii având o pondere de 19,7% (17,7% în anul 2003). 

Serviciile de transport au avut o pondere de 8,3% (8% în 2003) în totalul 
cheltuielilor cu serviciile. 

Cheltuielile pentru abonamente radio-TV au avut o pondere egală în 
2003 şi 2004 (6%), în totalul cheltuielilor cu serviciile. 

În fapt, aceste patru categorii de cheltuieli - pentru locuinţă, telefonie, 
transport şi abonamente radio-TV au absorbit în anul 2004, 84,2% (86% în 2003) 
din totalul cheltuielilor pentru servicii, pe ansamblul gospodăriilor. 

În anul 2004, 3,5 procente din cheltuielile totale cu serviciile au mers spre 
serviciile de sănătate, iar serviciile de educaţie au fost acoperite cu alte 3,9% din 
cheltuieli. 

Tabelul nr. 7 
Nivelul şi structura cheltuielilor pentru plata serviciilor pe categorii de 
gospodării, după statutul ocupațional al capului gospodăriei în anul 2004 


Gospodării de: 


Lucrători 

pe cont Pensi- 
Salariaţi| Patroni | propriu în | cultori onari 

activităţi 

neagricole 


Total cheltuieli, 2003 | 1258,3| 1975,9| 3008,7 1159,7| 423,2] 1149,8| 935,5 
mii lei lunar pe o 

gospodărie 2004 | 1716,4| 2544,9| 5031,2 1730,3| 659,9] 1399,6| 1269,0 
din care, în %, 

pentru: 


58,7 
de locuinţă 55,4 
- energie 20,7 
electrică 22,0 


- apă canal, 2003 12,0 12,4 10,2 8,8 3,0 12,2 12,5 
salubritate şi 
servicii comu- 


nale |_2004 | 102| 110| 69| 61| 24| 113| 106 
- servicii de 3,4 
sănătate 5.3 
- serviciide | 2003 | 80| 80| 24| 89| 155| 83| 75 
transport | 2004 | 83| 84| 69| 113| 134] 98| 73 


Gospodării de: 


Lucrători 
pe cont Agri- Şo- | Pensi- 
propriu în | cultori | meri onari 
activități 
neagricole 


- servicii de 15,4 
telefonie 17,1 
-abonamente 6,8 
radio-TV 7,1 
- servicii de 2,0 


educaţie 1,9 
- servicii turistice 0,8 
0,6 
Sursa: INS, 2005 Coordonate ale nivelului de trai în România. Veniturile şi consumul 
populației în anul 2005, p.76. 


Aşadar, la nivelul anului 2004, cele şase grupe de servicii contra plată 
menţionate mai sus - care pot fi asimilate în cea mai mare parte a lor, unor plăți 
obligatorii - au avut o pondere de 91,6% din totalul cheltuielilor realizate de 
gospodării cu plata unor servicii. Pentru cheltuielile aferente altor categorii de 
servicii - cultură, îngrijire personală), timp liber, asigurări ş.a. - a rămas doar 8,4% 
(adică o pondere cu total nesemnificativă) din totalul resurselor distribuite pentru 
achitarea serviciilor (tabelul nr. 3). 


4. MECANISME ŞI FACTORI CARE 
INFLUENȚEAZA ACCESUL POPULAȚIEI LA 
SERVICIILE ADMINISTRATIVE 


Serviciile de tip administrativ sunt servicii de o importanţă socială extrem de 
ridicată, acestea deservind domenii extrem de variate. Aceste servicii sunt 
caracterizate de o încărcătură birocratică foarte consistentă, în cadrul acesteia, o 
pondere însemnată deținând-o aşa-numita “birocratie de ghişeu“. 

Birocraţia de ghişeu este un concept introdus de Michael Lipski pentru a 
desemna acele servicii publice în cadrul cărora, o proporţie importantă a 
angajaţilor este deţinută de funcţionarii publici care intră în contact direct şi 
nemijlocit cu beneficiarii (clienţii). Respectivii funcţionari “dispun de o putere 
discreţionară semnificativă în execuţia propriilor sarcini de serviciu“ (Luana Pop, 
coord., 2002, p. 156). 

Libertatea pe care, în mod practic, o au funcţionarii publici de a decide 
asupra naturii, nivelului şi calității serviciilor prestate, într-un raport destul de 
“flexibil“ cu normele teoretice şi standardele ce le reglementează activitatea, poate 
induce o doză importantă de arbitrar în relaţia acestora cu clienții. 

În general, clienții solicitanţi ai unor servicii publice de tip administrativ nu 
dispun de alternative, multe dintre serviciile în cauză având un caracter de 
monopol, iar accesarea serviciilor respective constituie o obligaţie legală a 
solicitanţilor. Această poziție de monopol poate influența în mod negativ, atât 
atitudinea funcţionarilor faţă de solicitanţi, cât şi conţinutul şi calitatea serviciilor 
prestate. 

Între resursele care condiționează accesul populației la consumul de bunuri 
şi servicii, fără îndoială, cele economice sunt cele mai importante. În cazul 
accesării serviciilor de tip administrativ, pe lângă resursele economice însă, foarte 
importante pot deveni în anumite contexte şi alte resurse, între care, aşa-numitele 
“relaţii utile“. 


4.1. Capital social-capital relațional. Stocul de relaţii utile 
şi importanţa lui în contextul societății româneşti 


Capitalul social constituie o resursă importantă a indivizilor şi a comunității, 
fiind convertibil şi în alte forme de capital (economic, simbolic, uman etc.). 

Capitalului social este un atribut al relațiilor sociale, facilitând acţiunea 
individuală, dezvoltarea şi funcţionarea instituţiilor şi acționând asupra dezvoltării 
sociale. 

Funcţiile capitalului social se realizează, la nivel individual, familial şi social, 
facilitând accesul la resurse, funcţionarea instituţiilor şi, implicit, dezvoltarea 
socială. Funcţia cea mai des invocată în literatura dedicată capitalului social este 
aceea de facilitare a accesului la diverse resurse prin intermediul rețelelor sociale. 

Dumitru Sandu consideră conceptul de capital social un “concept umbrelă”. El 
este ca o “clădire locuită de mai multe familii de concepte” (D. Sandu, 1999). 

Nucleul de valori al capitalului social se sprijină însă pe doi piloni 
fundamentali: încrederea (căreia îi este asociată toleranța — Niklas Luhman, apud. 
D. Sandu, 1999) şi asocierea. 

Relaţiile sociale construite pe baza acestor valori au ca dimensiune latentă 
implicită, reciprocitatea. Aşadar, încrederea ca bază a relaţiilor sociale şi 
reciprocitatea, ca regulă implicită a funcţionării acestora, reprezintă nucleul dur al 
capitalului social. 

Utilizând o definiţie operațională a conceptului, în concordanţă cu cea 
propusă de D. Sandu, avem în vedere două dimensiuni: încrederea şi capitalul 
relational. Indicatorii pe care-i considerăm maxim relevanţi în operaționalizarea 
conceptului pe cele două dimensiuni amintite vor fi: încrederea în instituţii şi stocul 
de relații utile. 

In ceea ce priveşte capitalul relațional operaționalizat prin indicatorul “stoc 
de relaţii utile”, cercetările centrate pe identificarea conexiunilor între capitalul 
social şi potenţialul comunităţii locale de sprijinire a dezvoltării sociale şi eradicare 
a sărăciei au evidenţiat existența unor corelaţii pozitive semnificative (D. Sandu 
1996, 1999). 

Barometrele de opinie publică oferă argumente solide în ceea ce priveşte 
importanţa acordată de populaţia din România deţinerii unui capital de relaţii utile, 
ca o condiție de reuşită în viață. Conform BOP 2003, 10% din populaţia 
investigată consideră ca o primă condiţie a reuşitei în viață aceea de a avea 
relații, în timp ce doar 8% consideră munca drept primă condiţie de reuşită. 
Aşadar, în perioada de tranziţie, relaţiile sunt la fel de importante ca banii sau 
educaţia-relaţiile cu persoane importante, şi posibilitatea de a accesa relații utile 
putând reprezenta un capital social individual important. În consecinţă, pe lângă 
modul de distribuire a oportunităţilor privind accesul la educaţie, servicii medicale 
etc., pentru România în tranziţie, un indicator al gradului de dezvoltare socială, 
care poate fi luat în considerare este cel al modului de distribuție a relațiilor 
sociale. 

O altă explicaţie a importanţei capitalului relațional, în contextul societăţii 
româneşti actuale, derivă şi din teoria lui Rădulescu Motru privind instituţiile ca 
“forme fără fond”. Referindu-se la o altă perioadă de modernizare accelerată a 
societăţii, realizată prin copierea unor modele externe, Motru observa la începutul 
secolului trecut că: “slăbiciunea, lipsa de fond sufletesc a instituţiilor se 
materializează în credința aproape mistică a fiecăruia în acel misterios <cineva>, 
care ar fi să procure, doar pentru tine, ceea ce instituția nu poate procura (face) 
pentru toți” (Rădulescu Motru, apud. llie Bădescu, 1996, p. 234). “Justiţia! 
Instituţiunile publice! (...) Ai pe cineva la tribunal? Ai pe cineva la Primărie? (...) Ai 
pe cineva la Ministerul de Instrucţie?. Acest veşnic cineva. El face şi desface 
toate (ibidem, p. 235). (...) "Cum instituţia nu are un fond al ei organic, la înălțimea 
formei sale, este aproape normal, ca cineva să o poată face şi desface, după cum 
îi este interesul” (idem). Pe de altă parte, Rădulescu Motru afirmă că “Românul 
consideră nerespectarea legii ca un titlu de mărire şi de putere.” (ibidem) 

În ceea ce priveşte ultima aserţiune, este interesat de remarcat că aceasta, 
precum şi alte “calităţi” atribuite poporului român, preluate de la Rădulescu Motru, 

sunt citate în preambulul unei cercetări recente ce îşi propune o comparaţie a 
valorilor sociale ale românilor în raport cu cele ale celor din UEÍ. 

Conform studiului IRSOP, după 100 de ani, autopercepția românilor este în 
mare măsură concordantă cu o astfel de imagine. Astfel încât, românul se 
consideră pe sine mai necinstit, mai leneş, mai visător şi mai dezorganizat decât 
“europeanul“, una dintre consecinţele unui asemenea mod de a fi reprezentând-o 
tocmai eficiența scăzută a activității sale economice. 

Toate aceste elemente care definesc o anume mentalitate specifică a 
românului, în interacţiunea cu o istorie specifică, au generat , pe de o parte, un 
cadru propice dezvoltării unei anumite etici a muncii. Pe de altă parte, în mod 
corelativ, importanța relaţiilor utile este supraevaluată într-un asemenea context. 
Aşadar, stocul de relaţii utile în România anilor 2000, ca şi acum 100 de ani, este 
perceput a reprezenta o resursă importantă. În cele ce urmează vom analiza care 
este distribuţia socială a acestei resurse importante care condiționează accesul la 
alte resurse, între care şi cele care interesează capitolul de față, anume accesul la 
serviciile administrative. 

Analizând comparativ datele din BOP din 1998 şi din 2004 se constată o 
scădere a procentului celor care declară că au relaţii utile la instituţiile care oferă 
serviciile ce reprezintă obiectul analizei de față. Conform datelor furnizate de 
aceste surse, dacă 46% din populaţie avea, în iunie 1998, în cercul de cunoştinţe 
propri, o persoană care să poată să-i acorde sprijin, în cazul unei probleme de 
sănătate, în 2004 acest procent este de numai 26%. În ceea ce priveşte 
rezolvarea unei probleme la bancă, procentul celor care dispun de un potenţial 
ajutor este de 18% în 1998 şi de numai 7% în 2004. lar în ceea ce priveşte 
obținerea unui loc de muncă, procentul scade de la 16%, în 1998, la doar 9% în 
2004. 

Tabelul nr. 8 


Capitalul social pe chintile de venit şi pe medii rezidenţiale 


Chintile 


ze 2 | 3 | 4 | 5 [Rural | Urban | 


tiu pe cineva care l-ar putea ajuta să rezolve 


O problemă de sănătate 34,9| 51,5| 53,2| 61,2 75| 46,6| 60,6 
O problemă juridică 14,5| 25,8) 27,1 36,5 51,5) 19,4] 38,5 


O problemă administrativă] 25,1]  31,6| 30,5| 34,3| 45,5| 34,9] 32,4] 
O problemă cu poliţia 15,9] 23,9] 23,8] 30,5] 396] 22,5] 29,4] 


O problemă la bancă 10,9] 16,1] 15,7] 25,6] 35,8] 14,3] 24,9] 


Problema găsirii unui 1 29,1 12,4 22 
serviciu 

Oferirea de "cadouri" 12,5 7,5 10,7 
pentru rezolvarea unei 

probleme la primărie 

a fost tratat? 


! IRSOP, iunie 2005 

Chintile 


Contactarea oficialităților 
locale într-o problemă 


publică 
Contactarea oficialităților 
centrale într-o problemă 
publică 

Sursa: Ancheta privind capitalul social şi transferurile public/privat, 2003. 


Dintr-o evaluare a capitalului social, a accesului la resurse şi la serviciile 
comunitare, realizată de către Banca Mondială în România, în anul 2003, rezultă 
că ponderea celor care au relaţii utile care să-i ajute să rezolve o problemă de 
sănătate, o problemă juridică, o problemă cu poliţia, cu banca etc., corelează 
pozitiv cu situarea persoanei respective într-o chintilă superioară de venit. 

Între cei care au oferit cadouri pentru rezolvarea unei probleme la primărie, 
cel mai frecvent apar subiecţii din chintilele 1 şi 5 (tabelul nr. 8). 

În ceea ce priveşte satisfacția în raport cu tratamentul aplicat de către 
funcţionarii publici, se constată o apropiere mai mare a valorilor, existând totuşi, 
un decalaj net în favoarea chintilelor superioare, comparativ cu chintila 1. (Banca 
Mondială 2003, vol.1, p.19-20). 

În ceea ce priveşte distribuția populaţiei pe medii de rezidenţă, locuitorii din 
urban dau mai frecvent cadouri unor funcţionari publici pentru a-şi rezolva 
problemele. În acelaşi timp, locuitorii din rural sunt mai satisfăcuți de felul cum 
sunt tratați de funcţionarii publici (aceasta şi datorită faptului că exigenţele 
populaţiei din urban sunt, în general, mai ridicate decât ale celor din rural). 

Pe de altă parte, se constată că în România de azi, sunt mai mulți românii 
care au cunoştinţe pe care se pot baza în străinătate (14%) decât cei care au 
relaţii utile la primărie, la bancă sau la instituţiile județene (13%, 7% respectiv 4%) 
(BOP, 2003). Aşadar, un indicator al polarizării accesului la serviciile respective 
este faptul că stocul de relații utile este distribuit la mai puţin de o pătrime din 
populație (scorurile însumate corespunzătoare relaţiilor de la bancă, primărie, 
instituții judeţene, în ipoteza absurdă a disjuncţiei mulțimilor de oameni cu relaţii - 
ceea ce ar presupune că cine are relaţii la primărie să nu aibă şi relaţii la bancă 
etc. - aceste scoruri însumate nu depăşesc 25%). 

Stocul de relaţii sociale utile este condiționat în mod semnificativ prin 
apartenenţa la pătura socială a cadrelor de conducere înainte de anul 1990 
precum şi de averea deţinută în acele timpuri. Posesiunea de resurse materiale şi 
experienţa de conducere în perioada comunistă sunt factori-cheie pentru gradul 
de diversitate al relaţiilor sociale folositoare - observaţie concordantă cu teoria 
conversiei elitelor comuniste în elite economice ale perioadei de tranziţie (D. 
Sandu 1996, 1999). 

Un alt indicator al polarizării accesului la relaţiile utile este proporţia celor 
care apelează la servicii ce pot fi considerate ca strict necesare, într-o societate 
modernă, referindu-ne aici la servicii precum cele bancare. Deşi ultimii doi ani 
sunt considerați ani de adevărată relansare a relaţiei băncilor cu populaţia, prin 

diversificarea şi relativa accesibilizare a ofertei de credite, în special pentru nevoi 
personale şi pentru bunuri de folosință îndelungată, cu toate acestea, în ultimii 
cinci ani, circa 14% din populaţie a apelat la bancă pentru obţinerea unui credit 
(BOP, 2004). Nici în ceea ce priveşte folosirea băncilor ca instrument de 
economisire, situația nu se prezintă foarte diferit. Precarizarea resurselor 
economice ale populaţiei din ultimii ani, a făcut ca, în iunie 2003, doar 21% din 
populație să mai deţină anumite economii băneşti, între care doar o parte sunt 
depuşi în bănci (Diagnoza calităţii vieţii — ICCV, 2003, coord. | Mărginean). 


4.2. Neîncrederea în instituții şi corupția 


Termenul de instituție, aparținând atât limbajului cotidian, cât şi celui al 
acțiunii şi ştiinţei politice, a cunoscut o evoluţie permanentă a sensurilor. Dacă în 
limbajul comun cuvântul instituţie păstrează oarecum sensul originar, juridic al 
termenului, desemnând acele organizaţii care, pe de o parte, au un statut şi reguli 
de funcționare, stabilite prin regulamente şi/sau legi, pe de altă parte, având rolul 
sau funcţia socială de a satisface anumite nevoi colective, în sociologie, termenul 
de instituție a fost definit pornind de pe poziţii teoretice diverse. 

În sociologie, instituţia poate indica regulile de funcţionare şi controlul social 
ale comportamentelor individuale, modelele specifice stabile de organizare şi 
funcţionare a interacțiunilor dintre indivizi şi grupuri sociale, orientate spre 
satisfacerea unor nevoi de bază, valori şi interese cu importanță esenţială, 
strategică, pentru menţinerea colectivităţilor sociale” (R.Boudon şi alţii, coord, 
Univers Enciclopedic, 1996, pag. 298) 

Organizațiile reprezintă cazuri particulare de instituţii, “caracterizate prin 
obiective specifice, deliberat stabilite, pentru realizarea cărora sunt stabilite 
statusuri şi roluri specializate, a căror interacţiune este reglementată prin coduri 
de reguli rațional întocmite (...)” (idem). 

Încrederea în instituţii reprezintă un indicator al calității percepute a 
serviciilor prestate de acestea, fiind condiționată şi de modul în care este perceput 
accesul la aceste servicii. Sztompka (apud. B.Voicu, în Dicţionar de sărăcie, 
www.iccv.ro, 2003), consideră încrederea “un pariu despre acțiunile viitoare ale 
celorlalți care pot afecta situaţia proprie, constituindu-se ca o formă de control 
asupra acestor acțiuni, ca un mijloc de eliminare a incertitudinii”. Lipsa de 
încredere duce astfel spre căutarea de substitute ale acesteia, pentru a menţine 
predictibilitatea şi controlul asupra mediului înconjurător în limite acceptabile. Între 
aceste substitute ale încrederii, Sztompka îşi testează teoria explicând colapsul 
încrederii în fostele țări comuniste din Europa, ca şi redresarea acesteia, în a 
doua parte a anilor '90, în Polonia. Disoluţia vechii ordini sociale a afectat 
familiaritatea mediului social, a destrămat stabilitatea ordinii sociale, a cronicizat 
incoerența normativă etc. Cauzele rezidă în „anomia haosului postrevoluţionar”, în 
emergenţa noilor oportunităţi de mobilitate socială, în dispariția bruscă a 
controlului social rigid, în incapacitatea noilor elite politice de a soluţiona rapid 
situațiile de criză ale sistemului. Efectele sunt diminuarea accentuată a încrederii 
şi orientarea către substitute (accentuarea fatalismului, corupția, transferul de 
încredere, nevoia de grijă paternală), precum şi comportamente de protest: 

emigrarea, neparticiparea la viața publică, neîncrederea în serviciile publice şi 
opțiunea pentru cele private”. Aşadar, Sztompka ia în considerare atitudini de tip 
pasiv, precum fatalismul şi providenţialismul, dar şi comportamente de tip activ, 
între care creşterea vigilenţei şi litigiozitatea accentuată sau transferul de 
încredere către actori îndepărtați (NATO, FMI, UE sau ONU). 

Între efectele lipsei de încredere în instituţii, în abordarea lui Sztompka, un 
rol important îl deţine corupția. Analiza lui Stztompka poate fi considerată validă, 
până la un punct, şi în cazul societăţii româneşti postcomuniste. Analizând datele 
din Barometrele de opinie publică privind dinamica încrederii în instituţiile puterii, 
constatăm că aceasta s-a menţinut, în general, la o cotă de sub 50% în ultimii 8 
ani, cu câteva excepții, cele din lunile postelectorale, când noile echipe ale 
administraţiei (locale şi centrale) au fost creditate de populaţie până în momentul 
când “performanţa percepută” a acestora a determinat o nouă prăbuşire a scorului 
încrederii. Dintre instituţii, Parlamentul este investit cu cea mai puţină încredere. 
Cu excepţia anilor postelectorali, încrederea în Parlament variază într-un interval 
cu limita superioară sub 30%. Încrederea în Guvern atingea un maxim de 49% în 
noiembrie 2001, în general, variind într-un interval cu limita superioară sub 40%. 
Încrederea în instituția Primăriei s-a menținut în toată această perioadă la un scor 
situat în intervalul 40-50%. Încrederea în bănci nu depăşeşte, în ultimii ani, nivelul 
de 35 %, în general, situându-se sub un scor de 30%. Comparând situaţia din 
România cu aceea dintr-o democraţie consolidată, precum cea a SUA, în ceea ce 
priveşte nivelul încrederii în instituţii, găsim că acest indicator prezintă valori 
comparabile, cu două excepții: încrederea în Biserică, cunoaşte valori mult mai 
mari în România, iar încrederea în bănci care realizează un scor de două ori mai 
ridicat în SUA, decât în România. 

Lipsa de încredere în instituţii este dublată de o lipsă de încredere în 
oameni, în general. Mai mult de jumătate dintre români (56%) consideră că, în cei 
mai mulți dintre oameni, nu se poate avea încredere (BOP, 2004). Încrederea ca 
resursă, la nivel individual, comunitar şi societal a cunoscut în ultima perioadă un 
proces de precarizare. Unul dintre factorii destablizatori ai încrederii cu impact 
direct asupra relației cetățean - instituţie este corupția. Între problemele majore cu 
care se confruntă societatea românească în prezent, românii identifică, în ordinea 
importanţei: sărăcia, lipsa locurilor de muncă şi corupția. lată câţiva indicatori 
relevanti ai percepției acestui fenomen: 

- 80% dintre români consideră că în România corupţia este generalizată; 

- trei sferturi dintre cei intervievaţi consideră că majoritatea averilor din 
România s-au făcut prin încălcarea legii şi prin relaţii (BOP, 2003). 

Această percepţie este confirmată şi prin evaluarea realizată de organizația 
Transparency Internaţional care, ani la rând, a situat România pe ultimul loc în 
Europa, în ceea ce priveşte transparenţa cu un scor în jur de 2,9 (din 10). 

Corupţia subminează grav creşterea şi dezvoltarea economică şi socială a 
țărilor care o tolerează. Modalităţile prin care corupția afectează creşterea 
economică sunt diverse. Între acestea amintim: 

- menţinerea unor niveluri scăzute ale investițiilor locale şi străine; 

- distorsiuni în procesul de dezvoltare a întreprinderilor şi creşterea econo- 
miei subterane; 

- scăderea venitului public şi a reglementărilor legale referitoare la bunurile 
publice; 

- guvernare supracentralizată; 

- beneficii oferite de stat elitelor corporatiste, prin legi şi politici ale statului, 
favorabile acestora, subminând creşterea beneficiilor şi investiţiile din sectorul 
întreprinderilor mici şi mijlocii . 

Corupţia contribuie la alocarea deficitară a resurselor publice, aceasta 
putând influenţa dinamica investiţiilor publice. Ea poate genera oportunităţi pentru 
desfăşurarea unor acţiuni necinstite, servind interesele personale ale unei elite 
guvernante corupte. 

Cheltuieli publice pentru stabilirea corupţiei reduc fondurile pentru alte 
cheltuieli publice, ceea ce determină o scădere a productivităţii investiţiilor publice. 
Corupţia are un impact consistent şi asupra sărăciei. Acolo unde există corupție, 
serviciile sociale sunt mai slab finanţate, regimurile politice corupte preferând 
cheltuielilor pentru educaţie sau sănătate, cheltuielile pentru producţia de 
armament sau pentru diverse obiective de ocultare a fluxurilor economiei 
subterane. 

Un Raport’ al Băncii Mondiale apărut în anul 2000 realizează o tipologie a 
corupţiei, după cum urmează: 

- corupția administrativă se referă la aplicarea şi implementarea deformată 
şi arbitrară a legilor şi regulilor existente, privind câştigul privat ilicit al unui 
deţinător al unei funcții publice; corupția administrativă poate acţiona ca un factor 
de frânare a posibilităților de dezvoltare a firmelor, cu excepţia celor privilegiate 
tocmai de aceste raporturi între puterea politică şi anumite firme. Aceste legături 
se materializează prin faptul că diferite firme individuale primesc beneficii de la 
stat, ceea ce dezavantajează alte firme, obligate să facă față unei concurente 
neloiale; 

- corupția “procuratorului public” reprezintă alocarea de finanțe şi alte 
resurse publice pe bază de mită; de obicei, este evaluată prin procentul mitei 
plătite pentru a asigura derularea unui contract, din valoarea acelui contract; 

- corupția de tipul “state capture” se referă la acţiunile agenţilor economici, 
atât în sectorul public, cât şi în cel privat, menite să influențeze adoptarea unor 
legi, regulamente, decrete şi chiar politici ale guvernului, în avantajul iniţiatorilor, în 
contrapartidă cu plăţile făcute de aceştia, sub formă de mită, unor reprezentanţi ai 
puterii politice. 

În ceea ce priveşte societatea românească actuală, corupţia reprezintă un 
fenomen a cărui vizibilitate, dar mai ales, al cărui grad de percepţie este în 
creştere (în ceea ce priveşte raportul vizibilitate mediată/directă a fenomenului 
este remarcabil că în investigația BOP, 2004, 65% dintre cei intervievaţi declară 
că au informaţii despre corupţia din presă dar numai 8% s-au lovit direct de 
asemenea situații). 

Cu toate că atât vizibilitatea socială a fenomenului, cât şi recunoaşterea lui 
oficială, certifică existenţa lui, corupţia din România este totuşi una fără mari 


* World Bank, 2000, The Quality of Growth. 

corupți, în măsura în care o foarte mică parte din actele de corupţie se finalizează 
cu pedepsirea celor vinovați. 

Într-un studiu apărut în Revista de cercetări sociale (Camelia Beciu, 1999, 
Pg.104-111), autoarea colectează şi analizează opinii ale aşa-numiţilor “jurnalişti 
de investigaţie”, privind un obiect important al activităţii lor şi anume, corupția. 
Acest tip de jurnalism, plasează jurnalistul într-o poziţie echivalentă celei de 
“opinie publică independentă”, care evaluează realitatea socială, descoperind 
evenimentele. 

Potrivit majorităţii jurnaliştilor intervievaţi de către Camelia Beciu, în 
România, investigația, ca produs mediatic, nu are impact asupra structurilor 
decizionale. Această lipsă de impact este de natură să afecteze una din 
dimensiunile importante ale procesului de dezvoltare socială, anume controlul pe 
care îl exercită societatea civilă asupra puterii politice, precum şi asupra unui 
fenomen, precum corupția. Cea mai mare parte a jurnaliştilor intervievaţi, 
consideră că mecanismul imunităţii parlamentare afectează profund comunicarea 
dintre mass-media şi clasa politică, întrucât acest mecanism le dă oamenilor 
politici senzaţia că sunt intangibili. În aceste condiţii, investigarea cazurilor de 
corupție “la vârf ” este foarte mult îngreunată. Deşi investigarea de către jurnalişti 
a numeroase ilegalităţi de natură economică, indică în mod evident autori din 
rândurile clasei politice, aceştia sunt protejaţi de responsabilitatatea juridică față 
de actele de corupţie, pe care le favorizează şi prin legislaţia economică, ambiguă 
sau nefinalizată, legea imunităţii parlamentare sau politizarea aparatului juridic. 
Aceste trei mijloace prin care clasa politică se autoprotejează, în sensul specificat, 
pot fi considerate, în acelaşi timp, şi cauze ale corupției. 

Între cele mai importante cauze ale corupţiei relevante în articolul citat 
reținem următoarele: cauzele instituționale, cauzele conjuncturale, cauzele 
identitare. 

La nivelul practicilor şi mecanismelor, sistemul public nu mai acționează ca 
reprezentant al legilor statului în faţa fiecărui individ care este cetățean al ţării. 

Acţiunea sistemului public devine preferenţială, relativ la diferitele modalități 
de recompensare. Faptul că sistemul public este erodat de corupție, generează 
marile dosare de corupție. Recuperarea socială a sistemului public devine astfel 
un factor important în acţiunea de combatere a corupției. Din această perspectivă, 
devine imperativă înlocuirea mecanismului interpersonal de recompensare a 
“sărăciei bugetare”, cu un mecanism legal de recompensare a sistemului public. 

Pe de altă parte, nivelul de sărăcie ridicat al societăţii noastre corelează cu 
o anumită toleranţă a electoratului față de corupţie. "Se pare că intensitatea cu 
care este mediatizată corupția nu mai are impact asupra publicului (electoratului), 
fenomenul riscând să se banalizeze şi să fie perceput ca o stare de fap? (ibidem, 
p. 109). 

În ceea ce priveşte cauzele identitare, ale corupției acest tip de cauze 
denumite generic "balcanisme”, autoarea articolului citat invocă posibilitatea ca 
tocmai această considerare a mentalităţii ca factor explicativ al corupției să 
devină, în timp, "premisa unui comportament defensiv, favorabil situaţiei de tip 
status quo (...), o asemenea explicaţie contribuind la ceea ce jurnaliştii înşişi 
denunță, anume, fenomenul de banalizare (a corupției)” (ibid. pg.110). 

Corupţia de tip administrativ îşi are explicaţia în regimul de funcţionare al 
instituţiilor publice de la nivel local, după “tiparul suprataxei pentru calitatea 
serviciilor”. Acest tip de corupție afectează dezvoltarea socială, atât direct, prin 
dirijarea de către funcţionarii corupți a unor acţiuni de interes public, în interesul 
lor personal, cât şi prin efectele sale asupra creşterii inechităţii distribuţiei 
accesului la servicii publice de calitate. Atâta timp cât nu există prescripţii clare 
asupra aspectelor calitative ale prestării serviciilor, "din moment ce există o lipsă 
naturală a alternativelor (în cazul problemelor ce nu pot fi reglementate de 
mecanismul pieței), suprataxele individuale, plătite şi judecate de la caz, la caz, 
echilibrează deficienţele de distribuţie la nivel central. În această situaţie sunt 
statornicite competiții ilicite prin care funcţionarii hotărăsc asupra raportului dintre 
taxă şi calitatea serviciilor ” (ibidem, pg.154). 

Ca principiu general, realizarea unui sistem de recrutare şi promovare pe 
criterii meritocratice a funcţionarilor administraţiei publice centrale şi locale, poate 
fi punctul de pornire al luptei împotriva corupţiei şi a efectelor ei asupra procesului 
de dezvoltare socială. 


4.3. Bariere de acces la serviciile publice 


O clasificare a “barierelor de acces” la serviciile publice se poate face după 
criteriul gradului de formalizare a acestora: bariere formale (legale) şi bariere 
informale. Un exemplu de barieră formală sunt taxele uneori prohibitive, care se 
percep pentru diversele servicii administrative. În acest caz, accesul este 
condiționat de deținerea capitalului economic necesar - aceste taxe pretinse 
pentru anumite servicii cu un caracter de relativă obligativitate în consum pornesc 
de la câteva zeci de mii de lei, pentru eliberarea unui act, să spunem, şi, pot 
ajunge până la zeci de milioane, ca în cazul eliberării unei autorizaţii de 
construcție. Un alt exemplu, de barieră formală este cel al regulilor extrem de 
restrictive impuse de bănci pentru acordarea unui împrumut. Dacă ne referim, 
spre exemplu, la plafonul minim de venit/familie, care condiționează rata maximă 
a unui împrumut ce poate fi acordat, pe de o parte, resursele care condiționează 
accesul sunt cele economice. Dacă însă, pe de altă parte, luăm în considerare 
situaţia destul de des întâlnită în practică în care salariul real este mai mare decât 
cel verificabil, “pe hârtie”, atunci accesul nu mai este condiționat de o resursă de 
tip economic ci de stocul de relaţii utile ale solicitantului. 

Din discuţiile purtate cu funcţionarii bancari, dar şi cu solicitanţi de credite, 
aflăm şi despre existența unei bariere informale, în sensul că se acordă un spor 
de bonitate angajaţilor la firme de stat, în raport cu cei angajați la firme private. La 
salarii egale, un spor de încredere şi deci, un spor de şanse în acordarea unui 
împrumut se acordă angajatului “la stat’, în detrimentul celui angajat “la 
particular”. 

Un alt tip de barieră informală, care poate condiţiona accesul la anumite 
servicii publice, este de natură socială. Există cazuri, precum cele întâlnite la laşi, 
în discuţiile cu locuitori ai unei comunităţi sărace (în cartierul numit “Dallas”), când 
oamenilor li se interzice accesul la anumite servicii şi chiar accesul în instituțiile 
care oferă serviciile respective pentru că “sunt prost îmbrăcaţi” sau pentru că sunt 
țigani, sau/şi pentru că au păduchi etc. 

Barierele de acces pot fi deci, economice, sociale sau administrativ- 
birocratice. În ceea ce priveşte ultima categorie, accesul la serviciile 
administrative poate fi îngreunat, fie de moaul de organizare a sistemului (stufos, 
greoi etc.), fie din cauza factorului uman (funcţionari corupți sau incompetenti). 
Resursele puse în joc pentru depăşirea unor astfel de bariere sunt atât de tip 
capital uman (anumite abilități necesare pentru a face față birocraţiei excesive a 
serviciilor publice, răbdare, diplomaţie, priceperea de a face o cerere sau de a 
redacta un act corect), cât şi resurse de timp sau relații utile (capital social). Cele 
mai multe tipuri de resurse sunt intersubstituibile. Cu bani se poate cumpăra 
competenţă, se pot cumpăra şi întreţine relaţii, acestea din urmă, la rândul lor, 
precum şi abilităţile (capitalul uman), putând fi transformate în capital economic. 

În cele ce urmează, prezentăm două cazuri ilustrative în ordinea demersului 
propus, din categoria serviciilor administrative. Este vorba despre înființarea unei 
firme şi despre obținerea unei autorizații de construcţie de locuință. Prezentarea 
se va baza pe studiul legislaţiei în domeniu, al regulilor şi normelor interne de 
funcţionare ale instituţiilor implicate dar mai cu seamă, pe concluziile desprinse 
din discuţiile cu solicitanţii, ofertanţii dar şi intermediarii inevitabili ai obținerii unor 
astfel de servicii. 

Baza de date calitative a ICCV a fost completată prin realizarea în cadrul 
acestui grant a unei cercetări de teren exploratorii, constând în aplicarea la nivelul 
populaţie şi al autorităţilor locale a unor interviuri având ca temă accesul populaţiei 
rurale la serviciile oferite de administraţia locală. Interviurile, în număr de 10, au 
fost realizate în două comune din județul Argeş, anume Bughea de Sus şi Albeşti 
de Muscel. 


4.4. Costuri economice şi sociale ale (non) accesului la 
unele servicii administrative 


4.4.1. Înfiinţarea unei firme 


Deşi legea de bază care reglementează acest serviciu public datează din 
1990 (Legea nr. 31/1990), timp de 10 ani (până în anul 2000, când procedurile s- 
au simplificat mult odată cu înființarea Biroului Unic), accesul la acest serviciu, 
considerat de către guvernanțţi ca generator al unor schimbări economico-sociale 
de importanţă strategică, a fost îngrădit de numeroase bariere, ce pot fi incluse, 
după clasificarea de mai sus, în categoria celor economice şi administrativ- 
birocratice. 

În pofida semnalelor repetate ale mass-mediei româneşti şi internaţionale, a 
înființa o firmă într-o ţară ca România, al cărei guvern a susţinut în permanenţă 
necesitatea dezvoltării firmelor mici şi mijlocii, a reprezentat totuşi în toată această 
perioadă, o întreprindere relativ dificilă şi costisitoare. Un speculant al acestei 
situații, ce decurge din dificultatea accesului la serviciile de acest tip, este cel al 
intermediarului. Acesta, în schimbul unui comision deloc neglijabil, (care, în fapt, 
în cele mai multe dintre cazuri dublează costul total al acestui serviciu), facilitează 
accesul. De ce era nevoie de un intermediar pentru înfiinţarea unei firme la 

începutul anilor '90? Răspunde unul dintre aceşti intermediari: “economie de timp, 
în primul rând. Pe vremea aceea nici măcar nu existau notari publici. Erau doar 
notariatele de stat cu cozi până în trotuar. În prezent, notariatele particulare s-au 
înmulțit. Dar costurile serviciilor prestate sunt probititive, în cele mai multe cazuri. 
lar timpul investit este tot cam atât". 

Servicii necesare în primii ani '90. 

Redactare de acte-traseu: cazier de la IGP, capital social de depus la CEC, 
Monitorul Oficial de achitat taxe şi de rezervat nume de firmă, Camera de Comerţ 
de depus dosarul şi de achitat taxele, Primăria, de scos cod fiscal şi adeverinţă de 
plătitor de TVA. “Erau mai multe instituţii cu care lucrai decât astăzi. Dacă era să- 
şi facă singuri toată treaba, dura cel puţin trei lunř. Intermediarul, în 10 zile, 
reuşea să rezolve. Argumente: dosarul era bine făcut de la început (resursa 
investită: capital uman). Omul şi dacă era foarte riguros în obținerea informaţiilor, 
nu le putea afla pe toate deodată, pentru că “funcționarii de obicei, nu spun tot, ca 
să mai vii şi a doua şi a treia zi, special ca să fie remunerati. Şi eu ştiam toate 
informațiile şi toate chichițele”. Seriozitatea este foarte importantă în relaţiile sale 
cu funcţionarii (cei cu care are relaţii sunt de obicei cei din clasa medie de 
funcţionari, cei din spatele ghişeelor, care au o anumită putere de decizie — aveau 
ştampila şi puterea să aprobe sau să respingă un dosar). Un dosar incomplet 
prezentat de intermediar era totuşi primit, pentru a se economisi timp cu condiţia 
completării lui ulterioare. Respectarea cuvântului dat reprezintă o condiţie a 
continuării colaborării. 

Acelaşi intervievat face o comparaţie privind accesul la astfel de servicii în 
țările europene dezvoltate, luând ca exemplu Germania. În Germania, în anii 
respectivi dura 30 de minute să-ţi faci o firmă, pentru că toate operaţiunile sunt 
informatizate şi toate instituțiile comunică între ele, toate serviciile fiind prestate la 
un singur birou. Una dintre cauzele obiective ale birocraţiei excesive de la noi 
provine şi din faptul că sistemul informatic nu a fost pus la punct pentru a facilita 
comunicarea între instituţiile furnizoare de servicii în domeniu. Camera de Comerţ 
să comunice cu Monitorul Oficial, cu IGP-ul etc. 

Un exemplu al impactului unor asemenea măsuri de eficientizare a activității 
instituţiilor care oferă serviciile publice în cauză este înființarea Biroului Unic la 
Registrul Comerţului. Tarifele au scăzut, în preţuri comparabile, față de acum 5 
ani, cam de trei ori, procedura s-a simplificat, durata de înfiinţare a unei firme este 
încă de 10 zile. Există o legătură informatică între Camera de Comerţ şi alte 
instituții (de ex. acum codul fiscal se obţine tot de la acest Birou Unic). Hotărârea 
judecătorească de înființare a firmei nu mai este supusă procedurilor obişnuite ale 
tribunalelor, cu termene lungi şi potenţial înalt de coruptibilitate, un judecător fiind 
desemnat special să se deplaseze la acest Birou Unic pentru a analiza dosarele 
“cu probleme”. Cu toate acestea însă, în mod paradoxal, intermediarii, precum cel 
cu care am stat de vorbă, nu şi-au pierdut clienţii. O explicaţie a faptului că 
oamenii, chiar şi după simplificarea procedurilor, apelează la serviciile unui 
intermediar, este tocmai amintita lipsă de încredere în instituţii. O altă explicaţie 
derivă din analiza compoziției socioeconomice a mulțimii clienţilor acestor 
intermediari. Intermediarii susțin că solicitanţii serviciilor sunt, în general, oameni 
cu bani pentru care timpul este o resursă rară şi, deci, foarte importantă. Există 

cazuri în care, de exemplu, “are marfă în vamă şi plătesc pe zi, să zicem 1000 de 
dolari pentru marfă având acte de firmă îi costă mai puţin? Am avut o situaţie 
când, unul tot aşa cu o vamă, avea nevoie de acte a doua zi şi s-a dat 100 de 
dolari şpagă direct la un judecător de la Camera de Comerţ, s-a dat şpaga la ora 
10 seara şi a doua zi problema s-a rezolvat. 

Pe de altă parte, serviciile în cauză, deşi denumite generic, înființări de 
firme, se referă de fapt, în multe cazuri, la firme deja înfiinţate (schimbări de sediu, 
majorarea capitalului social, schimbări în statutul firmei). Aceste operaţiuni decurg 
în mare parte, din obligaţiile rezultate prin schimbarea anuală a legislaţiei în 
domeniu, prin procedura ordonanțelor de urgenţă. Pe de altă parte, urgenţa şi 
disponibilitatea de a plăti comisioane uneori importante, este de înțeles în cazul în 
care se înființează firme în scopuri ce pot fi caracterizate ca fiind la limita legii, sau 
dincolo de ea (spălări de bani, firme de tip “căpuşă” etc.). 

Aşadar, accesul la acest tip de servicii este condiționat de existenţa 
resurselor economice, dar şi de stocul de relații utile, vizând fie funcţionarii 
acestor instituții, fie intermediarii care pot facilita accesul. Apelul la un intermediar 
presupune, în multe cazuri, pe lângă disponibilitatea de a plăti un comision şi 
existența unui capital de încredere, materializat printr-o recomandare. 


4.4.2. Serviciul de autorizare a construirii unei locuințe 


Alegerea prezentării unui asemenea tip de serviciu a fost determinată de 
mai multe considerente. Una din raţiunile selecției este dată de complexitatea 
acestui serviciu din punct de vedere al instituţiilor implicate, cât şi al diversităţii 
serviciilor oferite de acestea în domeniu. Pe de altă parte, implicaţiile limitării 
accesului la un asemenea tip de serviciu în condiţiile în care accesarea sa 
reprezintă o obligaţie legală, pot genera un cerc vicios - după cum vom vedea în 
cele ce urmează - care îi poate închide pe cei aflaţi în asemenea situaţii, în 
adevărate capcane sociale. 

Legea de bază care reglementează domeniul este Legea nr. 50/1991, 
republicată în 1997, modificată şi completată prin Legea nr. 453/2001 şi Legea 
nr. 401/2003 privind autorizarea executării construcțiilor. 

Toate aceste acte normative au fost completate cu ordonanţe de urgență şi 
hotărâri de guvern. 

Rezultatul tuturor acestor reglementări se materializează într-o sumă de 
obligaţii care intră în sarcina celor care vor să-şi construiască, modifice sau 
amenajeze o locuinţă. 

Vom prezenta în cele ce urmează o sinteză a acestor obligaţii, prin prisma 
serviciilor la care solicitanţii trebuie să apeleze şi a instituţiilor care furnizează 
aceste servicii. 

Primul act necesar în vederea obținerii unei autorizaţii de construcţie este 
Certificatul de urbanism. Acesta se obţine în baza unei cereri însoţită de achitarea 
unei taxe, la Primăria de care aparţine terenul (casa) pentru care se solicită 
autorizația de construcție. 

Următorii paşi sunt, în ordine: 

Realizarea de către un arhitect autorizat a unui memoriu tehnic de 
arhitectură-proiect de execuție. 

Acest proiect va fi completat cu un memoriu tehnic de rezistență realizat de 
către un inginer constructor, autorizat MLPAT. 

Următorul pas este obţinerea unui memoriu de instalaţii privind calculul 
coeficientului global de izolare termică, memoriu realizat de către o firmă de 
proiectare în construcţii autorizată. 

Toate aceste memorii tehnice vor trebui apoi avizate de către Inspectoratul 
de Stat în Construcţii. 

La acestea toate se adaugă obligaţia încheierii unui contract cu o firmă de 
salubrizare pentru transportul materialelor rezultate din lucrările de construcţie. De 
asemenea solicitantul autorizaţiei de construcţie are obligaţia să mai prezinte: 
declaraţie autentificată din care să reiasă că imobilul (terenul) nu este în litigiu, 
copie legalizată după actul de proprietate, certificat de atestare fiscală pe anul în 
curs. 

După ce toate aceste obligaţii au fost îndeplinite urmează obţinerea 
autorizaţiei de construcţie de la Primăria unde este arondat terenul, respectiv 
construcția. 

Aşadar , pe traseul obţinerii acestei autorizaţii se găsesc mai multe instituții 
de stat şi private. Între instituţiile de stat, furnizoare ale serviciilor respective se 
află: Primăria, MLPAT, Inspectoratul de Stat în Construcții. 

Toate aceste obligaţii de pe traseul descris mai sus implică la rândul lor, tot 
atâtea taxe ce trebuie achitate. Dacă unele din aceste taxe sunt de ordinul zecilor 
de mii (cum ar fi cea pentru certificatul de urbanism sau pentru copia legalizată 
după actul de proprietate), altele de ordinul sutelor de mii (declaraţia pe propria 
răspundere autentificată), există şi taxe (comisioane) care depăşesc câteva 
milioane (pentru fiecare dintre memoriile tehnice necesare), pentru ca totalul 
acestor cheltuieli să fie de ordinul zecilor de milioane. 

Într-un asemenea context, se pune problema care ar putea fi şansele unor 
oameni aflați în situaţii de sărăcie (precum şi cea descrisă mai jos) de a intra în 
legalitate privind construcţia propriei locuinţe, în condiţiile în care această intrare 
în legalitate ar trebui să-i coste mai mult decât şi-au permis să investească, chiar 
în construcţia locuinţei pentru care ar cere autorizaţia. Pe de altă parte, construcții 
de tipul celor pe care populația săracă şi-a permis să le facă, cu resurse 
financiare limitate de care a dispus, nu ar putea primi avizele necesare, nici în 
ipoteza că cei în cauză ar dispune de bani pentru achitarea tuturor taxelor. În cele 
ce urmează va fi descrisă o astfel de situaţie, a cărei imposibilitate de rezolvare 
creează în timp efecte cumulate, cu grave implicaţii sociale. Interviurile au fost 
realizate în cadrul ICCV pe parcursul mai multor cercetări de teren care au atins 
problematica accesului la serviciile de interes public?. 


2 Sărăcie extremă şi integrare socială, coord. M. Stănculescu, ICCV, BM, 2001; 
Interacțiunea sărăcie - excluziune socială, coord. Prof.dr.Cătălin Zamfir, ICCV, 
MMSSF, BM, 2003; Impactul social diferențiat al creşterii preţurilor la utilităţile publice, 
coord. dr. Mariana Stanciu, ICCV, 2003; Instituția protecţiei consumatorului din 

“Pentru că n-avem autorizaţie de construcţie, nu se poate face mutație, 
pentru că n-avem mutatie... Doamne, toate pornesc de la autorizaţie. Sunt legate 
toate, una de alta. În primul rând, dacă te duci să-ți faci mutație, îţi spun: adu-mi 
autorizaţia de construcţie. Dacă n-ai autorizaţie de construcţie, apă nu poți să-ti 
tragi, lumină nu-ţi poti face, mutatie pe buletin nu-ţi poți face, dacă nu ai mutație, 
nu poţi să dai un copil la şcoală, dacă nu ai mutație, nu poţi nici măcar la medic să 
mergi. (...) ajutor social nu-ţi dă dacă nu ai mutație, sunt legate toate, una de alta. 
Trebuie autorizație, prima dată, că mutaţia nu ti-o poate face fără autorizație. Şi, 
uite, cât ajutor social trebuie să deie la oamenii ăştia. E atâta lume, atâta 
populaţie. Nici alocatiile nu pot să le ia, că n-au mutatie” ( B, 53 de ani, laşi, cartier 
Şes-Bahlui (zis Dallas), interviu septembrie, 2001). 

Pentru a rezolva problema mutaţiei de pe buletin oamenii folosesc diverse 
subterfugii. Astfel, unii dintre cei intervievaţi în acest cartier al Iaşiului au buletine 
de laşi, dar la altă adresă (mutație fictivă făcută de cineva “de la blocuri” - “ne-a 
luat şi pe noi cineva în spaţiu că tot aveam probleme cu alocatia ” — (B, 49 de ani, 
laşi, Şes Bahlui, familie cu mulţi copii). Acest fapt, de a avea buletine în regulă 
prin subterfugiul descris mai sus are câteva consecinţe pozitive: 

- primesc în mod regulat alocaţia pentru copii şi ajutorul social, ceea ce 
reprezintă sursele lor exclusive de venit; 

- copiii n-au probleme cu şcoala; 

- au medic de familie şi li se asigură o asistență medicală adecvată. 

Buletine pe adresa actuală nu-şi pot face că “la buletine se cere autorizaţie 
pe casă şi noi avem acte numai pe teren, când l-am cumpărat” (idem). 

Aceşti oameni au, în general, acte pe teren, “atâta tot, că nu-i trecut în 
custodiile lor ca intravilan, ci ca extravilan, că-i pământ arabil. Le-a dat la fiecare 
veteran de război câte o juma, de hectar de pământ arabil şi oamenii l-au vândut. 
Noi am fost nevoiţi să ne facem câte un bordei de casă şi n-am avut bani, 
milioane, cum se vinde acum şi cu dolari, în altă parte. Şi am luat şi eu aici, uite, 
am luat cu 10.000 de lei metrul pătrat, 250 de metri, 2,5 milioane” (B, 53 de ani, 
laşi, cartier Şes- Bahlui). 

O dovadă a cronicizării unei astfel de situaţii, cu consecinţe sociale grave, 
este ilustrată de datele culese în acelaşi loc, după 3, respectiv 4 ani de la primele 
interviuri. lată ce răspunde acelaşi intervievat din 2001, în 2003, la întrebarea 
dacă problemele invocate cu 3 ani în urmă s-au rezolvat: “Au pus aicea 
mastodonții ăştia (stâlpii de curent n.n.) şi dă drumul la lumină la 11 noaptea şi 
fine până la ora 10. Deci, toate luminile în cartier, încolo, se aprind pe la ora 7, 7 
jumătate şi aicea la 11 noaptea unde aicea ar fi mai multă nevoie de lumină... Nu 
este lumină, nu este curent. Deci, ei au tras stâlpii şi e lumină stradală... şi nu se 
trage că ni se cere marea cu sarea, să aducem autorizație de construcţie”. 
Aşadar, apare din nou aceeaşi problemă a lipsei autorizaţiilor de 
construcție, cu consecințele asociate. 

În ceea ce priveşte motivaţia imposibilității obținerii acestor autorizaţii, 
aceasta apare mai clară şi mai concretă decât în urmă cu 3 ani: "dacă-ți dă 


România, coord. dr. Mariana Stanciu, ICCV, 2004; Politici sociale şi economice cu 
impact asupra consumului populației, coord. dr. Mariana Stanciu, ICCV, 2005. 

autorizaţie de construcţie trebuie să-ţi faci casa după cum ti-o cer ei, Primăria. 
Şi-apoi, cu ce să facem?’ (e vorba de anumite aspecte tehnice ce trebuie 
respectate şi a căror respectare este, practic, imposibilă cu resursele de care 
dispun oamenii din această comunitate săracă. Această problemă se adaugă 
celeilalte, că zona este considerată inundabilă şi nu se acordă oricum autorizație 
de construcție, deşi oamenii au cumpărat terenul şi au acte de proprietate pentru 
el). 

“Toate pornesc de la autorizaţie. Nimic nu s-a rezolvat. Uite, am băiatul ăsta 
handicapat, şi de 4-5 ani de zile-i e expirat buletinul. Domne, da măcar să spună: 
sunteți aicea 150 de case. Vă punem provizoriu, flotant pe câte un an de zile. Nici 
flotant, nimic, noi pierdem toate drepturile... Nu suntem evidenţiaţi aicea. Domne, 
stai pe Şes-Bahlui aicea, stai să-ţi văd greutăţile sociale” (se referă la anchetele 
sociale realizate de Primărie pentru acordarea de ajutoare, anchete care-i 
ocolesc, pentru că ei sunt practic invizibili d.p.d.v. instituţional datorită 
“inexistenţei” formale a adresei reale la care locuiesc ). Copiii care merg la şcoală 
mai primesc totuşi alocaţiile pe adresele vechi. Există persoane care nu-şi pot 
primi pensiile decât contra unui “comision” deloc neglijabil pentru poştaş care le 
lasă pensia la cineva de la vechea adresă - poşta, de asemenea, este un serviciu 
cvasiinexistent pentru comunitatea din Dallas - Şes-Bahlui). 

Este interesant de remarcat că, în decembrie 2004, după doar câteva luni 
de la data realizării interviurilor de mai sus, deşi practic nu se rezolvaseră prea 
multe dintre problemele invocate, atitudinea oamenilor față de posibilitatea 
rezolvării acestor probleme devenise una mult mai optimistă şi asta, doar datorită 
schimbării primarului laşiului. Locuitorii acestui cartier au mult mai multă încredere 
în noul primar că le va rezolva problemele şi vor intra şi ei “în rândul lumii 
civilizate“. 

Este adevărat că, începând de acum 2 ani s-au făcut câţiva paşi înainte, în 
sensul că, după cum am amintit “li s-a tras lumina stradală“, iar o parte dintre ei, 
care au avut posibilitatea financiară de a o face, s-au conectat la reţeaua de 
curent electric. Pe de altă parte, unora dintre cei care sunt proprietari pe 
pământurile pe care şi-au construit casele, ceea ce în “Dallas“ reprezintă regula 
cvasigenerlă, li s-au eliberat certificate de urbanism. Oamenii sunt optimişti, deşi 
încă nu au o sursă de apă potabilă, nu beneficiază de gaz metan, de canalizare şi 
nici măcar de servicii de salubritate, iar“drumurile” din cartier, la fiecare ploaie 
mai serioasă se transformă în mlaştini prin care oamenii pot circula doar cu cizme 
de cauciuc. 

Deocamdată nimeni în acest cartier nu deţine încă o autorizaţie de 
construcţie, ceea ce-i exclude pe aceşti oameni şi de accesul la alte servicii, pe 
traseul amintit mai sus. De altfel, ca un efect al acestei situaţii, neavând mutație 
valabilă pe buletin din cauza lipsei autorizaţiei de construcție cei care au avut 
expirate buletinele vechi nu au putut nici măcar să voteze - buletine noi, la adresa 
la care locuiesc, nu li se fac fără a prezenta o autorizaţie de construcție. Având în 
vedere persistența acestor probleme, cât şi a cauzelor ce le generează, există 
premise ca această investiţie de încredere să fie una în persoana noului primar şi 
nu una instituțională. 


42 


Acest tip de relaţie personal-instituțională este prezentă în special în mediul 
rural, unde persoana primarului este în mare măsură considerată a fi responsabilă 
de modul în care se configurează relația populaţiei cu administraţia locală. Pe 
lângă simpatiile sau antipatile personale față de primar, în cazul comunelor cu 
multe sate, întinse pe suprafețe importante de teren, în multe cazuri, această 
relație cu administraţia locală urmează logica unui model de diferenţiere a 
percepţiei pe coordonata centru-periferie. Satele centru de comună sunt 
considerate privilegiate în raport cu celelalte, în mod invers proporțional cu 
distanţa la care acestea din urmă se află fată de Primărie. Pe lângă această 
percepţie subiectivă, există şi factori obiectivi care îngreunează accesul populaţiei 
din periferia comunelor la serviciile şi chiar informaţiile oferite de administraţia 
locală. 

Un astfel de exemplu îl reprezintă comuna Bârnova, comună aflată în 
imediata vecinătate a laşiului pe drumul spre Vaslui. Această comună este 
formată din 6 sate răspândite în jurul şi în vârful a două dealuri, relativ înalte: 
dealul Repedea şi dealul Păun. Datorită, în principal, unui cadru natural de 
excepţie, comuna Bârnova reprezintă unul dintre cele mai importante obiective 
turistice din apropierea oraşului laşi. Acest argument, coroborat cu cel al apropierii 
de oraş, a făcut ca mulți ieşeni, în general dintre cei mai înstăriți să-şi 
construiască vile de vacanţă sau chiar de rezidență permanentă în această 
comună. Pe de altă parte, dezvoltarea economică a comunei determinată de 
această “mişcare“ de capitaluri dinspre laşi nu s-a realizat în mod egal în toate 
satele comunei. Această dezvoltare inegală a satelor comunei determină, în mare 
măsură şi percepția diferențiată asupra Primăriei ca instituţie, cât şi asupra 
serviciilor oferite de acestea. Datele au fost obținute dintr-o cercetare de teren 
realizată în decembrie 2004, având ca temă “accesul la serviciile de interes 
public ?”. Mulţumiţi de activitatea Primăriei sunt cei din satul-centru al comunei, 
satul Bârnova şi o parte dintre locuitorii satului Păun. Cei mai nemulţumiţi sunt cei 
din satele mai sărace, precum Pietrărie, Cercu, Todirel. 

În ceea ce priveşte serviciile, se păstrează acelaşi pattern. Iluminatul public 
este considerat foarte mulțumitor în Bârnova şi Păun şi total necorespunzător în 
Pietrărie sau în Cercu. 

Drumurile sunt considerate bune în Păun şi Bârnova şi total necorespunză- 
toare în Pietrărie. 

In ceea ce priveşte serviciile de salubritate, având în vedere că în prezent 
acestea lipsesc cu desăvârşire în momentul de față, faptul acesta reprezintă o 
sursă de nemulțumire cvasigenerală în toată comuna, fără a fi însă considerată o 
problemă foarte importantă 

Problema principală a comunei pare a fi una de ordin administrativ-teritorial, 
problemă cvasigenerală a comunelor de acest tip. Comuna fiind foarte întinsă, 
există sate precum Vişaniul sau Păunul care sunt mai aproape de laşi decât de 
satul Bârnova, unde se află Primăria de care aceştia aparțin în mod administrativ, 
locuitorii satelor periferice simțindu-se nedreptăţiți în raport cu satul-centru 


3 Cercetare exploratorie realizată în cadrul ICCV, în vederea fundamentării unor 
repere ce au configurat cercetarea, coord. Mariana Stanciu: Politici sociale şi 
economice cu impact asupra consumului populaţiei, ICCV,2005. 

considerat a fi privilegiat de Primărie, cu excepţia satului Păun care este un sat 
mai bogat, în special datorită faptului că se află în vârful dealului, iar condiţiile 
naturale favorizează în mai mare măsură turismul. 

Un caz asemănător, care, începând cu anul 2004, şi-a găsit o rezolvare 
administrativ-teritorială este cel al comunei Bughea de Sus din județul Argeş. 
Această comună cuprindea până la această reorganizare administrativ-teritorială 
trei sate: Bughea de Sus, satul centru de comună, Albeşti de Muscel şi Cândești, 
sate răspândite pe o suprafață destul de întinsă, pe un teren accidentat, într-o 
zonă de munte. Satul centru de comună , Bughea de Sus , se afla la una din 
extremităţile acestui spaţiu, Primăria situându-se, la rândul ei, aproape de 
extremitatea dinspre oraşul Câmpulung-Muscel a acestei comune. În consecință, 
practic, cu excepţia celor care locuiau în vecinătatea şoselei care vine de la 
Câmpulung, pentru majoritatea locuitorilor comunei, Primăria se afla la o distanţă 
de până la 9-10 km de aceasta - în cazul locuitorilor satului Cândești. 

Prezenţa unei percepții diferenţiate asupra serviciilor oferite de administraţia 
locală, după modelul descris mai sus, era alimentată şi de un element identitar ce 
poate fi numit “patriotism ultralocal“, specific fiecăruia dintre cele 3 sate amintite. 
Una dintre concluziile desprinse din discuţiile cu oamenii din aceste sate este 
aceea că “albeştenii“ s-ar considera mai gospodari şi mai inteligenţi decât cei din 
Bughea de Sus şi viceversa, însă şi unii şi alţii, de comun acord, îi consideră pe 
cei din Cândeşti ca fiind cei mai “înapoiaţi“ dintre ei. 

Un amănunt istoric important în acest context este faptul că aceste 3 sate 
au fost reunite într-o comună abia din anul 1968, practic, în 2004, revenindu-se la 
împărțirea administrativ-teritorială anterioară. Percepția diferențiată asupra calităţii 
serviciilor de interes public este determinată, precum în cazul descris mai sus, şi 
de factori obiectivi de diferenţiere a accesului la aceste servicii. Mai concret, după 
cum declară secretarul actualei Primării din Albeşti care a fost şi secretar al 
Primăriei din Bughea de Sus, “era foarte greu pentru cei din Albeşti şi din 
Cândeşti că, indiferent de ce probleme aveau, trebuia să meargă până la Bughea, 
fie la medic, la dispensar, fie la primărie sau la poliție“ (F, 51 de ani, secretară 
Primărie Albeşti de Muscel, fostă secretară Primărie Bughea de Sus). 

Oamenii din Albeşti, precum şi cei din Cândeşti par a fi mai mulţumiţi de 
noul statut față de cei din Bughea de Sus. Pe lângă faptul că au (re)câştigat un 
statut central în comună, albeştenii consideră că Primarul lor este mai competent 
decât al celor din Bughea având şi “multe relații la Piteşti, dar şi în străinătate“ (M, 
63 de ani, locuitor Albeşti). Ca o consecinţă a acestei competenţe şi în special a 
acestor relații, există percepţia că, pe de o parte, comunitatea poate beneficia, 
datorită relaţiilor de la Piteşti, de bani mai mulţi, dar şi de alte facilităţi de la 
Consiliul Judeţean Argeş, pe de altă parte, relaţiile în străinătate, dar şi 
competența superioară putând contribui la accesarea mai facilă a unor fonduri 
europene. Până în prezent, această percepţie a populaţiei pare a avea o bază 
reală, judecând după faptul că în Albeşti au fost demarate anumite proiecte cu 
finanţare externă, precum alimentarea cu apă curentă a comunei, cei din Bughea 
având planuri similare însă aflate într-o fază mai puţin avansată chiar dacă sunt 
mult mai vechi. 

Pe de altă parte, lucru recunoscut şi de către unii dintre cei intervievaţi în 
Bughea de Sus, chiar dacă fondurile colectate la bugetul local sunt relativ mici în 

ambele comune, Primarul din Albeşti, din motive precum cele invocate mai sus, 
reuşeşte să le suplimenteze, dar şi să le gospodărească mai bine, ceea ce, de 
altfel se vede cu ochiul liber în ceea ce priveşte calitatea iluminatului public sau a 
curăţeniei din cele două comune. Aşadar, problema este a omului care reprezintă 
instituția şi nu a instituţiei , ca atare. Un fapt interesant de remarcat în contextul 
analizei de față este că Primarul din Bughea, spre deosebire de cel din Albeşti, 
este apreciat în special pentru ce nu face, decât pentru ce face. Dacă, în ceea ce 
priveşte ceea ce face, lumea nu este mulțumită, pentru că “nu prea face nimic din 
ce a promis“(B, 47 de ani, locuitor al comunei Bughea de Sus), totuşi, oamenii îl 
apreciază pentru că, spune acelaşi intervievat “e totuşi omenos“ (idem). 

Oamenii operaţionalizează această apreciere a Primarului ca “omenos“ prin 
faptul că “îi cam lasă în pace cu amenzile, nu prea se ia de oameni“(F, 67 de ani, 
locuitor Bughea de Sus). Asta înseamnă că nu ia măsuri drastice sau chiar nu ia 
nici un fel de măsuri în cazul nerespectării anumitor norme legale, precum cele 
amintite mai sus, privind autorizarea construcţiei de locuinţe. Celor care-şi 
construiesc, sau îşi modifică locuinţele li se cere în general, să respecte nişte 
condiții minimale, “înțelegându-se“ cu inginerul proiectant, în sensul că se merge 
pe “minima rezistență“ în ceea ce priveşte taxele şi proiectul aprobat în raport cu 
lucrarea reală executată, aceasta cu acordul tacit sau chiar explicit al Primăriei. 
Nici în cazul construcţiilor realizate fără nici un fel de autorizaţie, de altfel, 
Primarul nu prea intervine, deşi “e/ se plimbă aproape în fiecare zi prin comună şi 
vede cine şi ce a mai construit“ (B, 49 de ani, locuitor Bughea de Sus). Cazurile în 
care oamenii se simt totuşi obligaţi să păstreze măcar aparenţa de legalitate în 
ceea ce priveşte disciplina în construcţii sunt cele în care aceştia sunt certaţi cu 
vecinii, iminenţa reclamării de către aceştia reprezentând o premisă a unei 
posibile nedorite intervenţii a Primăriei. “Dacă nu era să-l am pe duşmanul ăsta de 
vecin, nu plăteam eu nici un fel de inginer sau autorizaţie de construcţie, dar aşa, 
mă reclamă ăsta şi Primarul numai are ce face, că are şi el controalele lui“ (B, 48 
de ani, locuitor Bughea de Sus, cu casă în reconstrucţie totală şi proiect aprobat 
doar de consolidare ). Situaţiile de acest tip nu par a-şi avea explicaţia în existența 
unui nivel important de corupție la nivelul instituţiei Primăriei. Oamenii “se înțeleg“ 
de obicei cu inginerul proiectant care, în schimbul unei suprataxe pentru serviciile 
oferite închide ochii şi îşi ia răspunderea aprobând construcţii care depăşesc cu 
mult modestele modificări aprobate prin proiectul iniţial. Aceeaşi flexibilitate în 
ceea ce priveşte anumite obligaţii financiare ale locuitorilor comunei se manifestă 
şi în alte domenii, de exemplu la plata impozitului pe case şi terenuri. Astfel, deşi 
legea prevede penalități destul de importante pentru întârzierea plăţii acestui 
impozit, “la noi nu se plătesc penalități. Cel mult, dacă ai întârziat cam mult îi dai o 
ciocolată domnişoarei care se ocupă cu încasarea banilor şi te scuteşte de 
penalități, Primarul nu se bagă“ (B, 48 de ani, locuitor în Bughea de Sus). 

Un alt motiv pentru care Primarul este considerat “omenos“ este faptul că 
nu intervine nici în alte situaţii în care ar trebui să o facă. Un astfel de exemplu îl 
reprezintă practica folosirii pe scară largă, atât pentru propriul consum, cât şi 
pentru comercializarea pe plan local, alături de lemn şi a altor materiale de 
construcție naturale, precum nisipul şi pietrele din râul Bughea, ce traversează 
comuna, materiale obţinute fără plată şi aproape fără restricții , în pofida existenţei 


45 


formale a acestor restricţii. Există şi cazuri în care această aşa-numită “omenie“ a 
Primarului este dezaprobată de către mare parte a locuitorilor comunei, precum 
cel al acordării de ajutor social unei părţi importante din locuitorii rromi ai comunei, 
fără a ţine cont de faptul că aceştia, în general, obțin o sursă importantă de venit 
din comercializarea lemnului furat din pădure sau obținut pe căi semilegale prin 
înțelegeri cu pădurarul (ceea ce, de altfel, se întâmplă pe scară largă şi în cazul 
locuitorilor români ai comunei). 

Această dezaprobare are la bază o atitudine rasistă a populaţiei față de 
rromii care, în Bughea de Sus, reprezintă o comunitate importantă, atitudine 
alimentată şi de comportamentul sfidător şi în multe cazuri violent, al acestora. 

În concluzie, deşi există şi suspiciuni de corupție, explicaţia acestei aplicări 
foarte flexibile ale legilor menite a controla şi reglementa activitatea 
economico-socială a oamenilor comunei, pare a reprezenta unul din elementele 
de bază ale unui anume tip de strategie electorală, care, până în prezent a dat 
roade repetate, în special în ceea ce îl priveşte pe Primarul, în mai multe rânduri 
reales, al fostei comune Albeşti şi actualei comune Bughea de Sus. Aşadar, pe de 
o parte, Primarul este ales pentru că-i lasă pe oameni în pace. Pe de altă parte, 
precum în cazul rromilor, acordarea de drepturi, chiar dincolo de limitele legii, 
poate fi interpretată ca mită electorală, dar şi un mod de a-şi cumpăra nu doar 
voturile ci şi liniştea din partea unei comunităţi etnice numeroase, considerată, în 
cazul în speță, foarte recalcitrantă şi chiar periculoasă. În ceea ce priveşte 
voturile, acesta se pare că şi-a asigurat, în general voturile rromilor, care nu sunt 
deloc neglijabile având în vedere proporția ridicată a acestora în totalul populaţiei 
comunei - este interesant de remarcat că unul dintre argumentele superiorității 
autoevaluate de către "albeşteni“ în raport cu “bughenii“ este faptul că la ei nu 
există rromi. 

Pe de altă parte, există şi nemulțumiri fățiş exprimate față de anumite 
acțiuni ale primarului, considerate în unele cazuri ca fiind rezultatul unei “uri 
personale“ ca în cazul unuia dintre “privatizaţii“ comunei, care i-a fost concurent în 
alegeri. Datorită acestui fapt, Primarul nu vrea să-i aprobe nici măcar montarea 
unui bec în fața magazinului, nici măcar pe cheltuiala proprie, deşi există stâlpul 
aferent pentru iluminatul public. Pe de altă parte, beneficiarii de ajutor social sunt 
direcționați să muncească în folosul comunităţii, în orice alt loc, mai puţin în fața 
magazinului respectiv. Din acest punct de vedere, această “simbioză“ Primar-— 
comunitate de rromi din Bughea de Sus, s-ar traduce în cazul unora dintre aceşti 
beneficiari de ajutor social că “practic, sunt plătiţi din banii Primăriei, să-şi facă 
curat în faţa casei lor“ (F,45 de ani, proprietar magazin Bughea de Sus, soţie de 
fost candidat la Primărie). 

Având în vedere că Primarul se pare că nu va mai candida pentru un nou 
mandat, urmând să iasă la pensie, se pare că această linişte şi păstrarea unei 
imagini favorabile menite a perpetua respectul oamenilor din comună, par a fi 
rămas singurele obiective ale respectivului primar. 

lată, aşadar, că, în mediul rural românesc, strategia de “a face“ poate 
contribui în egală măsură la consolidarea unei imagini bune a Primarului, cu acest 
tip de strategie, ilustrat mai sus, de “a nu face“. 

Concluzii 


e Activităţile de protecţie a consumatorilor de bunuri sunt mult mai temeinic 
structurate instituțional, legislativ, şi chiar ca intervenţie concretă a instituţiilor 
specializate, decât cele privind serviciile. În această ultimă categorie intră 
cvasitotalitatea serviciilor administrative asupra cărora statul deține monopolul 
ofertei dar şi unele servicii furnizate de iniţiativa particulară, precum notariatele. 

e Pe fondul diminuării accesului la bunuri şi servicii pentru categorii 
consistente de populaţie, (mai mult de o treime din populaţie trăieşte în sărăcie), 
există riscul ca unele categorii de consumatori să fie deosebit de expuse față de 
numeroasele probleme din domeniul ofertei de bunuri şi servicii de pe piaţă şi, 
implicit, față de practicile vizând corupţia existentă din diversele zone ale 
exercitării atribuţiilor ce revin instituţiilor de protecție. 

e Dificultăţile de acces şi de utilizare efectivă cu care se confruntă categorii 
largi de consumatori ai serviciilor publice de tip administrativ, pot deveni, în multe 
cazuri, bariere de acces de ordin birocratic, economic sau social. Ca urmare, se 
impune o analiză competentă şi realistă din interiorul fiecărui sistem vizat, în 
scopul diminuării, pe cât posibil, a dificultăţilor de acces ale potenţialilor 
beneficiari. 

e Dificultăţile de adaptare ale majorității populaţiei la o stare caracterizată 
prin incoerență normativă, datorată schimbărilor profunde intervenite în mediului 
economic, social, legislativ şi instituțional nu au putut fi compensate de noua 
administraţie centrală care, vreme de peste un deceniu, s-a dovedit frecvent de o 
operativitate relativ scăzută în gestionarea situaţiilor de criză ale sistemului. 
Corelat cu creşterea suspiciunii şi a insatisfacției față de calitatea prestaţiilor 
instituţiilor, a avut loc diminuarea accentuată a încrederii populaţiei în instituții. 
Relaţia între încrederea în instituţii şi calitatea percepută a serviciilor prestate de 
acestea, ce au un impact direct asupra calității vieţii populaţiei, este una 
complexă. Aceasta urmează logica unui model de interdeterminare circulară, după 
cum urmează: neîncrederea cvasigeneralizată în instituţiile puterii politice locale şi 
centrale este transferată şi la nivelul administrativ-birocratic de bază, la care se 
realizează practic interacţiunea directă a populaţiei cu instituţiile. Problemele 
apărute în interacțiunea cu aşa-numita “birocrație de ghişeu”, sporesc gradul de 
neîncredere în instituțiile respective. Lipsa de încredere determină căutarea de 
substitute ale acesteia, pentru a menţine predictibilitatea şi controlul asupra 
mediului înconjurător în limite acceptabile. Un astfel de substitut este corupția, 
care la nivelul “birocraţiei de ghişeu” capătă, în general, forma mitei, plătită ca 
suprataxă pentru calitatea serviciilor. 

e Analiza datelor din Barometrele de opinie publică oferă argumente 
consistente în ceea ce priveşte importanţa care se acordă deținerii unui capital de 
relații utile ca o condiție de reuşită în viață. Conform BOP 2003, 10% din populaţie 
consideră ca primă condiţie a reuşitei în viaţă deținerea de relaţii, în timp ce, doar 
8 %, consideră munca drept primă condiţie de reuşită. În perioada de tranziţie, 
stocul de relații utile a fost perceput la fel de important ca banii sau educația. 

e Analizând comparativ datele BOP din 1998 şi 2004, se constată o scădere 
a procentului celor care declară că au relații utile la instituţiile care oferă anumite 
servicii. De exemplu, dacă 46% din populaţie avea, în iunie 1998, în cercul de 
cunoştinţe o persoană care să poată să-i acorde sprijin, în cazul unei probleme de 
sănătate, în 2004, acest procent a fost de numai 26%; în ceea ce priveşte 
rezolvarea unei probleme la bancă procentul celor care dispuneau de un potenţial 
ajutor, a fost de 18% în 1998, şi de numai 7% în 2004; în ceea ce priveşte 
obținerea unui loc de muncă, procentul celor care deţineau relații utile a scăzut de 
la 16% în 1998 la 9% în 2004. Această precarizare şi polarizare a stocului de 
relații utile îşi are, pe de o parte, explicaţia în incapacitatea majorității populaţiei 
de a ţine pasul cu schimbările majore intervenite în mediul socio-economic, 
incapacitate manifestată inclusiv în gestionarea şi adaptarea stocului de relații 
utile. 

e Este posibil ca transferul de încredere al populaţiei spre agenţi externi, 
precum UE, CE, NATO etc. sau pur şi simplu către “Occident”, să fi determinat o 
anumită concentrare a demersului relațional în zone considerate “mai productive”, 
în domeniul facilitării accesului la munca în străinătate (în România de astăzi sunt 
mai mulți cei care au cunoştinţe pe care se pot baza în străinătate - 14%, decât 
cei care au relații utile la primărie, la bancă sau la instituţiile judeţene - 13%, 7% şi 
respectiv 4% - BOP 2003). 

e Între problemele majore cu care se confruntă societatea românească, 
românii numesc în ordinea importanței: sărăcia, lipsa locurilor de muncă şi 
corupția. Conform BOP 2003, 80% dintre români consideră că în România 
corupția este generalizată. În acelaşi timp însă, 68% dintre cei intervievaţi declară 
că au informaţii despre corupţia din presă şi doar 8% declară că s-au lovit direct 
de asemenea situații (BOP 2004). Aici intervine probabil necesitatea unei distincții 
între marea corupție, care nu este vizibilă în mod direct, nemediat, deşi afectează 
negativ majoritatea populaţiei şi mica corupție resimţită frecvent la nivel individual. 

Corupţia de tip administrativ, care se manifestă îndeosebi în interiorul 
instituţiilor publice de la nivel local, funcţionează după "tiparul suprataxei pentru 
calitatea serviciilor”. În multe din cazurile de acest tip, cel care dă mită, o face fără 
să i se ceară acest lucru, pentru a-şi asigura un avantaj relativ, în sensul unui spor 
de atenție şi de receptivitate acordate de funcţionarul respectiv, comparativ cu alți 
solicitanţi de servicii. 

e Ipoteza că accesarea serviciilor publice de către majoritatea populaţiei de 
pe "poziţii neutre”, în lipsa relaţiilor utile în cadrul acestora, poate genera un 
potenţial de coruptibilitate scăzut, pare a se afla totuşi în contradicţie cu percepția 
subiectivă relativ mare a gradului de corupţie prezent în societate. 

e Analizând discrepanţa uriaşă dintre procentul de 8% dintre subiecţii care 
s-au lovit în mod direct de problema corupţiei şi cel de 80 % dintre subiecţii care 
consideră că fenomenul corupţiei este generalizat în societatea românească 
actuală, se pot face nişte inferenţe logice în ordinea demersului propus în lucrarea 
de față. Percepția gravităţii fenomenului corupției pare a fi, în mare parte, 
exagerată faţă de realitatea existenţei sale obiective. O posibilă cauză a acestei 
percepții exacerbate este generată de existența marii corupţii, semnalată de 

mass-media şi, mai ales, de sentimentul de frustrare rezultat din percepția 
ineficienţei cronice a mecanismelor democratice în ceea ce priveşte controlul 
fenomenului “marii corupțţii”. Marii corupți par intangibili şi sunt în mare măsură 
protejaţi de mecanisme aparent democratice. Mica corupţie ca şi “corupţia de 
ghişeu” deşi, probabil, sunt prezente într-o proporție mai mare în masa 
experienţelor sociale, sunt semnalate şi reclamate ca atare de numai 8% dintre 
subiecți. 

e Protejarea, în sens larg, a intereselor consumatorilor de servicii precum 
cele analizate în prezentul raport de cercetare, necesită introducerea unor 
mecanisme de recrutare şi promovare pe criterii meritocratice a funcţionarilor 
administraţiei publice centrale şi locale, corelate cu un nivel de salarizare adecvat. 
Un asemenea sistem de recrutare şi promovare poate fi punctul de la care să se 
pornească o adevărată luptă împotriva corupţiei şi a efectelor ei negative asupra 
procesului de dezvoltare socială. 

e Pe de altă parte, poate este timpul să ne punem şi problema, de ce 
anumite legi, deşi s-au aflat ani de zile în centrul interesului social, nu au putut fi 
schimbate decât sub presiunea exercitată de organismele care monitorizează 
îndeplinirea angajamentelor asumate, în vederea integrării în UE. În mod concret, 
exemplul simplificării procedurilor şi micşorarea nivelului taxelor pentru înființarea 
unei firme, prezentat mai sus este relevant în acest sens. Schimbările realizate, 
prin înființarea Biroului Unic de înregistrare a firmelor, sunt în mare parte rezultatul 
unor presiuni externe, precum cele amintite mai sus. De ce a fost nevoie să treacă 
10 ani pentru a se adopta aceste schimbări, este o întrebare al cărei răspuns logic 
este acela că, au existat anumite interese economice, bine reprezentate în 
Parlament, ale unor intermediari ai unor asemenea servicii. Cu cât dificultățile de 
accesare a unui serviciu sunt mai mari, cu atât mai necesar este un intermediar, 
care să rezolve dificultățile respective. Dacă analizăm structura socioprofesională 
a tuturor parlamentelor de după 1989, observăm că una dintre cele mai bine 
reprezentate categorii, este cea a juriştilor (în special avocaţi), lucru firesc într-o 
perioadă de importante schimbări legislative. Avocaţii sunt, de altfel, cei mai 
calificați intermediari, în accesarea unor servicii. Dacă la acestea adăugăm şi 
faptul că legea conflictului de interese a început să funcţioneze după mai mult de 
10 ani de la Revoluţie şi tot sub presiunea externă amintită, funcţionarea unui 
mecanism precum cel descris, prin care dificultăţile generate de o legislaţie 
ambiguă şi “stufoasă” au servit într-o oarecare măsură tocmai intereselor 
legiuitorilor respectivi, reprezintă o situaţie destul de plauzibilă. 

e La nivel local, în special în mediul rural, problema relaţiei populaţiei cu 
instituţiile locale depinde în mai mare măsură de calitatea factorului uman. În 
acest sens, mai cu seamă Primarul este cel considerat responsabil, atribuindu-i- 
se atât meritele cât şi neîmplinirile în ceea ce priveşte accesul, cât şi calitatea 
percepută a serviciilor de interes public. Pe de altă parte, în unele cazuri, precum 
cel ilustrat mai sus, Primarul este apreciat pozitiv mai mult pentru ce nu face, 
decât pentru ce face, atâta timp cât ce nu face, înseamnă să lase oamenii să 
trăiască mai liberi decât le-ar permite legea, în sensul unui raport mai relaxat între 
populație şi anumite obligaţii materializate, de exemplu, în obligația de a plăti 
anumite taxe şi impozite. 


5. ACCESUL POPULAȚIEI LA SERVICIILE 
MEDICALE 


5.1. Factori medicali, sociali şi economici cu influență 
asupra accesului 


Reforma serviciilor medicale din România, declanşată la puţin timp după 
anul 1989, a produs numeroase schimbări atât în sfera ofertei de servicii publice 
cât şi în cererea socială. În ce măsură însă reforma realizată până în prezent s-a 
soldat în mod real prin îmbunătăţirea accesului general la serviciile medicale, ori 
prin creşterea calităţii serviciilor medicale, rămâne încă un fapt incert, deşi acesta 
generează dezbateri publice destul de aprinse, pe această temă. Cei mai mulţi 
analişti afirmă că, deoarece restructurarea ofertei publice de servicii medicale a 
avut loc în condiţii de subfinanțare severă şi de atenuare a controlului social în 
domeniu, s-a produs limitarea accesului cvasigeneral la aceste servicii, ceea ce a 
accentuat percepţia publică preponderent negativă asupra evoluţiilor din sistem. 
Cert este că, în prezent, categorii largi de populaţie, se află încă într-o stare de 
vulnerabilitate socială multiplă. În asemenea condiţii, chiar şi incidenţa unui singur 
factor de risc poate să transforme accesul la serviciile medicale într-o 
imposibilitate pentru grupuri relativ mari de beneficiari potenţiali. 

Slaba preocupare la nivel naţional dar frecvent şi individual, pentru 
desfăşurarea unui mod de viață sănătos şi pentru adoptarea unor practici de 
consum raționale, în contextul creşterii stresului economic şi tensiunilor 
social-politice, creşterea neîncrederii în viitor a generaţiilor active, valorizarea prin 
intermediul mijloacelor de comunicare în masă a unor obiceiuri şi practici de 
consum ce sunt împotriva intereselor reale ale menţinerii sănătății omului, alături 
de deteriorarea gravă a structurilor de asistență medicală publică, au dus la 
deprecierea calităţii vieţii pentru categorii largi de populaţie din România. 

Criza sistemului public de servicii medicale din România anilor '90, ca şi 
după anul 2000, a fost multiplu agravată prin restructurările logistice - desființarea 
unor spitale, policlinici, dispensare teritoriale, reducerea numărului de paturi etc. - 
dar mai ales prin insuficienţa resurselor alocate pentru finanţarea cheltuielilor din 
sistem. Acordarea unor salarii extrem de mici personalului medical şi sanitar s-a 
menţinut pe tot intervalul 1990-2004, nu atât din cauza precarităţii resurselor 
financiare ale sistemului în perioada respectivă, cât mai ales ca urmare a 
politicilor deficitare şi profund inadecvate, privind cointeresarea resurselor umane 
în desfăşurarea ireproşabilă a atribuţiilor specifice. 

Toate acestea au contribuit la menţinerea la un nivel deosebit de ridicat a 
numărului de locuitori ce revin la un medic - 525 în anul 2002 - iar pe de altă 
parte, a menţinut la un înalt nivel practicile ilicite de supraplată a actului medical, 
din partea pacienților. 

Calitatea scăzută a prestaţiilor medicale a determinat în multe cazuri 
reducerea exprimării nevoilor de servicii din partea populaţiei, iar dezinteresul 
medicilor de familie a alimentat excluderea de la consum a unor categorii 
consistente de populaţie. 

Criza serviciilor de sănătate publice din țara noastră care durează de cel 
puțin 15 ani, generează mari nemulțumiri în aproape toate mediile sociale. 
Mijloacele de comunicare în masă relevă frecvent frustrările ce apar, deopotrivă în 
rândurile celor care solicită aceste servicii, dar şi ale personalului de deservire. 

Cele mai frecvente reclamaţii ale beneficiarilor vizează, în general, calitatea 
scăzută a serviciilor, corupția care domină în sistem, precum şi mediul instituţional 
actual, profund descurajator, în privinţa responsabilizării specialiştilor în medicină, 
în cazul producerii unor erori profesionale. 

Există însă şi categorii de populaţie care se confruntă cu probleme cel puţin 
la fel de grave, ce derivă din deteriorarea stării de sănătate care vizează accesul 
la serviciile medicale publice. Între factorii sociali cei mai larg răspândiţi, care au 
limitat sever accesul populaţiei la serviciile medicale, în anii tranziţiei, a fost şi este 
sărăcia. 

În prezent, în România, a solicita serviciile medicale publice presupune, 
după caz, a cheltui mai mulţi sau mai puţini bani. În primul rând, este nevoie de 
bani pentru a achita onorariul medicului care, chiar dacă nu este instituit formal, 
condiționează strict calitatea serviciului. În cazul internării într-un spital, cheltuielile 
pot atinge cifre absolut prohibitive, deoarece există un întreg aparat de personal 
care dacă nu-şi primeşte stimulentul economic, nu funcţionează. Apoi, se pune 
problema cumpărării medicamentelor. Chiar şi în spitale unde, în principiu, 
medicaţia se acordă gratuit, în lipsa anumitor medicamente absolut necesare, 
acestea trebuie achiziționate contra cost, din afara spitalului (sau de la sursele 
informale din interiorul spitalului). 

În anii tranziţiei, sărăcia a afectat în mod constant în jur de 30% din 
populația României (rata sărăciei extreme 10-12%). Categoriile sociale aflate în 
această situaţie, ca şi categoriile care au gravitat în jurul pragului sărăciei, au fost 
expuse la diverse condiţii de risc social, între care riscul de a nu putea accesa 
serviciile medicale a produs consecinţe dintre cele mai grave. 

Starea de sărăcie s-a corelat adesea cu deținerea unei rezidente în rural, cu 
un nivel de participare slab pe piața muncii sau/şi cu nivel de educație mai scăzut. 
În profil etnic, populaţia de rromi s-a confruntat cu cele mai numeroase probleme 
de acest gen. 

Lipsa de servicii medicale la nivel comunitar. Un alt factor de limitare a 
accesului populaţiei (sărace şi chiar non-sărace) la serviciile medicale este de 
ordin rezidenţial. Tendinţele de restructurare ale sistemului naţional de asistență 
medicală publică, pe fondul recesiunii economice generale şi al menţinerii unei 
distribuții disproportionate a unităţilor ce oferă servicii medicale, în profil teritorial, 
au produs numeroase efecte negative în planul accesului fizic al populaţiei la 
serviciile medicale. În prezent, oferta de servicii medicale resimte încă acut 
impactul politicilor de subfinanţare a dezvoltării infrastructurii sistemului, aplicate 
înainte ca şi după anul 1990. Din estimările efectuate de Banca Mondială pe baza 
ABF şi ACOVI 2002, rezultă că numeroase categorii sociale s-au confruntat în anii 

tranziției, cu lipsa, din proximitatea rezidenței, a ofertei de servicii medicale 
(tabelul nr. 9): 
Tabelul nr. 9 
Lipsa unor servicii medicale la nivel comunitar, în anul 2002 


Nivel national Urban 


| Urban | 
Non- Săraci Total Non- Săraci | Total Non- Săraci | Total 
săraci săraci săraci 
Ponderi 71 29 100 82 18 100 58 100 
(%) 


Lipsa 14 15 
servi- 


ciilor de 
sănătate 
în loca- 
litate 
Lipsa 40 
farma- 
ciei în 
localitate 
Sursa: România. Raport de evaluare a sărăciei, Banca Mondială, 2003, p.18, vol. |. 


Observăm ponderea deosebit de ridicată a populaţiei din rural — îndeosebi a 
celei sărace, care reclamă lipsa serviciilor de sănătate din localitate. Absența unor 
farmacii este percepută însă chiar mai pregnant decât lipsa unor dispensare sau 
policlinici, dată fiind tendinţa firească de autoadministrare a unor tratamente, în 
caz de urgenţă, sau de lipsă a mijloacelor economice necesare accesării unui 
cabinet medical dintr-o altă localitate. 

Consecințe ale creşterii costului actului medical. Diminuarea accesului la 
asistența medicală pentru categorii largi de populaţie prin creşterea costurilor 
totale ale actului medical, după anul 2000, ca şi în anii '90, a generat deteriorarea 
accentuată a indicatorilor de mortalitate, în special la vârstele adulte (tabelul 
nr.10). 


Tabelul nr. 10 
Indicatori sociodemografici de bază 


Indicator Anul 2001 Anul 2002 Anul 2003 
Mortalitatea generală (decese generale 11,58 12,37 12,26 
la 1000 de locuitori) 


Sporul natural (natalitate — mortalitate) - 54116 
Mortalitatea infantilă (decese sub un an 16,69 
la 1000 născuţi vii) 


Mortinatalitatea (născuți morţi la 1000 6,2 6,03 
născuți vii + morți) 
Sursa: indicatori calculaţi pe baza datelor din Statistica teritorială, 2005 INS. 

În mod tradițional, în România, natalitatea este mai ridicată în rural decât în 
urban. Cu toate acestea, mediul rural nu dispune în prezent de infrastructura şi 
logistica corespunzătoare unor servicii de planificare familială. De asemenea, în 
rural, sunt reprezentate destul de slab ori chiar lipsesc serviciile medicale de 
asistare a sarcinii, naşterii şi nou-născutului. Astfel se şi explică, în bună parte, 
menţinerea unei rate a mortalități infantile deosebit de ridicate la nivel naţional 
(18%0), comparativ cu valorile existente în alte țări europene. În rural, în anul 2001, 
rata mortalităţii infantile a crescut, în special datorită mortalității postneonatale 
(care a fost de 11,2 %o față de 6,5% în urban). Dar şi mortalitatea neonatală a 
fost, în 2001, superioară în rural (9,7%) comparativ cu cea din urban (9,1%0). Cu 
toate acestea, în anul 2001, în rural, numărul născuţilor vii a fost cu 15,1% mai 
mare decât în urban, în condiţiile în care scăderea ratei natalității a fost totuşi mai 
accentuată în rural decât în urban (de la 12,3%o în anul 2000, la 11,5%o în 2001 - 
în rural, fată de 8,9%» la 8,4% - în urban). În anul 2001, s-a înregistrat cea mai 
scăzută rată a natalității din ultimul secol la nivel naţional (8,8 născuţi-vii la 1000 
locuitori). Date fiind evoluţiile demografice îngrijorătoare de după anul 1990, 
precum şi decalajele mari ce ne despart încă de situaţia mai bună a ţărilor vecine 
în domeniul serviciilor de ocrotire medicală a maternității, acestea din urmă au 
beneficiat totuşi, de un plus de atenţie din partea specialiştilor. Ca urmare, în anul 
2001, rata mortalității materne era de aproximativ 5 ori mai mică, fată de 1989, 
aceasta rămânând totuşi, destul de ridicată comparativ cu media europeană. 

Tabelul nr. 11 


Indicatori ai mortalității 


1990 2000 | 2001 2002 | 2003 


Număr decese (mii) 247,1 255,8 259,6 269,6 266,6 
Rata mortalității generale (%o) 10,6 11,4 11,6 12,2 12,2 


[Feminin [98 - 10,4 [105 |112 [111 | 
Sursa: INS, Analize demografice, Situaţia demografică a României în anul 2001, 
2002, p.18. Pentru anul 2002, s-a calculat potrivit datelor din Anuarul statistic al 
României 2003. Pentru anul 2003, s-a calculat pe baza datelor din Statistică 
teritorială, INS, 2005. 


În anii '90, sporul natural negativ al populației României a evoluat diferit 
pentru cele două sexe. În anul 2001, sporul natural negativ al populaţiei a fost de 
aproape 2 ori mai mare pentru populația masculină, dat fiind şi faptul că, începând 
din anul 1992, s-a produs un fenomen de supramortalitate masculină. Deşi 
fenomenul respectiv a fost prezent îndeosebi la grupele de vârstă 20-39 şi 40-59 
de ani, el s-a manifestat uşor şi la grupele de vârstă 0-4 ani şi 5-19 ani, unde este 
de presupus că factorii de risc încriminaţi pentru celelalte categorii de vârste, nu 
au fost la fel de relevanti. 

Diversele dificultăţi vizând susţinerea economică a familiei din anii tranziţiei 
au afectat advers mult mai puternic bărbaţii decât femeile. Între cauzele care au 
contribuit la conturarea acestei situații este încriminată însă şi frecvenţa relativ 
mare a unor practici nocive de consum vizând tutunul şi alcoolul. 

În România, peste 20% dintre persoane fumează, o frecvenţă mai mare 
existând în rândurile bărbaţilor (unul din 3) comparativ cu femeile (una din 10). 
Peste 63% dintre fumători sunt rezidenţi în urban. Majoritatea fumătorilor o 
formează cei ce consumă peste 5 ţigări pe zi (cam 74,3 %). Deosebit de mare 
este şi numărul fumătorilor foarte tineri (sub 25 de ani) — peste 14%. Consumatorii 
obişnuiţi de băuturi alcoolice reprezintă 15,6% din totalul populaţiei, dintre aceştia, 
cam un sfert consumând între 1-2 pahare până la o jumătate de litru de asemenea 
băuturi pe zi. Peste o jumătate de litru pe zi, consumă 3,6 % din totalul 
persoanelor consumatoare de băuturi alcoolice tari (INS, 2002, p.52). 

Remarcăm faptul că, în anii 1999-2000, populaţia din ţara noastră înregistra 
cea mai ridicată pondere a cheltuielilor de consum pentru cumpărarea unor 
băuturi alcoolice, tutun şi narcotice — între 4,6-5,0 procente — spre deosebire de 
populația cehă, de exemplu, care în acelaşi interval, a înregistrat ponderi minime 
la acest tip de cheltuieli — între 2,9 şi 3,0 procente, de polonezi — între 3,0 — 3,3 
procente, şi chiar de bulgari — între 4,5-4,8 procente. 

Din cercetările realizate de Institutul de Cercetarea Calităţii Vieţii, Bucureşti, 
de-a lungul intervalului 1990-1999 şi în anul 2003 (“Calitatea vieții în România 
1990 — 2003”, Raport de cercetare ICCV - decembrie 2003 — coord. |. Mărginean) 
rezultă că, ponderea persoanelor (cap de gospodărie) care dispuneau de o stare 
a sănătăţii apreciată ca proastă sau foarte proastă a crescut de la 8% în anul 
1990, la 30% în anul 1999 şi la 28% în iunie 2003, iar ponderea persoanelor care 
îşi apreciau starea de sănătate drept bună sau foarte bună a scăzut de la 63% în 
anul 1990, la 38% în anul 1999 şi la 42% în anul 2003. 

Tabelul nr. 12 
Prevalența morbidităţii pe unele clase de boli, 
sexe şi grupe de vârstă în anul 2001 (la 1000 persoane ) 


Grupa de Boli ale aparatului Boli ale aparatului Boli ale Boli ale 
vârstă respirator circulator sistemului aparatului 
(ani) nervos digestiv 


55-64 63,1] 646| 888| 155,1] 540| 890| 425| 40,2 


Sursa: Starea de sănătate a populației din România, INS, Bucureşti, 2001. 


Bolile aparatului circulator au fost mult mai frecvente în rândurile femeilor, la 
toate grupele de vârstă, cu excepţia celei între 0-14 ani, fenomenul accentuându- 
se cu 74%, la grupele de vârstă 55-64 şi 65-74 ani. Bolile aparatului respirator au 
fost mai frecvente la grupa de vârstă 0-14 ani masculin, şi la grupa de vârstă 25- 
45 ani feminin. 

Un tablou similar, dar cu amplitudini ceva mai mici ale diferenţelor, îl 
prezintă şi morbiditatea prin boli ale sistemului nervos şi boli ale aparatului 

digestiv (cu excepția grupei de vârstă 55-64 ani, unde frecvenţa bolilor de nutriţie 
este ceva mai mare la genul masculin decât la feminin). 

Tabloul general al morbidităţii şi mortalității de după anul 1990 confirmă 
ipoteza potrivit căreia, declinul demografic accentuat din România actuală s-ar 
datora, în mare măsură, scăderii calității vieții populaţiei, dar şi dezorganizării şi 
subfinanţării care au afectat ani la rând sistemul medical public. 

În ceea ce priveşte distribuţia mortalității pe medii, în anul 2001, cele mai 
mari diferenţe între urban-rural au fost semnalate în cazul deceselor determinate 
de aparatul respirator (87 decese în mediul rural, comparativ cu 43 în 
urban/100.000 locuitori) şi de bolile aparatului circulator, valorile din rural fiind de 2 
ori mai mari decât în urban. Şi celelalte boli au determinat mai multe decese în 
rural decât în urban (tumorile, leziunile traumatice, otrăvirile, bolile aparatului 
digestiv, bolile infecțioase şi parazitare). 


5.2. Prognoza demografică şi direcţii largi de acţiune 
în sfera medicală 


La 1 ianuarie 2001, populaţia României era de 22.430.500 locuitori. La 
1 iulie 2002, aceasta scăzuse la 21.794.793 persoane. Potrivit prognozei lansate 
de INS, în varianta medie, până în anul 2010 populația României va scădea cu 
aproximativ 458.400 persoane. În toate variantele de prognoză, populaţia urbană 
va scădea, iar cea rurală (exceptând varianta pesimistă), va creşte (cu 
aproximativ 113 persoane în alternativa optimistă). 

În toate variantele de prognoză, populaţia tânără va scădea semnificativ, 
scădere în urban între 12,3% (alternativa pesimistă) şi 13,1% (alternativa 
optimistă), iar în rural, această scădere ar fi între 18,1% (alternativa pesimistă) şi 
18,9% (alternativa optimistă). 

În anul 2010, în condiţiile menţinerii ratei actuale a fertilităţii, populaţia 
tânără va reprezenta doar 13,2% din totalul populaţiei în urban şi 18,6% din totalul 
populației în rural. 

În anul 2000, peste 30% din populaţia între 15-59 de ani era în vârstă de 
peste 44 de ani. În anul 2010, procentul acestei categorii de populaţie va oscila 
între 29,3-29,5%. În toate alternativele de prognoză, această categorie de 
populaţie va scădea în urban (atingând o pondere de 22,2 %) şi va creşte în rural 
(oscilând între 15,5-15,7 %), după anul 2010. 

În anul 2000, din 100 de adulţi, 18,5 erau persoane vârstnice (cu 2,5 
persoane mai mult decât în anul 1990). Rata totală a dependenţei a scăzut de la 
51,3 în 1990, la 45, în anul 2000 (M. Vilnoiu, C. Abagiu, 2003). 

În condiţiile descrise mai sus, este de dorit ca sistemul public de asistență 
medicală să înscrie între priorităţile sale absolute dezvoltarea unei rețele de 
puncte medicale, dispensare sau policlinici — inclusiv farmacii (în funcţie de 
numărul potenţial al beneficiarilor), în zonele rurale sau în imediata apropiere a 
acestora. O serie de probleme de acces la serviciile medicale s-ar putea rezolva 
prin înființarea unor linii de transport în comun, în satele şi comunele 
dezavantajate în prezent, din acest punct de vedere. 

De asemenea, pentru viitorul apropiat, trebuie avute în vedere trebuinţele 
de asistență medicală adresată persoanelor de vârsta a treia, atât în rural cât şi în 
urban, prin înființarea unor cabinete de geriatrie şi gerontologie, în cât mai multe 
dintre policlinicile actuale şi în cele care se vor înființa. 

În România, bolile cardiovasculare constituie cauza cea mai frecventă a 
decesului nu doar pentru populaţia de peste 55 de ani, ci şi pentru vârstele mult 
mai tinere. O incidenţă deosebită au, de asemenea, bolile aparatului respirator ca 
şi bolile de nutriție, în rândurile copiilor şi tinerilor. Incidenţa acestor afecțiuni ar 
putea fi mult diminuată dacă în plan preventiv s-ar depune mai multe eforturi - 
instituirea obligativităţii unor controale medicale periodice, pentru toată populația, 
asigurarea unui grad de informare mai ridicat asupra factorilor de risc principali 
care induc aceste afecţiuni etc. În perioada decembrie 2000-mai 2001, mai puţin 
de un sfert din populaţia ţării — aceştia fiind majoritatea din urban - a beneficiat de 
efectuarea unor analize cu caracter preventiv (23,4%). Persoanele preocupate în 
mod deosebit de acest subiect sunt mai frecvente între vârstnici (în intervalul 
menţionat, 2 din 5 vârstnici şi-au verificat periodic starea de sănătate), în timp ce 
persoanele cu vârsta între 15-24 ani au făcut analize cu caracter preventiv numai 
în proporție de 14,8 % (INS, 2002, p.49). 


5.3. Finanţarea activităților preventive 


Una din problemele grave ale sistemului românesc de ocrotire a sănătăţii 
publice derivă din insuficiența programelor preventive ca şi din eficiența redusă a 
celor existente. 

Dat fiind volumul şi aşa destul de redus al fondurilor alocate sănătăţii 
publice, este de înțeles oarecum de ce acestea se alocă cu predilecție furnizorilor 
de servicii medicale - programele de prevenire a îmbolnăvirii populaţiei 
finanțându-se foarte slab. Acest lucru creează un cerc vicios, ale cărui efecte se 
văd în cadrul indicatorilor de morbiditate. 

Este bine cunoscut faptul că programele de planning şi consiliere familială 
sunt insuficient dezvoltate, îndeosebi în rural. Totuşi, chiar şi în urban, populaţia 
realizează un contact extrem de slab cu aceste tipuri de programe, în special din 
cauza slabei informări a potenţialilor beneficiari, asupra existenţei, utilității şi 
avantajelor pe care solicitarea unor asemenea servicii le oferă. Acest fapt se 
reflectă în rata deosebit de mare a avorturilor, în rata relativ ridicată a divorţurilor 
şi în menţinerea pe termen lung, a unui climat afectat de diverse tare de ordin 
psihorelațional, în numeroase familii. 

Pe de altă parte, atât la nivelul beneficiarilor, cât şi al specialiştilor din 
sistem există o puternică frustrare din cauza modului netransparent, şi adesea 
lipsit de raționalitate, al alocării şi/sau cheltuirii fondurilor pentru diverse programe 
medicale de către Ministerul Sănătăţii şi Familiei. 

Finanţarea insuficientă a sistemului medical public. În condiţiile în care, în 
anul 2000, cheltuielile publice ale României pentru sănătate aveau o pondere de 
1,9 % în PIB (cele private având o pondere de 1,1%), cheltuielile publice pentru 
sănătate pe locuitor (la PPC) s-au ridicat la 190$. Fără a ne referi la alte ţări 
central şi est-europene care, la acest capitol, stau mult mai bine decât țara 

noastră, menţionăm doar că în Bulgaria, care trece prin dificultăţi economice mai 
mari decât cele ale României, cheltuielile publice pentru sănătate, în acelaşi 
interval, au avut o pondere de 2,9% în PIB (cele private fiind de 0,8% din PIB) şi 
ca urmare, cheltuielile pentru sănătate pe locuitor au fost de 225$ (PPC) (PNUD 
2003, p.255). 


Tabelul nr. 13 
Datorii acumulate de programele de sănătate preventivă, finanţate de MFS 
(miliarde lei) 


Denumirea programului Arierate la 
31.12.2002 


Prevențţia şi controlul în diabetologie şi alte boli de nutriție adulţi şi 
copii 


Prevenţia în patologia nefrologică şi dializă renală 447,7 
Supravegherea şi controlul infecției HIV/SIDA 108,6 
Preventie şi control în patologia oncologică 18,1 


Supravegherea si controlul tuberculozei 16,4 
TOTAL 1.316,1 


Sursa: CNAS 2003. 


Precizăm că pentru acoperirea necesarului de îngrijire a sănătăţii publice, 
având în vedere dificultăţile economice ale populaţiei din prezent, precum şi 
amploarea deosebită a unor obiceiuri de consum nocive în cadrul modelului de 
consum statistic românesc, apreciem că cheltuielile publice pentru sănătate ar 
trebui să se situeze undeva în jurul a 6-7 procente din PIB (luând în considerare 
că în țările UE, acest indicator este cuprins între 8-14%). 

Pe de altă parte, în vederea creşterii accesibilităţii şi calităţii serviciilor 
medicale, este nevoie de utilizarea integrată şi eficientă a contribuţiilor de 
asigurări încasate, în scopul pentru care au fost încasate şi nu în alte scopuri. De 
asemenea, se impune şi susținerea fermă cu resurse de la bugetul public a unor 
programe preventive, având în vedere şi necesităţile de corectare a unor practici 
de tratament nerecomandabile, adoptate în prezent la multe dintre centrele 
medicale şi chiar în unele spitale sub motivaţia lipsei de resurse financiare. 

În acelaşi timp, procesul de privatizare ar trebui să fie autorizat numai 
pentru acele unități medicale care depăşesc nevoile de capacităţi ale sectorului 
public, de vreme ce cotizarea pentru aceste servicii are caracter cvasi-obligatoriu 
(cel puţin pentru salariaţi). Privatizarea unor unităţi medicale de care este absolută 
nevoie în anumite zone ale ţării, este, în fapt, echivalentă cu creşterea 
nejustificată a costului actului medical, adică, cu limitarea accesului la aceste 
servicii. 

Folosirea ilegală a fondurilor existente. Lipsa transparenţei în circulaţia 
fondurilor care intră în sistemul public de asigurare a sănătăţii la nivel central, 
constituie o problemă de prim ordin, tot mai puţin tolerată de către contribuabili. 
Implicarea Ministerului de Finanţe în gestionarea fondului public de sănătate 
constituie, de fapt, o modalitate prin care resurse absolut necesare în asigurarea 

sănătăţii publice, în mod legitim, iau alte destinaţii. Mulţi specialişti din sistem 
afirmă că, de fapt, sistemul actual al asigurărilor de sănătate, chiar dacă virtual nu 
asigură suficiente fonduri pentru a acoperi cererea publică de servicii medicale, 
oricum, colectează mult mai mulți bani decât se cheltuie în fapt cu oferta efectivă 
de servicii medicale. 

În ultimii ani, au fost înregistrate numeroase cazuri în care fondurile la 
dispoziția reprezentanţelor locale ale CNAS, în loc să fie dirijate spre finanţarea 
ofertei de servicii, au fost utilizate pentru modernizarea unor sedii, sau pentru 
efectuarea unor reparații capitale costisitoare. 

Abuzurile masive şi grave care s-au produs în gestionarea fondurilor de 
asigurări medicale, atât la nivel central cât şi local, precum şi problemele de 
circulaţie a fondurilor în interiorul sistemului au determinat persistenta pe termen 
lung a unor situaţii anormale, de genul lipsei de fonduri pentru reamenajarea şi 
reutilarea unor instituţii medicale, medici care lucrează fără a-şi primi salariul luni 
la rând, spitale ce pretind internaţilor să-şi cumpere chiar şi medicamentele cele 
mai strict elementare, pacienţi care contribuie la CAS dar îşi plătesc din buzunar 
orice demers de consum al unor servicii medicale etc. 


5.4. Pachetul de servicii şi accesul la medicamente 


Pachetul de servicii oferite de sistemul public de asistență medicală din 
România cuprinde: 

- asistența medicală primară oferită prin intermediul medicilor de familie 
care încheie contracte individuale cu casele de asigurări şi au cabinete 
particulare; 

- asistența secundară furnizată de reţeaua de ambulatorii, de spitale, de 
centrele de diagnostic şi tratament, de cabinetele de specialitate; 

- asistenţa terţiară care este asigurată în spitalele universitare şi în cele 
specializate, majoritatea aflându-se sub administraţia statului; 

- un pachet minimal de urgenţă, oferit şi celor care nu sunt asiguraţi. 

Acoperirea socială realizată prin acest pachet de servicii, precum şi 
acoperirea cu alte servicii medicale şi cu medicamente a întregului teritoriu al ţării 
prezintă numeroase deficiențe din cauza subfinanţării cronice şi severe a actului 
medical efectiv. Tratamentele stomatologice, chiar şi cele de urgenţă, de exemplu, 
sunt acoperite de CNAS doar in proporție de 40-60%. 

Acoperirea riscului medical al populaţiei sărace prin asigurări de sănătate 
ridică numeroase probleme într-un sistem tarat continuu prin lipsa de fluenţă a 
aprovizionării cu resurse şi, pe de altă parte, pus în mişcare de un aparat uman ce 
consideră practicile corupte un modus vivendi. Criza financiară din sistem, 
agravată în mod inevitabil prin administrarea discreţionară a resurselor existente, 
a determinat suspendarea frecventă a acordării unor servicii care ar fi trebuit să fie 
gratuite — precum efectuarea unor analize medicale de bază, utilizarea unor 
medicamente sau materiale sanitare în dispensare şi policlinici, acordarea unor 
produse pentru copii, eliberarea gratuită a medicamentelor pentru bolile grave. 

Cu diverse motivatii, aparent de ordin conjunctural, numeroşi bolnavi cu boli 
grave, precum TBC, boli venerice, diabet, nu beneficiază efectiv de medicaţie 
gratuită, deşi legislaţia în vigoare permite acest lucru. 

Distribuţia inechitabilă în teritoriu a punctelor de intervenţie medicală la nivel 
primar şi, în special, a celor de intervenţie în regim de urgenţă, închiderea unor 
policlinici şi spitale absolut necesare în anumite zone de rezidenţă, numeroasele 
practici medicale neconforme cu normele ştiinţifice de specialitate sau cele ale 
deontologiei profesiunii de medic, ca şi sistemul vag şi ineficient de 
responsabilizare a personalului medical care se face vinovat de asemenea 
practici, supraplăţile ilegale, destul de consistente, acordate de pacienţi pentru 
consultații sau pentru intervenţii chirurgicale, disproporția existentă între 
cuantumul salariilor personalului medical şi importanţa socială deosebit de mare a 
muncii acestora, lipsa cronică de medicamente şi materiale sanitare din spitale şi 
din policlinici (ceea ce impune achiziționarea acestora, contra cost, de către 
familiile bolnavilor, din alte farmacii), limitarea severă a accesului populaţiei la 
medicamentele compensate sau gratuite precum şi diminuarea masivă a 
numărului de farmacii care eliberează rețetele compensate sau gratuite — iată 
doar câteva dintre cele mai grave probleme actuale ale sistemului de sănătate 
publică din România. 

În numeroase spitale se efectuează internări pe termen de 1-2 săptămâni 
pe baza diagnosticării unor afecţiuni cronice, necesitând un tratament posibil de 
efectuat şi în ambulatoriu. Acest fapt măreşte inutil cheltuielile sistemului şi 
supraaglomerează capacităţile de internare. În multe dintre cazurile de acest fel, 
medicaţia consemnată zilnic în cursul internării constă în unu - două medicamente 
de tip tranchilizant. 

Plata contravalorii serviciilor prestate (contravaloarea punctelor aferente) în 
ambulatoriul de specialitate (întreruperi de sarcină, cauterizări, inserții DIU, excizie 
polipi ş.a.) se realizează în unele cazuri şi pentru specialişti care nu dispun de 
baza materială necesară prestării unor asemenea servicii. 

În scopul suplimentării fondurilor atrase, unii specialişti practică raportarea 
unui număr mai mare de servicii medicale prestate, recurgând uneori chiar la 
internarea personalului propriu în cadrul secţiilor, deşi acesta este apt de muncă 
şi prezent la serviciu. 

Controlul caselor de asigurări asupra asistenţei medicale primare. Controlul 
sporadic exercitat de factori de conducere, asupra activității desfăşurate în 
interiorul serviciilor medicale, a condus la persistenţa pe termen lung a numeroase 
disfuncţii în desfăşurarea activităţilor, dar şi la plata nejustificată a contravalorii 
raportărilor duble efectuate de unii medici de familie atât pentru „capitaţie” cât şi 
pentru „bugetul de practică medicală”. 

Lipsa de colaborare între serviciile de decontare şi serviciile de încasare, 
evidenţă şi urmărire a încasărilor la constituirea Fondului de Asigurări Sociale de 
Sănătate determină reactualizarea cu mari întârzieri, la nivelul casei de asigurări, 
a evidenţei nominale a asiguraţilor pentru fiecare categorie de contribuabil. 

Tabelul nr. 14 
Reţeaua de unități sanitare din sectorul public 
(proprietate majoritară de stat) 


Anul 1990|1991|[1992|1993|1994|1995[1996|1997|[1998|1999|2000|2001|2002|2003 
pitale 423| 427| 430| 433| 415| 412| 414| 418| 416| 428| 442| 446| 447| 427 


Porcinc saa 531| 527] S2A| s21] 51e e02 608) 247) 252| 202| 205 
Dispensare [56635576] 5535|5956]E007| 601660585835043] 1234/908] 206| 442 


E T E E E C EU 
i CI: IE CE E IRC: RE III: 


15| 1 


841| 819| 765| 714| 630| 573| 546| 464| 425| 388| 358| 348| 288 
1948| 1748| 1226| 962| 951| 972| 923| 550| 544| 534| 508| 517| 503 
| larda iol a a ad ad ad za 


Sursa: Anuarele statistice ale României 1991-2004, INS. 


Neraţionalitate în prescrierea şi eliberarea medicamentelor. Numeroşi 
medici de familie eliberează, în mod deliberat, rețete cu valoare mare, în condiţiile 
în care ar putea oferi şi soluţii de tratament mai ieftine şi cel puţin la fel de eficace. 
Uneori, se recurge la prescrieri de rețete multiple, cu valori mari pe un singur 
asigurat. S-au constatat şi cazuri în care rețete cu aceeaşi serie şi acelaşi număr 
au fost eliberate de farmacii diferite, ori s-au emis prescripții medicale unor 
asiguraţi care nu sunt înscrişi în listele medicilor de familie. Aceasta presupune 
recuperarea — sub o formă sau alta — a sumelor respective. 

Lipsa autorizaţiei de funcţionare şi deficiențele (deficitele) de încadrare cu 
personal a unităților medicale. Din cauză că situaţia multora dintre spitale este 
gravă din punctul de vedere al întreţinerii, consolidării şi renovării clădirilor în care 
funcţionează, unele dintre acestea nu deţin aprobarea sanitară de funcţionare ca 
urmare a inadecvării incintelor respective pentru desfăşurarea în condiţii cores- 
punzătoare a activităţii medicale. Cu toate acestea, unele au funcţionat ani la 
rând, chiar şi în această situație, pentru a răspunde cererilor de servicii ale 
populaţiei din zonele de rezidență respective. Închiderea unora dintre spitalele 
aflate în această situaţie, îndeosebi în intervalul anilor 1994-1998, fără a asigura o 
alternativă viabilă de ofertă socială, a însemnat pentru populaţie o limitare severă 
a accesului la servicii, care în unele zone ale ţării se menţine şi în prezent. 
Numărul de spitale s-a redus simţitor în unele judeţe unde ponderea populației 
sărace este mai ridicată decât în alte judeţe, cum sunt: Dâmboviţa (de la 10 în 
anul 1992, la 8 în anul 2000), sau Giurgiu (de la 8 în anul 1990, la 5 în anul 2000) 
(INS, Statistică teritorială, 2002, p.377-380). Totuşi, faptul că unele unităţi sanitare 
funcţionează încă fără autorizaţie ori cu autorizaţie pe termen limitat, măreşte 
riscul unor practici medicale neconforme cu prevederile ştiinţifice de intervenție şi 
tratament medical. 

Pe de altă parte, observăm că deşi în anii tranziţiei, prin strategia de 
reformă, s-a fixat ca obiectiv reabilitarea asistenţei medicale primare din sectorul 

public, în fapt, am asistat la o creştere, per ansamblu, a numărului de spitale, din 
anul 1990 până în anul 2002 (ceea ce, în sine, nu este rău), dar în condiţiile în 
care numărul de policlinici şi dispensare teritoriale s-a redus masiv, îndeosebi 
între anii 1999-2003. O problemă cu consecințe consistente în planul calităţii 
serviciilor derivă şi din repartizarea neoptimă a aparaturii din dotarea unităţilor 
medicale. 

În ceea ce priveşte numărul de paturi, acesta a suferit o diminuare masivă, 
cu peste 21% din anul 1990 până în anul 1999, numărul acestora înregistrând din 
nou, o oarecare creştere până în anul 2001 (cu aprox. 2%). Opiniile specialiştilor 
din sistem sunt divizate în ceea ce priveşte necesitatea realocării paturilor 
disponibile. Cei mai mulţi afirmă că într-adevăr era necesară redistribuirea 
paturilor disponibile, deoarece în unele secţii a existat un excedent (în unele secții 
de obstretică-ginecologie, în unele secţii de boli infecțioase etc.), în timp ce alte 
secţii înregistrau un deficit de capacităţi de internare (unele secţii de neurologie, 
chirurgie etc.). Problema este însă că a fost redus numărul de paturi şi în unele 
secţii care în mod frecvent s-au confruntat cu deficit de capacităţi de internare 
(unele secţii de tuberculoză şi pneumologie, unele secții de interne etc.). 

Personalul medico-sanitar cuprinde medici, stomatologi, farmacişti şi 
personal sanitar mediu. Încadrarea cu personal medico-sanitar al unităţilor 
medicale din România este de foarte mulţi ani deficitară, comparativ cu ţările din 
UE. Dincolo de aspectul repartiţiei teritoriale absolut disproporţionate a 
specialiştilor, trebuie menţionat că per total, numărul de medici la 10000 locuitori 
din România (în jur de 19, după anul 2000) este cu mult mai scăzut decât în tările 
UE, (28-29/10.000 de locuitori), deşi ca urmare a politicilor aplicate în domeniul 
formării şi menţinerii în sistem a personalului medical, per ansamblu, numărul de 
medici a prezentat o tendință de creştere în intervalul 1990-2002 cu uşoare 
oscilații în sens invers, între anii 1996-1998, 2000-2001 şi 2001-2002. 

Aproape toate celelalte categorii de specialişti din sistemul public au scăzut 
ca număr în intervalul 1990-2002, astfel: dacă în anul 1990 existau 6116 
stomatologi, în anul 2002, mai erau doar 4873; dacă în anul 1990 existau 6068 
farmacişti, în anul 2002, aceştia rămăseseră în număr de 1371; în acelaşi interval, 
personalul sanitar mediu a scăzut cu 11,4% până în anul 2001, înregistrând o 
uşoară creştere în anul 2002 (de la 111263 la 113620). Acest fenomen a avut loc, 
pe de o parte, în urma procesului de privatizare a farmaciilor şi cabinetelor 
stomatologice, iar pe de altă parte, a raţionalizării severe a numărului de personal 
sanitar mediu, de către factorii responsabili din policlinici şi spitale, cointeresaţi 
material în acest sens. 

Rata mare a pierderilor prin abandon ori emigrare după absolvirea facultăţii 
sau în timpul rezidenţiatului - pierderi care ating o proporţie de 30-32% din 
numărul total al absolvenţilor - contribuie şi ea la manifestarea unor inechităţi în 
accesul la servicii de sănătate. O situaţie similară există si în ceea ce priveşte 
personalul sanitar mediu. 

Criza cronică de sânge transfuzional, declanşată nu atât din cauza lipsei de 
bani alocaţi acestui sector, cât din cauza corupției şi incompetenţei la diverse 
nivele. Vehicularea sângelui netestat comportă riscuri foarte mari din perspectiva 
infectării HIV sau cu alte boli grave, cu transmitere sanguină. Utilizarea în consum 
a pungilor marcate eronat în privința grupei sanguine comportă, de asemenea, 

riscuri foarte mari pentru beneficiari (în urma unei asemenea practici, pacientul 
intră în şoc anafilactic). Astfel de cazuri au fost semnalate însă la Centrul de 
Transfuzie laşi, de exemplu, problemele respective multiplicându-se implicit, având 
în vedere că laşul alimentează cu sânge transfuzional 8 judeţe din Moldova. 

Alte cauze: neglijență în serviciu, indisciplină, superficialitate; deficienţe 
(uneori extrem de grave) în abordarea terapeutică a cazurilor; automatisme, 
nerespectarea prevederilor legale privind achiziţiile publice de bunuri şi servicii; 
încălcarea normelor de program şi supraevaluarea gărzilor, alimentaţia oferită 
bolnavilor este săracă, nediversificată şi nu respectă normele privind respectarea 
anumitor regimuri alimentare, având ca materie primă varza, fasolea, cartoful. 
Carnea, laptele lipsesc din meniu luni chiar ani de zile. 


5.5. Analiza principalelor probleme de morbiditate şi 
mortalitate legate de accesul la serviciile de sănătate 


Analiza teritorială a morbidităţii evidenţiază faptul că bolile aparatului 
circulator sunt mai frecvente în Nord-Vest la polul opus situându-se regiunea 
Centru. 

Cea mai ridicată prevalenţă a bolilor aparatului respirator se remarcă în 
Centru iar cea mai redusă în Vest. Capitala țării excelează atât prin incidenţa 
bolilor aparatului respirator cât şi prin bolile sistemului nervos. 

Trebuie avut în vedere însă că datele de mai sus reflectă doar cazurile de 
îmbolnăviri ale populaţiei care, sub o formă sau alta, a avut acces la un medic şi, 
deci, a intrat în evidențele sistemului public de servicii medicale. Situaţia 
populaţiei cu diverse afecţiuni, care nu a beneficiat de serviciile unui medic este 
însă departe de a fi evaluată. Unele estimări ale acesteia se pot efectua însă pe 
baza altor indicatori sociali, cum sunt modul de locuire al populaţiei sărace, 
prezența în gospodăriile acestora a unor bolnavi cronici (TBC, SIDA ş.a. care 
prezintă un risc ridicat de contagiere), accesul la medicamentele esenţiale ş.a. 

Graficul nr. 1 
Morbiditatea pe unele clase de boli, pe regiuni statistice in anul 2001 


Rate la 1000 persoane 


78 79 79,5 
30 76 
70 68 
56 „, 57 59 59 SI 
60 J 54 5 52 52,6 52 
48 48 
50 | 47 ji 48 Pa 
39 35 38 

10 - - r r r r T 
Nord-Est Sud-Est Sud Sud-Vest Vest Nord-Vest Centru Bucuresti 
m Ap. Respirator = Ap Circuator Sist. Nervos 


Sursa: INS, Starea de sănătate a populației din România, în anul 2001. 


62 


O imagine destul de sugestivă asupra situaţiei celor lipsiți de acces la 
serviciile medicale vom căpăta fie şi numai dacă vom avea în vedere accesul la o 
sursă de apă potabilă amenajată, sau la o serie de facilități sanitare adecvate unui 
trai cât mai ferit de riscuri. Potrivit datelor PNUD, în anul 2000, numai 53% din 
populația României utiliza facilităţi sanitare adecvate, şi doar 58% avea acces la 
surse de apă potabilă amenajate. 

În anul 1999, doar între 80-94 % din populaţia țării avea acces la 
medicamentele şi vaccinurile esenţiale — spre deosebire de ţări ca Ungaria, 
Slovacia, Fed. Rusă şi alte ţări central şi est-europene, unde aceste tipuri de 
acces se realizează în proporții cu mult mai mari. 

Potrivit aceleiaşi surse, copiii în vârstă de un an, în anul 2001, erau 
vaccinaţi împotriva tuberculozei în proporţie de 99%, iar împotriva rujeolei, în 
proporție de 98%. 

În intervalul 1995-2001, doar 64% din populaţie utiliza mijloace de 
contracepţie şi doar 98% dintre naşteri au fost asistate de personal medical 
calificat. 

Pe de altă parte, anemia în timpul gravidităţii este foarte răspândită la 
femeile din ţara noastră, toate gravidele necesitând tratament profilactic cu fier şi 
alte suplimente nutriționale. În acest sens, sectorul rural trebuie considerat o 
prioritate absolută, necesitând mobilizarea unor resurse suplimentare în viitor. 
Studii recente relevă că 40% dintre copii decedați, din țara noastră, prezintă 
deficienţe de nutriţie. 

Din tabelul nr. 15, observăm că ratele specifice de mortalitate cele mai 
ridicate sunt date de bolile aparatului circulator, tumori, bolile aparatului respirator 
şi cele ale aparatului digestiv. Pentru bărbaţi, înalt relevante au fost şi cauzele 
provenind din leziunile traumatice, otrăviri şi alte consecinţe externe, atât în anul 
1997, cât şi în 2002, de altfel, valorile respective oscilând între limite relativ 
reduse în anii din interiorul intervalului respectiv. 

Tabelul nr. 15 
Rate specifice de mortalitate, pe cauze de deces şi pe sexe 
în anii 1997 şi 2002 (la 100.000 locuitori) 


1997 2002 
PN Mmi EEM i F i 
1383,8 | 1099,8 | 1357,6 | 1122,5 

Boli infectioase şi parazitare, din care | 272| 86| 230 7,4 
18,3 3,6 


Tumori 206,3 142,3 237,8 160,6 
Boli endocrine, de nutriţie şi metabolism, 8,0 9,4 8,4 9,5 
din care 


|Diabetzaharat | 76| 89| 80| 91] 
Boala ischemică a inimii 279,5 238,1 275,1 244,1 


Boli cerebro-vasculare 243,5 261,9 238,8 257,2 

ÎI 1997 7 2002 


Boli ale aparatului respirator E T T 


Boli ale aparatului digestiv 94,1 54,7 


| Afecțiuni cu origine în perioada perinatală | 80| 44| 59| 38] 
anomalii cromozomiale 
consecinte ale cauzelor extrene 

3,1 


* Ratele pentru sarcină, naştere şi lăuzie se calculează la 100.000 născuți. 
Sursa: Anuarul statistic al României, 2003, INS, p.194, 195. 


În anul 2002, la 1.000 de persoane de sex masculin reveneau 1.051 
persoane de sex feminin în timp ce în anul 1992, la 1000 persoane de sex 
masculin reveneau la 1.034 persoane de sex feminin. Prezența supramortalității 
masculine chiar şi la grupele de vârste foarte tinere poate avea nu numai cauze 
legate de accesul deficitar al mamelor la serviciile medicale (în special în rural), c 
şi cauze neidentificate încă şi, cu mijloacele de care dispune ştiinţa actuală, 
probabil neidentificabile. 

În prezent, în România, circa 19% din populaţie (din care 60% femei) suferă 
de o boală cronică. Bolile cronice afectează îndeosebi persoanele de 50 de ani şi 
peste, dar de asemenea afecţiuni suferă şi circa 12% dintre persoanele cu vârsta 
cuprinsă între 25-49 ani (INS, 2002, p.46). Ținerea sub control a evoluției 
maladiilor respective presupune efectuarea periodică a unor teste sau analize 
medicale. Rigorile impuse de un asemenea demers, în conjunctura actuală a 
ofertei de servicii medicale de laborator, descurajează iniţiativele în acest sens. 
Dacă bariera economică a solicitantului de analize este depăşită, apare, pe lângă 
problema timpului de aşteptare îndelung la cabinetul medicului de familie care 
recomandă testele (în pofida programării orare efectuate de medici) şi al timpului 
de aşteptare pentru accesul la laborator, poate apare problema lipsei de reactivi 
sau a altor materiale necesare pentru efectuarea testelor de laborator. 

Cazurile noi de îmbolnăvire prin unele boli infecțioase şi parazitare, cum 
sunt hepatita virală, tuberculoza, gripa, bolile diareice acute ş.a. relevă în bună 
parte deficiențele existente încă în cadrul activităţilor de transfuzii hematologice, a 
activităţilor de igienizare a spitalelor, policlinicilor etc., precum şi în planul 
intervenţiei preventive şi al educării populaţiei, ori pentru izolarea operativă a 
premiselor de infecţie deja identificate. Ca urmare, morbiditatea populaţiei din 
România, prin incidenţa tuberculozei, sifilisului, infecţiei HIV şi dezvoltării SIDA, 
anginei cu streptococi, bolilor diareice, toxinfecţiilor alimentare, salmonelozei ş.a., 
se menţin valori ridicate, iar tendinţele sunt de creştere (Anuarul Statistic al 
României 2003, INS, p.187). 

În prezent, România ocupă unul dintre primele locuri în Europa în ceea ce 
priveşte morbiditatea şi mortalitatea la copii. În ciuda unei scăderi a mortalității 
infantile cu mai mult de 30% faţă de anul 1989, rata se menţine în continuare 
printre cele mai ridicate din Europa. În afară de unele state din fosta Uniune 
Sovietică (cele din Asia Centrală) toate ţările în tranziţie au valori ale mortalității 
infantile mai scăzute decât cele ale României. Astfel de rezultate exprimă 
disfucţionalitățile din sistemul medical în ceea ce priveşte partea curativă, dar şi 
cea preventivă, pe fondul general al subfinanţării de lung termen a sistemului şi al 
scăderii standardului de viață al populaţiei majoritare. 

O situaţie specială s-a creat şi în domeniul identificării copiilor infectați cu 
HIV, care se află în grija unor familii sărace, care adesea, pot fi familii de rromi. 
Este bine cunoscut cazul comunităţii de rromi de la Mizil, unde există un număr 
relativ mare de copii infectați, dar care nu se află în evidenţele medicilor de familie 
din zonă. Copiii aflaţi în această situaţie, nu numai că sunt o virtuală sursă de 
infectare a copiilor sănătoşi, dar ei înşişi nu dispun de îngrijirea şi tratamentul 
medical la care sunt îndreptăţiți, ca urmare a comportamentului neglijent ori rău 
intenţionat al părinţilor, medicilor de familie care ar trebui să preia cazurile 
respective sub supraveghere şi, nu în ultimul rând, al autorităților locale care 
cunosc această problemă socială, dar o ignoră. 

Situația populaţiei de rromi. Deşi există unii analişti care susţin că populaţia 
de rromi nu se confruntă cu probleme de sănătate esenţial diferite comparativ cu 
cele ale populaţiei majoritare, trebuie menţionat că această categorie socială 
prezintă totuşi unele particularităţi, fie şi numai ca urmare a faptului că ea apare 
mai frecvent în rândurile populaţiei sărace. Din cercetările efectuate în acest sens, 
în anul 2004, asupra unor comunități de romi din Cluj, rezultă că cele mai 
frecvente afecțiuni ale unor membri ai acestora sunt de natură respiratorie şi 
digestivă. Copiii sub 6 ani suferă frecvent de infecţii digestive şi parazitoze. Adulții 
suferă, în multe cazuri, de afecţiuni cu transmitere sexuală, de afecțiuni 
stomatologice, dar şi de tuberculoză. De asemenea, în rândurile acestei populaţii, 
frecvența avorturilor neasistate medical este foarte ridicată (S. Cace, C. Vlădescu, 
2004). 


5.6. Accesul la sănătate al grupurilor vulnerabile 


În prezent, în România, ca şi în alte țări europene, accesul la serviciile 
publice de sănătate se exercită pe principii contributive, cu excepţia unor categorii 
sociale care nu pot realiza venituri proprii, cum sunt copiii, militarii în termen ş.a. 
Deşi reglementările în vigoare, privind maniera concretă în care are loc accesul 
populaţiei la serviciile medicale, necesită încă unele actualizări în sensul servirii 
mai eficiente a nevoilor sociale, nu acestea generează problemele cele mai mari 
şi cele mai acute ale excluziunii unor potenţiali beneficiari de la actul de asistență 
medicală. 

Importantă este şi percepția personalului medical asupra sistemului şi a 
statutului său social. Problema accesului populaţiei la asistența medicală este 
strâns legată şi de insatisfacţia personalului medical față de salarizarea de nivel 
redus. Acest fapt legitimează, în opinia medicilor (dar şi a unei părţi dintre 

pacienţii care dispun de mijloace economice mai mari), pretinderea şi acceptarea 
unor extra-plăţi din partea pacienţilor, pentru prestarea actului medical. 

Conceptual, excluziunea manifestă în sfera accesului la serviciile medicale 
publice se referă la incapacitatea sau eşecul unor structuri specializate ale statului 
de a realiza un nivel de integrare/incluziune socială echitabil — în limitele 
reglementărilor în vigoare şi ale resurselor economice şi sociale alocate, la un 
moment dat, acestui obiectiv. 

În principiu, aplicarea unor măsuri de creştere a incluziunii sociale 
presupune identificarea operativă a populaţiei afectate la fiecare moment dat, de 
fenomenul excluziunii sociale, sau a grupurilor ţintă care fac subiectul diverselor 
modalități de excluziune. Acest lucru se dovedeşte însă extrem de dificil, când ne 
confruntăm cu problemele unui sistem în curs de reformare, aflat în criză de peste 
două decenii, chemat să răspundă nevoilor în creştere ale unei populaţii ce 
parcurge o tranziție economică extrem de solicitantă. 

Problema numărului asiguraţilor şi a existenţei calităţii de asigurat. Înainte 
de anul 1989, existau probleme privind accesul la asistența medicală a 
persoanelor fără loc de muncă. În prezent, odată cu introducerea asigurărilor de 
sănătate numărul celor care nu au acces prin lipsa calității de asigurat este 
substanţial mai mare. 

În prezent, accesul este condiţionat de calitatea de asigurat şi plătirea 
cotizaţiei lunare, accesul fiind universal doar pentru anumite categorii sociale fără 
venituri. 

În multe situaţii însă, interacţiunile economice ale populaţiei cu agenții 
întreprinzători nu au loc pe baza unui contract de muncă ferm, ori nu sunt de 
natură monetară (mulţi lucrează ca zilieri, sunt plătiţi în produse, desfăşoară relații 
economice care implică schimbul de servicii etc.). Ca urmare, a pretinde acestor 
categorii de populaţie să-şi achite în expresie monetară costul asigurării medicale, 
este echivalent cu a le exclude din zona acoperirii sociale. O schemă de asigurări 
de tip salarial se poate dovedi mult prea rigidă pentru posibilităţile financiare ale 
persoanelor care, în fapt, nu realizează venituri periodic, şi ca urmare, nu pot 
contribui decât sporadic. În cazul țării noastre însă, chiar şi o astfel de contribuţie 
cu caracter neregulat, ar fi de preferat situaţiei în care nu se realizează nici o 
contribuţie din partea categoriilor de populaţie foarte sărace. 

A trăi şi a munci pe piaţa informală a muncii, adică fără drepturi sociale ce 
derivă din statutul de angajat, implică frecvent expunerea la o seamă de riscuri 
suplimentare vizând sănătatea şi, ca urmare, cei aflați în această situaţie au nevoi 
mai mari de asistență medicală. Dar un mediu socioeconomic informal ce ţine 
seama prea puţin sau deloc de riscurile la adresa sănătăţii angajaţilor şi care, 
adesea presupune — prin veniturile mici pe care le oferă - raţionalizarea drastică a 
cheltuielilor de consum ale acestora, este, în general, prea puţin compatibil cu 
mentalitatea de a cotiza din proprie iniţiativă pentru asigurările de sănătate. Pe de 
altă parte, mulţi dintre potenţialii beneficiari de servicii medicale aflaţi în această 
situaţie văd relația directă medic-pacient, chiar şi din perspectivă economică, mult 
mai profitabilă, decât introducerea în această relație a unui intermediar — agentul 
de asigurare — care la rândul său, va creşte prețul serviciilor medicale solicitate. 

Într-un asemenea mediu social, grupurile care fac subiectul unor acte de 
excluziune socială sunt numeroase, difuze şi deosebit de consistente, ceea ce 
complică substanţial procesul de decizie asupra modalităţilor optime de intervenţie 
socială. 

În țara noastră, cele mai frecvente caracteristici ale persoanelor excluse ori 
cu acces diminuat la diverse beneficii medicale sunt următoarele: dispun de 
resurse economice (şi venituri monetare) reduse, au un plasament rezidenţial 
dezavantajos în raport cu situarea spaţială a ofertei relevante de servicii medicale, 
au în multe cazuri, un nivel scăzut de educaţie, au dificultăţi în accesarea 
informaţiilor utile privind oportunităţile de asistenţă existente, dispun de un statut 
profesional sau etnic minoritar ş.a. Astfel de caracteristici sunt în unele cazuri 
cumulative, unele dezavantaje susținându-se reciproc. Cel mai frecvent, între 
excluşi se află: familiile neasigurate cu venituri mici, persoanele care trăiesc din 
câştiguri ocazionale, din ajutorul de şomaj sau asistenţa socială, familii din rural, 
ori din alte zone ce oferă oportunități reduse de solicitare pe plan local a unor 
servicii medicale, persoane vârstnice fără venituri sau cu venituri foarte mici — în 
special foşti cooperatori din rural, copii şi tineri fără familie sau fără domiciliu 
stabil. 

Un număr mare de persoane, deşi sunt asigurate, realizează un acces 
limitat la asistența medicală din cauza nivelului scăzut al veniturilor. Pentru 
familiile sărace  coplăţile implicate de solicitarea serviciilor medicale şi 
achiziționarea medicamentelor necesare, achitarea costurilor de transport şi 
nelipsita extra-plată pentru medic şi personalul auxiliar, constituie sarcini 
economice extrem de costisitoare, dacă nu chiar insuportabile. 

Liberalizarea prețurilor la medicamente a diminuat accesul la consum al 
familiilor sărace, chiar şi în ceea ce priveşte tratamentele vitale, obligatorii. 

De altfel, cuantumul deosebit de ridicat al coplăţilor îi face pe mulţi să se 
întrebe de ce mai trebuie să suporte costul asigurărilor de sănătate, de vreme ce 
solicitarea unor servicii medicale este echivalentă cu diminuarea sensibilă a 
bugetului propriu. În România, potrivit precizărilor unor specialişti din MFS, 
medicamentele sunt mai scumpe cu 50% decât în alte ţări din Europa, datorită 
taxelor vamale şi a TVA. 

Unele grupuri cu boli foarte grave (SIDA, hemofile, etc), necesitând 
tratamente foarte costisitoare, care ar trebui oferite gratuit de către stat (potrivit 
prevederilor legale în vigoare) sunt private de drepturile lor ca urmare a crizei 
financiare din sistem. 

Deşi legal ele figurează ca beneficiare de gratuitate, în fapt nu primesc 
medicamentația corespunzătoare decât parţial, de ani de zile. Criza recentă a 
medicamentelor a accentuat şi mai mult gravitatea situaţiei. 

În general, percepeția populaţiei asupra calității serviciilor si a relaţiei medic- 
pacient descurajează pacienţii să recurgă la medic. Acest fapt corelat cu lipsa 
veniturilor necesare pentru procurarea medicamentelor prescrise sau extra-plăţile 
pretinse de personalul medical, determină preferința unor grupuri sărace, sau cu 
nivel slab de educaţie, pentru aplicarea unor tratamente fără consultarea 
medicului. În mediul rural, aceste aspecte cumulate cu dificultățile acoperirii 

distanţei mari până la medic în timp util, în unele cazuri, determină apelarea la 
remedii tradiționale. 

Datele unor sondaje de opinie (site Metro media Transilvania — date 2002) 
reflectă nemulțumirea populaţiei față de nivelul şi calitatea prestațiilor sistemului 
public de sănătate din România. Sistemul este perceput ca ineficient şi corupt, 
ceea ce scade încrederea populaţiei în sistem (situaţie acutizată şi prin cea mai 
recentă adâncire a crizei finanțării medicamentelor şi serviciilor) şi la scăderea 
adresabilității sociale. Pentru segmentele de populaţie sărace şi cu un nivel de 
educaţie mai scăzut, toate acestea se traduc într-o creştere a riscului de 
autoexcludere de la asistența medicală publică. 

Diferenţele  urban-rural şi zone sărace-zone bogate sunt cele mai 
substanţiale în ceea ce priveşte calitatea infrastructurii unităţilor medicale şi 
dotarea cu aparatură specializată. Mai grav este că tocmai în zonele cu populaţie 
săracă mai numeroasă, cerințele de îngrijiri medicale sunt crescute. În prezent, în 
țara noastră este nevoie de identificarea grabnică a unor resurse economice 
pentru înfiinţarea unor unități medicale publice suplimentare în cadrul programelor 
de sănătate naționale, pentru comunităţile dezavantajate şi mai vulnerabile în 
domeniul sănătății publice pe diverse criterii (localități cu poluare mare, izolate 
etc.). 

În zonele sărace şi în localitățile din rural, populaţia nu are sau are un acces 
redus la serviciile medicale primare, deoarece atunci când dispensarele există, 
acestea nu dispun de medici permanenţi şi/sau prezintă o dotare cu aparatură 
medicală rudimentară. Costurile deplasării până la cele mai apropiate unități 
sanitare sunt insuportabile pentru săracii din rural. În acelaşi timp, nu există politici 
de atragere a medicilor în zonele defavorizate, acoperirea cu medici de familie 
fiind deficitară în mediul rural şi în zonele unde există pungi de sărăcie. 

Statisticile CNAS arată că la data de 31 decembrie 2002, pe listele medicilor 
de familie erau înscrişi 21.221.646 de asiguraţi, structuraţi pe medii de rezidență 
şi grupe de vârstă astfel: 

Pe alt plan, se poate constata şi o slabă informare asupra necesităţii 
asigurării medicale şi a condiţiilor de acces la serviciile medicale, în rândurile 
multor potenţiali beneficiari. Într-o asemenea situație se află numeroase grupuri 
din zonele mai izolate geografic, categoriile de populaţie foarte sărace (lipsite de 
domiciliu stabil, care locuiesc în apropierea gropilor de gunoi ş.a.), şi grupurile de 
romi. 

O situaţie specială există în ceea ce priveşte populaţia de rromi. Din cadrul 
cercetării realizate de BOB privind serviciile de sănătate în anul 2002, realizat 
asupra unui eşantion reprezentativ pentru populaţia României, a rezultat că, din 
totalul romilor cuprinşi în eşantion, 16% nu se aflau în evidenţa unui medic de 
familie, în condiţiile în care, la nivel naţional, ponderea respectivă era de 5%. 

Ponderea cea mai mare a populaţiei neînscrise la un medic de familie se 
întâlneşte în grupele de vârstă 35-44 ani (26,9), 25-34 ani (25,6%) şi 18-24 ani 
(23,1%) şi scade semnificativ la persoanele cu vârsta peste 55 de ani (9,1%) 
(Cace S., Vlădescu C., 2004). Un procent ridicat de populaţie rroma neînscrisă la 
un medic de familie apare în mediul rural — 20%, față de 13,7% în urban. De 

asemenea, persoanele fără loc de muncă permanent sunt asigurate într-o 
proporție mai mică 79%, media fiind de 84%. 

Pentru această populație, există şi un deficit important al acoperirii 
comunitare cu medici de familie, ca urmare a refuzului unor medici de a înscrie pe 
listele lor persoane aparţinând acestei etnii. O proporţie de 8,9% dintre copiii rromi 
nu sunt înregistraţi pe listele medicilor de familie. O treime dintre copiii care nu se 
află în evidenţa unui medic de familie au vârste cuprinse între 13-15 ani. 

O problemă deosebită o constituie participarea populaţiei roma la 
campaniile de imunizare a copiilor. Mulţi membri ai comunităţilor de rromi nu 
cunosc importanţa vaccinării copiilor. 

De asemenea, majoritatea populaţiei rroma nu au informaţii privitoare la 
planificarea familială şi modalităţile de protecţie împotriva bolilor cu transmitere 
sexuală, nu cunosc şi respectă reguli de igienă, unii dintre ei nu au apă potabilă în 
casă sau instalații sanitare. Mulţi dintre ei nu îşi cunosc nici măcar drepturile şi 
obligaţiile privind asistenţa şi asigurarea medicală. 


6. SERVICIILE DE SALUBRITATE PUBLICĂ 
DIN BUCUREŞTI 


6.1. Instituții naționale şi atribuţii 


Împreună cu serviciile de alimentare cu utilități publice, serviciile de 
salubritate ocupă un loc bine delimitat în cadrul modelului de consum mediu al 
populației din ţara noastră. 

La nivel naţional, activităţile de salubrizare realizează şi întreţin igiena 
localităților - fapt cu consecințe uriaşe deopotrivă pentru calitatea vieţii şi 
prezervarea parametrilor pozitivi şi a valorilor ecosistemului naţional. În ultimele 
decenii în România, ca de altfel, în întreaga lume, a avut loc o creştere 
exponențială a importanţei social-economice a serviciilor de salubritate, atât din 
cauza intensificării fără precedent a procesului de urbanizare/industrializare, cât şi 
ca urmare a creşterii demografice corelate cu explozia unor module de consum de 
tip consumerist. Creşterea continuă şi masivă a consumului de bunuri şi servicii al 
majorităţii populațiilor lumii a constrâns majoritatea naţiunilor la regândirea şi 
reproiectarea continuă a serviciilor de salubritate, la un nivel superior de 
conceptualizare a soluţiilor practicate, de la un deceniu la altul. În ţările 
occidentale ca şi în unele ţări asiatice (Japonia, China), ritmul de progres în acest 
domeniu este cu mult mai alert decât în țările din sud-estul Europei, inclusiv ţara 
noastră. În țările respective se cunosc şi se gestionează mult mai eficient efectele 
integrate ale problematicii salubrizării comunităţilor umane. 

Modalităţile prin care se realizează în prezent salubrizarea aşezărilor 
umane din țara noastră, în mare parte, reuşesc să agraveze unele aspecte ale 
crizei ecologice manifeste prin poluarea ridicată a aerului, apei şi solurilor în 
diverse areale (în special în zonele industriale). 

În ţara noastră, activităţile de salubrizare constituie o parte integrantă şi o 
materializare a politicilor de mediu. 

Salubrizarea localităţilor este parte integrantă a politicilor de mediu, iar 
pentru realizarea unor activităţi de igienizare a acestora, între care cele referitoare 
la îndepărtarea deşeurilor, este necesară implicarea, practic, a întregii societăţi 
reprezentată print: 

- autorități publice centrale şi locale (mediu, administrație, sănătate, 
industrie); 

- generatori de deşeuri (persoane fizice şi juridice); 

- asociaţii profesionale şi institute de cercetare-dezvoltare; 

- societate civilă (consumatori de bunuri, organizații non-guvernamentale 
etc.). 


1 Strategia naţională de gestionare a deşeurilor, Monitorul Oficial al României nr. 954 
bis din 18 octombrie 2004, p. 29. 

Ca urmare, salubrizarea localităților, ca activitate de igienizare urbană şi de 
eliminare a deşeurilor, intră sub jurisdicția mai multor instituţii ale administraţiei 
centrale. Între acestea, Ministerul Mediului şi Gospodăririi Apelor este cea mai 
înaltă autoritate de decizie şi control a gestiunii deşeurilor. Alte autorități publice 
cu atribuţii în acest domeniu sunt: Ministerul Administraţiei şi Internelor, Ministerul 
Sănătăţii şi Familiei, Ministerul Industriei şi Comerţului, Ministerul Lucrărilor 
Publice, Transporturilor şi Locuinţei, Ministerul Agriculturii, Pădurilor şi Dezvoltării 
Rurale, Ministerul Apărării Naţionale, consiliile judeţene şi locale (OUG nr. 
78/2000 privind regimul deşeurilor, art.8). 

Deşi au domenii distincte de activitate, obiectivele acestor instituții 
guvernamentale sunt convergente pe linia gestiunii corespunzătoare a deşeurilor 
proprii, contribuind astfel la acţiunea de ecologizare a localităţilor. 

Ministerul Mediului şi Gospodăririi Apelor, în calitate de autoritate centrală 
de protecţie a mediului, coordonează şi controlează gestiunea deşeurilor în 
conformitate cu legislația adoptată în acest sens. Legea-cadru care stă la baza 
îndeplinirii acestor deziderate, Legea protecţiei mediului (Legea nr. 137/1995, 
republicată), în care sunt încorporate principiile şi orientările jalonate ale 
Summit-ului de la Rio de Janeiro şi Agenda 21, conţine o serie de prevederi 
referitoare la combaterea poluării cu deşeuri şi la protecţia sănătăţii populaţiei. 

În cadrul Secţiunii a 5-a a Legii nr. 147/1995, cu titlul “Protecţia aşezărilor 
umane”, se stabileşte că în planurile de urbanism şi de amenajare a teritoriului şi 
a localităților este obligatorie respectarea principiilor ecologice, pentru asigurarea 
unui mediu de viață sănătos. În acest scop, consiliile locale, precum şi, după caz, 
persoanele fizice şi juridice răspund pentru amplasarea rețelelor de canalizare, a 
staţiilor de epurare, a depozitelor de deşeuri menajere, stradale şi industriale şi a 
altor obiective şi activităţi, astfel încât să nu prejudicieze salubritatea, ambientul, 
spaţiile de odihnă, tratament şi recreere, starea de sănătate şi de confort a 
populaţiei (art.60). 

Actualizarea acestei legi şi punerea de acord cu cerinţele Uniunii Europene 
a necesitat elaborarea unui nou proiect de lege a mediului, care, în momentul de 
față, este supus analizei şi dezbaterii publice. Acest proiect este structurat pe mai 
multe capitole, unul dintre acestea referindu-se la regimul deşeurilor şi al 
deşeurilor periculoase. 

În ceea ce priveşte integrarea României în UE, condiţiile aderării în 
domeniul protecţiei mediului includ, la Capitolul 22, şi secţiunea “Gestiunea 
deşeurilor”. 

În acest an, eforturile României sunt concentrate pe finalizarea şi 
îmbunătăţirea cadrului legislativ şi economic în domeniul gestiunii deşeurilor. Ca 
urmare, după anul 2000, în conformitate cu Documentul de Poziţie din cadrul 
negocierilor de aderare au fost transpuse în legislaţia naţională toate directivele 
europene în domeniul gestionării deşeurilor. După anul 1999, au fost adoptate o 
serie de acte normative care răspund directivelor europene în acest domeniu. 

Dintre acestea menţionăm: Legea nr. 426/2001 pentru aprobarea 
Ordonanţei de Urgenţă a Guvernului nr. 78/2000 privind regimul deşeurilor, care 
reglementează activitățile de administrare şi de gestionare a deşeurilor (menajere, 
de producţie, de construcţie şi demolări, periculoase) în condiţii de protecție a 

sănătății populației şi a mediului. Aceasta precizează atribuţiile şi răspunderile 
autorităților administrațiilor centrale şi locale în ceea ce priveşte regimul 
deşeurilor. Ministerul Mediului şi Gospodăririi Apelor are misiunea de a elabora, 
împreună cu alte autorități ale administraţiei publice centrale şi locale, Strategia 
naţională pentru gestionarea deşeurilor şi Planul naţional pentru gestionarea 
deşeurilor, care să contribuie la un management mai eficient al acestora atât pe 
linia reducerii poluării mediului înconjurător, cât şi al valorificării ca sursă de 
materii prime şi de energie. 

În ceea ce priveşte salubrizarea localităților, legea prevede, de asemenea, 
obligaţiile şi atribuţiile care revin primarilor şi consiliilor locale pentru asigurarea 
curăţeniei localităţilor. Între măsurile ce se impun, în acest sens, se specifică: 

- dotarea căilor de comunicaţie şi a locurilor publice cu un număr suficient 
de recipiente pentru colectarea selectivă a deşeurilor; 

- colectarea selectivă şi transportul la timp al întregii cantități de deşeuri 
produse pe teritoriul localităţilor; 

- existența unor depozite finale pentru deşeurile colectate selectiv, 
dimensionate corespunzător şi amenajate pentru a asigura protecţia sănătății 
populației şi a mediului; 

- interzicerea depozitării de deşeuri în alte locuri decât cele destinate 
depozitelor stabilite prin documentaţiile urbanistice; 

- elaborarea de instrucțiuni pentru agenţii economici, instituţii şi populaţie 
privind modul de gestionare a deşeurilor în cadrul localităţilor şi aducerea la 
cunoştinţa acestora prin mijloace adecvate. 

- H.G. nr. 162/2002 privind depozitarea deşeurilor; 

- H.G. nr. 128/2002 privind incinerarea deşeurilor; 

- H.G. nr. 105./2001 privind bateriile şi acumulatorii uzaţi etc.; 

- H.G. nr. 621/2005 privind gestiunea ambalajelor şi a deşeurilor de amba- 
laje. 

Având în vedere creşterea alarmantă a poluării cu deşeuri de ambalaje 
cetățenii au obligația să depună selectiv deşeurile de ambalaje în containere 
amplasate de către consiliile locale sau să predea ambalajele agenţilor economici 
specializaţi în colectarea deşeurilor de la populaţie. Agenţii economici care 
realizează produse ambalate în ambalaje reutilizabile sunt obligaţi să informeze 
consumatorii asupra sistemului de recuperare a ambalajelor reutilizabile şi despre 
faptul că produsele lor sunt ambalate în ambalaje reutilizabile prin inscripţionarea 
pe etichetă a sintagmei „ambalaj reutilizabil”. Prin intrarea în vigoare a acestui act 
normativ, vor putea fi introduse pe piața românească numai ambalaje igienice şi 
cu greutăți minime. Ambalajele vor fi fabricate urmărindu-se reducerea la 
minimum a conţinutului de substanţe şi materiale toxice şi de alte substanțe 
periculoase (plumb, cadmiu, mercur etc.). 

O altă autoritate centrală, cu sarcini deosebite pe linia salubrizării 
localităților, este Ministerul Administraţiei şi Internelor. Acesta, împreună cu 
consiliile locale şi judeţene, are obligaţia de a asigura cadrul legislativ pentru 
desfăşurarea activităţilor privind serviciile publice. 

Legea-cadru a serviciilor publice şi de gospodărire comunală este Legea 
nr. 326/2001, potrivit căreia “serviciile publice de gospodărire comunală reprezintă 

ansamblul activităţilor şi acţiunilor de utilitate şi de interes local, desfăşurate sub 
autoritatea administraţiei publice locale, având drept scop furnizarea de servicii de 
utilitate publică, prin care se asigură: alimentarea cu apă, canalizarea şi epurarea 
apelor uzate şi fluviale, salubrizarea localităților, alimentarea cu energie termică 
produsă centralizat, alimentarea cu gaze naturale, alimentarea cu energie 
electrică, transportul public local, administrarea fondului locativ public, 
administrarea domeniului public” (art. 2). 

Între reglementările legislative specifice activității de salubrizare menţionăm, 
în primul rând, Legea nr. 139/2002 pentru aprobarea Ordonanţei Guvernului 
nr. 87/2001 privind serviciile publice de salubrizare a localităților. 

Ordonanţa nr. 87/2001 are ca obiect „stabilirea cadrului pentru organizarea, 
gestionarea, reglementarea şi monitorizarea serviciului public de salubrizare în 
localităţi, ținându-se seama de strategia naţională cu privire la deşeurile solide şi 
de prevederile directivelor Uniunii Europene” (art.1) 

În conformitate cu prevederile legii, „Serviciul de salubrizare” cuprinde 
următoarele activități: 

a) precolectarea, colectarea, transportul şi depozitarea reziduurilor solide, 
cu excepţia deşeurilor toxice, periculoase şi a celor cu regim special; 

b) înființarea şi administrarea depozitelor ecologice de reziduuri şi 
producerea de compost; 

c) incinerarea şi producerea de energie termică; 

d) măturatul, spălatul căilor publice, întreţinerea spaţiilor verzi şi parcurilor; 

e) curățarea şi transportul zăpezii de pe căile publice şi menţinerea în 
funcţiune a acestora pe timp de polei sau de îngheţ; 

f) preselectarea şi organizarea reciclării deşeurilor; 

g) dezinsecţia, dezinfecţia şi deratizarea (art.4). 

Organizarea serviciilor publice de salubrizare se face „pentru satisfacerea 
nevoilor populaţiei, ale instituţiilor publice şi ale agenţilor economici” (art.6). 

Ordonanţa nr. 21/2002 privind gospodărirea localităţilor urbane şi rurale 
completează Ordonanţa nr. 87/2001, stabileşte „obligaţiile şi răspunderile care 
revin autorităților administraţiei publice locale, instituţiilor publice, agenților 
economici şi cetățenilor pentru buna gospodărire a localităţilor, pentru instaurarea 
unui climat de ordine şi curăţenie pe teritoriul acestora” (art.1). De asemenea, 
sunt precizate activitățile edilitar-gospodăreşti prin care se asigură buna 
gospodărire, păstrarea curățeniei, normele de igienă şi înfrumusețare a localităţilor 
urbane şi rurale, precum şi sancţiunile care se aplică în caz de nerespectare sau 
de neîndeplinire a obligaţiilor şi responsabilităților stabilite prin această ordonanţă. 

În țara noastră, salubrizarea localităţilor se face, în multe cazuri, de către 
operatorii privaţi, atestaţi/autorizaţi de Autoritatea Naţională de Reglementare 
pentru Serviciile Publice de Gospodărie Comunală (ANRSC), din cadrul 
Ministerului Administraţiei şi Internelor. 

Aceasta reglementează, monitorizează şi controlează la nivel central 
activitatea operatorilor furnizori/prestatori de servicii de gospodărie comunală 
(alimentare cu apă, canalizare şi epurare a apelor uzate, salubrizare, iluminat 
public, transport public local de călători, alimentare cu energie termică produsă 
centralizat), care funcţionează în regim de monopol natural. 

Primarii şi consiliile locale sunt obligate să asigure curăţenia localităţilor prin 
colectarea selectivă şi transportul la timp al întregii cantități de deşeuri produse pe 
teritoriul localităţii” OUG nr. 78/2000, art.49, lit. d aprobată prin Legea 
nr. 426/2001 privind regimul deşeurilor.) De asemenea, „consiliile locale, Consiliul 
General al Municipiului Bucureşti şi consiliile locale ale sectoarelor acestuia, 
precum şi primarii au obligaţia să asigure în condiţiile legii curăţenia străzilor, a 
pieţelor şi celorlalte locuri publice, îndepărtarea zăpezii, a gheții de pe străzi şi 
trotuare, colectarea şi depozitarea reziduurilor menajere şi stradale, sortarea şi 
valorificarea resurselor materiale refolosibile” (OUG nr. 21/2002, art.8, lit. f 
aprobată prin Legea nr. 515/2002). 

Pentru a răspunde cerințelor de integrare a României în Uniunea 
Europeană, Ministerul Administraţiei şi Internelor a elaborat, în anul 2001, 
Strategia națională privind dezvoltarea serviciilor publice de gospodărie comunală 
pe perioada 2001-2004 şi până în 2030. În conformitate cu prevederile acestei 
strategii, perioada de aliniere la directivele UE pentru serviciul de depozitare a 
deşeurilor va fi de 15 ani, începând din 2002. 

O serie de atribuţii pe linia elaborării de acte normative care să 
reglementeze mediul de viață al populaţiei revin şi Ministerului Sănătăţii şi 
Familiei. Se poate menţiona, în acest sens, Ordinul nr. 536/1997 al ministrului 
sănătăţii pentru aprobarea Normelor de igienă şi a recomandărilor privind mediul 
de viață al populaţiei. 

Tot Ministerul Sănătăţii şi Familiei a elaborat Legea privind stabilirea şi 
sancţionarea contravenţiilor la normele de igienă şi sănătate publică (Legea 
nr. 98/1994). 

La capitolul IV al acestei legi sunt prevăzute contravențiile la normele de 
igienă privind colectarea şi îndepărtarea reziduurilor şi protecţia sanitară a solului. 
Este considerată contravenţie neasigurarea unităţilor de orice fel, a asociaţiilor de 
locatari şi a gospodăriilor individuale cu recipienţi pentru colectarea reziduurilor 
menajere, amplasați în condiţii salubre, sau amplasarea şi folosirea pentru 
îndepărtarea şi neutralizarea reziduurilor menajere a gropilor de gunoi în alte 
condiții decât cele prevăzute la normele de igienă în vigoare. De asemenea, 
nerespectarea de către serviciile sau întreprinderile de salubritate a normelor de 
igienă pentru întreținerea salubrităţii străzilor, parcurilor, pieţelor şi pentru ridicarea 
cu regularitate a gunoaielor menajere sau de stradă. 

Ordinul nr. 219/2002 al Ministrului Sănătăţii şi Familiei reglementează 
aprobarea Normelor tehnice privind gestionarea deşeurilor rezultate din activitățile 
medicale şi a Metodologiei de culegere a datelor pentru baza naţională de date 
privind deşeurile rezultate din activităţile medicale. Acesta reglementează şi 
modul în care se colectează, se ambalează, se depozitează temporar, se 
transportă şi se elimină aceste deşeuri, o atenţie deosebită acordându-se 
deşeurilor periculoase pentru a preveni astfel contaminarea mediului şi afectarea 
stării de sănătate. 

Între alte ministere care au atribuţii în domeniul gestionării deşeurilor, este şi 
Ministerul Industriei şi Comerţului care a elaborat, între alte acte normative, Legea 
nr. 465/2001 pentru aprobarea Ordonanţei de urgență a Guvernului nr. 16/2001 
privind gestionarea deşeurilor industriale reciclabile, al cărei scop îl constituie 

„asigurarea gestionării eficiente a deşeurilor industriale reciclabile în condiţii de 
protecţie a mediului şi a sănătăţii populației” (art.1). 

Recent a fost adoptată şi Directiva europeană privind gestionarea deşeurilor 
de echipamente electrice şi electronice (DEEE). În acest sens a fost emisă 
Hotărârea de Guvern nr. 448/2005, a cărei aplicare este în sarcina Ministerului 
Economiei şi Comerţului în colaborare cu Ministerul Mediului şi Gospodăririi 
Apelor. 

Transpunerea respectivei directive în cadrul legislaţiei din ţara noastră a fost 
impusă de faptul că evacuarea la depozitele de gunoi a deşeurilor de produse 
electrice reprezintă o reală ameninţare la adresa mediului înconjurător. Pe lângă 
pericolul poluării, anual sunt aruncate cantităţi impresionante de astfel de deşeuri, 
ceea ce constituie o risipă masivă de resurse recuperabile. S-a produs, prin 
urmare, o schimbare în abordarea reglementărilor specifice, şi anume de la 
controlul impactului produs de tehnologii, către controlul impactului creat de 
produse (M. Boca, 2005). 

Din cele prezentate rezultă eforturile României de îmbunătăţire a legislaţiei 
de mediu, prin alinierea acesteia la cerințele şi prevederile UE. Pe această 
direcție se înscriu şi reglementările legislative referitoare la serviciile de 
salubrizare a localităţilor şi la managementul deşeurilor, pentru eliminarea riscului 
pe care acestea îl reprezintă pentru sănătatea populaţiei şi pentru mediul 
înconjurător. 


6.2. Impactul serviciilor publice de salubritate asupra 
calităţii vieții populaţiei 


Activităţile de salubrizare se constituie într-un serviciu public local de 
gospodărire comunală, organizat, coordonat, reglementat, condus, monitorizat şi 
controlat de autoritățile administraţiei publice locale (Legea nr. 149/2002 pentru 
aprobarea Ordonanţei Guvernului nr. 87/2001 privind serviciile publice de 
salubrizare a localităţilor, art.2). 

Serviciile publice de salubrizare cuprind următoarele activități: 

a) precolectarea, colectarea, transportul şi depozitarea reziduurilor solide, 
cu excepţia deşeurilor toxice, periculoase şi a celor cu regim special; 

b) înființarea şi administrarea depozitelor ecologice de reziduuri şi 
producerea de compost; 

c) incinerarea şi producerea de energie termică; 

d) măturatul, spălatul căilor publice, întreţinerea spațiilor verzi şi a parcurilor; 

e) curățarea şi transportul zăpezii pe căile publice şi menţinerea în funcţiune 
a acestora pe timp de polei sau îngheţ; 

f) preselectarea şi organizarea reciclării deşeurilor (Legea nr. 149/2002, 
art. 4). 

Autorităţile publice locale sunt obligate să asigure prin serviciile de 
salubritate următoarele obiective: 

a) îmbunătăţirea condiţiilor de viață ale cetăţenilor prin promovarea calităţii 
şi eficienţei acestor servicii; 

b) creşterea calităţii vieţii cetățenilor prin susținerea dezvoltării economice a 
localităţilor, în principal prin stimularea mecanismelor economiei de piață şi prin 
realizarea unei infrastructuri edilitare moderne, ca bază a dezvoltării economice şi 
în scopul atragerii investiţiilor profitabile pentru comunităţile locale; 

c) dezvoltarea durabilă a serviciilor; 

d) protecţia mediului înconjurător (Ordonanța Guvernului nr. 87/2001, art.7, 
pct. 2). 

În România, în anul 2000, din aproape 13.400 de localităţi, oraşe şi sate, 
beneficiau de avantajele serviciilor de salubrizare doar cele 263 de oraşe şi 
municipii” şi unele sate situate în aria de influenţă a marilor oraşe. 

La nivelul anului 2003, în România, serviciile de salubritate prezentau 
următoarea situație: 

- din numărul total de operatori de salubrizare, 237 erau societăți 
comerciale, iar 263 erau departamente specializate în cadrul primăriilor; 

- igiena urbană (curăţenia stradală şi a spaţiilor verzi ) a fost asigurată prin 
servicii proprii de circa 263 de primării; 

- în oraşele mari (cu peste 100.000 de locuitori), serviciul de salubritate a 
fost asigurat de 50 de operatori mari, societăţi cu capital privat. (Strategia de 
dezvoltare durabilă a serviciilor publice de salubrizare. România 2020, p.10.) 

Aşa cum este de aşteptat, cele mai complexe probleme pe linia salubrizării 
le ridică oraşele mijlocii şi mari, datorită numărului de locuitori şi al unităţilor 
economice, administrative şi social-culturale. Un caz special îl reprezintă 
municipiul Bucureşti, cel mai mare oraş al ţării (16,4% din populaţia urbană), cu o 
structură funcţională complexă, care se confruntă cu cele mai grave aspecte de 
igienă urbană atât în ceea ce priveşte colectarea deşeurilor, cât şi depozitarea 
acestora. 

Principalele aspecte care caracterizează, între altele, modul de salubrizare 
a oraşului Bucureşti se referă la: 

- nivelul redus de curăţenie al oraşului şi activităţile relativ modeste de 
salubrizare; 

- lipsa de simţ civic din partea majorității populaţiei cu privire la păstrarea 
curăţeniei, ca urmare a unor carente majore de educaţie, informare, dar şi a 
inexistenţei unor acțiuni susținute, în acest sens, din partea instituțiilor şi 
organismelor abilitate (primării, mass-media ş.a.). 

Un aspect deloc de neglijat îl reprezintă existenţa unor mari discrepanțe în 
ceea ce priveşte gradul de accesibilitate la serviciile de salubritate al sectoarelor 
capitalei. 

Astfel, deşi în toate sectoarele există sisteme de salubrizare, nu toti 
locuitorii au acces la acest serviciu fie pentru că nu dispun de resurse financiare 
pentru a plăti taxa de salubrizare, fie din cauza rețelei stradale neamenajate, care 
nu permite accesul mijloacelor de ridicare a gunoiului. 


5 Conform organizării administrative a teritoriului existentă la 1 iulie 2000. 

Deşi, procentul de servire a populaţiei din Bucureşti a crescut în ultimii ani, 
se păstrează încă mari discrepanțe de curățenie între „centru” şi „periferia” 
oraşului. 

În Bucureşti, la solicitarea operatorilor care se ocupă de curăţenia oraşului, 
municipalitatea a hotărât, începând cu 14 iulie 2005, majorarea taxei de 
salubrizare pentru populaţie, în raport cu creşterea inflaţiei. Ca urmare, cele patru 
firme care operează în Capitală, şi-au fixat preţuri aproape duble (între 56.000 şi 
59.000 lei/persoană/lună fără TVA, față de 15.000-30.000 lei cât era până la 
mijlocul lunii iulie) (M. Spiridon, 2005). 

Datorită creşterii sumelor percepute pentru colectarea deşeurilor sunt 
numeroase situaţiile în care acestea fie sunt achitate cu întârziere, cazul 
asociațiilor de locatari, fie nu sunt achitate şi duc la rezilierea contractelor, cazul 
persoanelor care locuiesc la curte. În oraşul Bucureşti se apreciază că circa 30% 
din populaţie nu are încheiate contracte de salubrizare (M. Spiridon, 2005). Ca 
urmare, se poate aprecia că proporția gospodăriilor care beneficiază de o 
colectare regulată a deşeurilor depinde de nivelul veniturilor populaţiei. De altfel, 
creşterea calității serviciilor implică costuri considerabil mai mari ale serviciului, 
costuri care trebuie calculate pe principii economico-manageriale care trebuie 
acoperite din taxele percepute pentru acest serviciu. 

După colectare, eliminarea deşeurilor solide se face prin transportarea şi 
depozitarea acestora la depozitele (rampele, gropile) de gunoi orăşeneşti. 

În general, operatorii care prestează servicii de salubritate transportă 
deşeurile menajere cu utilaje specifice, care, nu în toate cazurile, se ridică la 
nivelul tehnicii moderne. Aducerea managementului deşeurilor solide la 
standardele Uniunii Europene va impune costuri mari de investiţie, ceea ce va 
face necesară atragerea de capital privat în sfera serviciilor publice de salubrizare 
şi realizarea unor parteneriate public-private pentru finanţarea investiţiilor. 

În ceea ce priveşte depozitele de deşeuri, în fiecare localitatea ţării, inclusiv 
în Bucureşti, există cel puţin un altfel de depozit, dar sunt situaţii în care pot 
funcţiona mai multe asemenea deponeuri. În momentul de față, țara noastră 
realizează un management deficitar al deşeurilor. Acesta este unul din sectoarele- 
cheie în Parteneriatul de Aderare la UE. Țara noastră trebuie să reglementeze 
problema deşeurilor prin adoptarea unui management integrat al acestora, care 
implică, între altele, şi selectarea la sursă a gunoiului. 

Creşterea populaţiei urbane, modificarea structurilor de consum şi a stilurilor 
de viață sunt tot atâtea elemente care contribuie la creşterea an de an a 
cantităților de deşeuri ce trebuie eliminate din oraşul Bucureşti şi procesate. 

Ar fi de aşteptat ca penuria generală de materii prime şi energie, precum şi 
presiunea tot mai mare din partea populaţiei şi a organizaţiilor ecologiste pentru 
un mediu de viață cât mai curat să accentueze preocupările societăţii în direcția 
recuperării şi valorificării materialelor refolosibile fie direct la sursă, fie în stații 
centralizate (N. Jianu, 1993, p. 122). 

Ca urmare, activităţile de recuperare şi reciclare a deşeurilor au la bază atât 
raționamente economice, cât şi ecologice. Prin aceste activităţi se urmăreşte 
economisirea resurselor naturale care nu se pot regenera, economisirea energiei 
deja încorporate în unele materiale care se recuperează, posibilitatea creării de 

întreprinderi mici care să utilizeze materiile prime şi materialele recuperate, 
utilizarea forței de muncă disponibile şi, nu în ultimul rând îmbunătăţirea calităţii 
mediului şi, implicit, a calităţii vieţii (S. Popescu, 1993, p.92). 

În paralel cu creşterea cantităților de deşeuri municipale se produce şi o 
schimbare în compoziţia acestora, în funcţie de modul de consum al populaţiei, 
care determină creşterea procentajului de maculatură, plastic, sticlă etc. În 
momentul de față, structura deşeurilor municipale se prezintă, conform datelor 
Ministerului Mediului şi Gospodăririi Apelor, astfel: materii biodegradabile — 51%, 
hârtie, carton — 11%, textile — 5%, plastic — 4%, sticlă — 10%, metale — 5%, inerte 
— 6%, alte deşeuri — 8%. Rata de reciclare a deşeurilor şi ambalajelor din deşeuri 
este de 47% pentru hârtie, de 12% pentru sticlă şi de 5% pentru materiale 
reciclabile din mase plastice (V. Marcu, 2004, p.33). 

Managementul integrat al deşeurilor urmăreşte, în paralel cu minimizarea 
cantităților de deşeuri, recuperarea şi reintroducerea în circuitul economic a 
substanţelor utile din reziduurile municipale, acţiune care presupune, aşa cum s-a 
arătat, selectarea la sursă a acestora. În momentul de față, deşeurile municipale 
nu sunt colectate selectiv, în vederea valorificării materialelor reciclabile (hârtie, 
carton, sticlă, metale, plastic) decât într-o foarte mică măsură. Se apreciază că 
aproximativ 40% din componentele deşeurilor municipale reprezintă materiale 
reciclabile, din care circa 20% au mari şanse de recuperare, nefiind contaminate. 
În urma colectării selective printr-o serie de proiecte pilot doar 2% din materiale 
reciclabile total generate sunt valorificate. Restul se elimină prin depozitare, 
pierzându-se astfel mari cantităţi de materii prime secundare şi resurse energetice 
(Planul naţional de gestionare a deşeurilor, 2004, p.86). 

În ultimii ani unii agenţi economici privaţi au demarat acțiuni de colectare a 
cartonului şi a PET-urilor. În unele sectoare a început amplasarea unor puncte de 
depunere/colectare, la care populaţia poate depune (cu sau fără remunerare) 
maculatură, carton, sticlă, plastic. La nivel naţional, în perioada 1995-2000 au 
funcţionat 2500 puncte de colectare pentru deşeuri reciclabile (Planul naţional de 
gestionare a deşeurilor, 2004, p.86). Colectarea materialelor recuperate se face şi 
prin unităţi de tip REMAT, în special pentru materialele feroase şi neferoase şi mai 
puţin pentru hârtie. Există şi iniţiative private în domeniul recuperării, reciclării şi 
valorificării materialelor plastice, cum ar fi societăţile ALFAPLAST — Timişoara şi 
GREENTECH - Buzău (Strategia de dezvoltare durabilă a serviciilor publice de 
salubrizare. România 2020, 2004, p.17). 

Conform Hotărârii nr. 146 a Consiliului General al Municipiului Bucureşti, din 
14 iulie 2005, privind Regulamentul de organizare şi funcţionare a serviciilor 
publice de salubrizare în Capitală, locuitorii vor fi obligaţi să treacă la colectarea 
selectivă a deşeurilor. În acest sens, ei vor avea la dispoziţie mai multe modalități 
de colectare, în saci, europubele sau containere care vor fi amplasate în locuri 
uşor accesibile şi vor avea inscripționate tipul de material refolosibil, ce urmează a 
fi colectat. 

Prima etapă a acestui program de colectare a fost prevăzută să înceapă pe 
1 august şi a durat până la 31 decembrie 2005, timp în care s-a desfăşurat 
campania de informare. Operatorii de salubritate autorizaţi au organizat un sistem 
simplu şi eficient de colectare a deşeurilor. De la 1 septembrie a fost programată 

implementarea graduală a colectării selective a deşeurilor. De la 1 ianuarie 2006, 
acest program se va aplica în toată capitala (H.G. 146/2005). 

Salubrizarea stradală are ca scop principal realizarea şi menţinerea igienei 
căilor publice, în scopul ridicării gradului de confort citadin. 

Ca şi salubrizarea menajeră, salubrizarea stradală face obiectul de 
activitate al unor operatori de servicii publice sau al unor compartimente din cadrul 
consiliilor locale. Atribuţiile acestora, pe linia salubrizării stradale, au în vedere: 
măturatul (mecanic sau manual) al străzilor şi trotuarelor; stropitul carosabilului; 
îndepărtarea surplusului de pământ de la rigole; amplasarea şi golirea coşurilor de 
gunoi; salubrizarea depozitelor necontrolate de deşeuri; dezăpezirea şi 
combaterea efectelor poleiului prin împrăştierea de materiale antiderapante. 

În ceea ce priveşte programul de prestații, acesta se stabileşte pentru 
fiecare activitate în parte. Astfel, măturatul străzilor este zilnic în cazul arterelor 
principale, în special pe cele aferente circulaţiei mijloacelor de transport în comun. 
Pentru străzile secundare, programul este săptămânal sau la intervalele mai mari 
de timp. 

În ceea ce priveşte plata acestor servicii, sumele provin de la bugetul 
central şi/sau local, care se constituie prin diverse taxe şi impozite. 

În momentul de față, starea de curățenie stradală a celor mai multe oraşe 
din România s-a deteriorat față de anii precedenţi atât din cauza insuficienţei 
măsurilor luate de administraţiile publice, cât şi din neglijenţă şi nepăsarea 
populației, ceea ce reflectă nivelul scăzut de educaţie ecologică şi de 
responsabilitate pentru mediu al acesteia. 

Cu toate reglementările existente, în multe localităţi, atât urbane, cât şi 
rurale, situația colectării şi depozitării gunoaielor menajere rămâne o problemă 
dificilă, greu de rezolvat, care se reflectă asupra imaginii țării noastre. Poluarea cu 
deşeuri urbane este una dintre cele mai vizibile, datorită, în special, depozitării 
necontrolate a acestora atât din partea populaţiei, cât şi a unor agenţi economici 
(D. Chiriac, Cristina Humă, Sorin Cace, 2003, p.232). 

Aruncarea la întâmplare a deşeurilor urbane, în spaţii neamenajate, a dus 
pe parcursul mai multor ani la acumularea acestora şi la un impact periculos 
asupra mediului şi sănătăţii populaţiei. Se perpetuează încă mentalitatea că 
spațiul public este locul unde se poate arunca orice şi oricând. Aproape fără 
excepţie s-a ajuns ca „gunoiul nostru cel de toate zilele” să facă parte din peisajul 
cotidian al localităţilor din România. Deşi toată lumea se lamentează de mizeria 
care ne înconjoară, sunt puţini cei care încearcă să preîntâmpine sau să limiteze 
această situație. În plus, actualele forme de comerț stradal, dominate de chioşcuri 
sau buticuri, contribuie din plin la creşterea munţilor de gunoaie cu tot felul de 
ambalaje şi resturi alimentare sau vegetale. 

Bucureştiul poartă nedoritul renume de cea mai poluată capitală din Europa. 
Această situaţie se datoreşte, în mare măsură, şi poluării cu deşeuri menajere, 
aruncate la întâmplare, începând din partea centrală a oraşului şi până la zonele 
sale periferice, unde munţii de gunoaie par să nu mai deranjeze pe nimeni şi, mai 
ales, pe edili. 

După cum evoluează lucrurile, acumularea deşeurilor urbane depozitate 
necontrolat în Bucureşti va continua şi în viitorul apropiat, atâta timp cât prestațiile 

operatorilor de servicii de salubritate nu se vor ridica la nivelul solicitărilor, iar 
cetățenii care locuiesc la curte nu vor încheia contracte cu aceştia. Ca urmare, 
cele mai frecvente cazuri de depunere necontrolată a deşeurilor se vor întâlni, ca 
şi până acum, în cartierele periferice ale capitalei, locuite de o populaţie majoritar 
săracă, care, în cele mai multe cazuri, încheie contracte de salubrizare doar de 
formă, pentru că nu plăteşte la timp prestațiile efectuate în acest sens. Ca urmare, 
deşeurile menajere nu mai sunt ridicate de agenţii de salubritate şi se acumulează 
fie în lungul unor străzi, fie pe terenuri virane. 

Situația creată de depozitarea necontrolată a deşeurilor a generat o 
adevărată mişcare de combatere a acestei stări de lucru atât la nivelul 
autorităţilor, cât şi a societăţii civile din Bucureşti. Astfel, interesul multor locuitori 
ai Sectorului 3 a fost captat de acţiunea edililor „Mediul curat contează”. Cetăţenii 
au avut posibilitatea să sesizeze, prin intermediul dispeceratului sau on-line, 
depunerile necontrolate de deşeuri, precum şi starea de curățenie a străzilor şi a 
spaţiilor verzi. Se pare că acest parteneriat îşi dovedeşte efectele, dovadă 
numeroasele sesizări făcute de cetățeni, precum şi acţiunile inițiate de Primăria 
Sectorului pentru remedierea cât mai rapidă a celor semnalate. 


6.3. Implicarea societății civile în acțiuni vizând 
îmbunătăţirea serviciilor de salubritate 


Astăzi, în lume, nici o democraţie reală nu mai poate fi concepută fără un 
dialog permanent între clasa politică şi societatea civilă. În felul acesta se 
stabileşte un parteneriat între aleşii locali/naţionali şi reprezentanţii societăţii civile, 
respectiv asociații profesionale sociale şi ONG-uri, parteneriat care permite 
identificarea principalelor probleme şi armonizarea intereselor la nivelul 
comunității. 

În ceea ce priveşte rolul ONG-urilor pe linia îmbunătățirii serviciilor de 
salubrizare, trebuie să menţionăm contribuţia acestora la stimularea comunicării 
dintre cetăţeni şi autorităţile locale, precum şi la creşterea gradului de implicare a 
populaţiei în rezolvarea problemelor de igienă urbană. 

„Cetăţeanul trebuie lămurit că este nevoie de el, că fără participarea sa 
activă şi voluntară instituţiile nu se pot dezvolta democratic, că este nevoie să 
coboare în stradă alături de salariaţii de la primării, pentru înfrumusețarea 
cartierului, imobilului în care convieţuieşte, că trebuie să-i pese de ce se întâmplă 
în jurul său. 

De aceea este nevoie de o schimbare de mentalitate la nivel individual şi 
colectiv pentru a crea o cultură a voluntariatului în interesul comunităţii, nefiind 
nevoie numai de prevederi legale coercitive, ci de o dezbatere publică prin 
organizarea de simpozioane, emisiuni radio-tv pentru educarea oamenilor, pentru 
schimbarea ambientului de mediu şi social în care trăieşte”(Gh. Dragomir, 2004). 

Întrucât problemele salubrizării localităţilor sunt legate, în mod indiscutabil, 
de ecologia urbană, ele fac obiectul preocupărilor unor organizaţii nonguverna- 
mentale din domeniul protecţiei mediului înconjurător. Astfel, dintr-o listă de 112 
organizații nonguvernamentale cu acest profil, înregistrate la Ministerul Mediului şi 

Gospodăririi Apelor, unele, dar nu foarte multe, înscriu, între activităţile desfăşu- 
rate, probleme asociate salubrizării, cum ar fi: gestiunea deşeurilor, colectarea şi 
reciclarea unor materiale din deşeuri (hârtie, plastic, sticlă, metale), iniţiative 
pentru un mediu urban curat etc. Cele mai multe ONG-uri au însă preocupări 
privind organizarea de acţiuni care vizează educaţia ecologică a populaţiei 
(cursuri, seminarii, simpozioane), îmbunătăţirea accesului la informaţie şi a 
participării publice la luarea deciziei de mediu în cadrul procedurii de evaluare a 
impactului asupra mediului şi emitere a acordului de mediu, organizarea de acțiuni 
de protest privind realizarea unor proiecte cu impact negativ asupra mediului 
înconjurător etc. 

În continuare, vom prezenta o serie de activităţi în care s-au implicat şi 
unele ONG-uri pe linia îmbunătățirii calității mediului urban şi, implicit, a calităţii 
vieţii populaţiei. 

Astfel, pentru municipiul Bucureşti, a fost iniţiat, în anul 2004, Planul Local 
de Acţiune pentru Mediu (PLAM), ale cărui obiective cuprind: 

- identificarea, evaluarea şi ierarhizarea problemelor de mediu din 
municipiul Bucureşti; 

- dezvoltarea şi implementarea unui plan local de acţiuni concrete pentru 
soluționarea problemelor de mediu ale Capitalei; 

- implicarea tuturor membrilor comunității pe toată durata desfăşurării 
procesului PLAM. 

În structura organizatorică a acestui plan, respectiv, în comitetele de 
coordonare şi de analiză tehnică şi în grupul de lucru, au fost cooptate, pe lângă 
numeroase instituţii şi institute, şi organizaţii nonguvernamentale (ECOSENS, 
ECOCIVICA, ECOPOLIFE). 

Comisiile de specialişti, implicate în implementarea acestui plan, au stabilit 
o listă de 100 de probleme de mediu pe raza Capitalei, grupate în 15 categorii. 
Printre cele mai importante trebuie menţionate: degradarea mediului natural, 
poluarea aerului, a apelor subterane şi de suprafață, gestionarea deşeurilor, 
educația ecologică a populației. 

Intre acţiunile desfăşurate pe linia îmbunătățirii condiţiilor de mediu trebuie 
să menţionăm seminarul „Agenda Locală 21 pentru Bucureşti”, organizat de 
organizaţia neguvernamentală ECOSENS. Întâlnirea a avut loc în anul 2004, în 
cadrul proiectului „Iniţierea unei dezbateri asupra dezvoltării durabile a 
Bucureştiului”, finanțat de Ambasada Regală a Norvegiei la Bucureşti, şi s-a 
desfăşurat în colaborare cu Asociaţia Euro Consens şi Centrul de Economie a 
Industriei şi Serviciilor din cadrul Academiei Române. Cu prilejul acestui seminar 
s-a dezbătut conţinutul unui ghid pentru elaborarea Agendei 21 a municipiului 
Bucureşti, problemele de mediu incluzând, între altele, şi managerizarea 
deşeurilor urbane. 

Un alt exemplu se referă la municipiul Suceava, unde activează mai multe 
ONG-uri, dintre care câteva se implică cu precădere în activitatea de îmbunătăţire 
a serviciilor de salubritate. Acestea au ca scop organizarea, împreună cu 
autorităţile locale, a unor programe de instruire (pregătire) ecologică a populaţiei şi 
de educare în domeniul managementului deşeurilor solide. 

Între organizaţiile care au arătat preocupări pentru ecologizarea acestei 
localități şi dezvoltarea unui sistem eficient de colectare selectivă a deşeurilor 
reciclabile se numără Grupul Ecologic de Colaborare Bucovina (GEC), Clubul 
Ecologic „Origini Verzi” şi CENRES Suceava. 

Organizațiile nonguvernamentale respective desfăşoară acţiuni de educare 
ecologică a tinerilor, precum şi acţiuni de igienizare a parcurilor şi străzilor. 
Iniţiative de acest fel au fost numeroase. Aşa, spre exemplu, cu participarea 
elevilor de la Colegiul Naţional „Petru Rareş” a avut loc curățarea Parcului 
Dendrologic Şipote şi zona Cetatea de Scaun. 

Pe lângă acţiuni ce au vizat salubrizarea incintei şcolilor, cartierelor şi 
parcurilor s-a realizat o bună colaborare cu şcolile din municipiu, care au fost 
antrenate în colectarea de materiale refolosibile, şi anume hârtie, ambalaje din 
PET şi sticlă. 

Evaluarea rezultatelor activităţii de educare a elevilor din şcolile care au 
participat la Programul Naţional „Ecoşcoala” de către o comisie formată din 
reprezentanţi ai organizaţiilor nonguvernamentale, ai Agenţiei de Protecţie a 
Mediului Suceava, ai Primăriei şi Inspectoratului Şcolar Suceava, s-a finalizat cu 
acordarea diplomei „Steagul verde” Şcolii generale „lon Creangă”, care a devenit 
prima “ecoşcoală” din România. 

În momentul de față, în judeţ există şi alte astfel de unități de învățământ 
care s-au implicat în acţiuni de protecţie a mediului şi care au obţinut sau sunt în 
curs de procedură de obţinere a titlului de “ecoşcoală” (C. Burciu, 2005). 

În municipiul Suceava, sectorul nonguvernamental, reprezentat de 
organizațiile Clubul Ecologic „Origini Verzi” şi CENRES Suceava, a sprijinit 
proiectele lansate de Primărie, care au avut ca scop introducerea colectării 
selective a deşeurilor reciclabile. Proiectele “Îmbunătăţirea sistemului de 
management al deşeurilor în municipiul Suceava” şi “Parteneri de succes” au 
vizat, cu deosebire, creşterea nivelului de educaţie ecologică a populaţiei oraşului 
Suceava, în vederea implementării unui sistem corespunzător de management al 
deşeurilor. 

Organizațiile nonguvernamentale s-au implicat în campania de promovare a 
colectării selective a deşeurilor în acest municipiu, prin distribuirea în şcoli, spații 
comerciale şi asociaţii de locatari de materiale informative referitoare la scopul 
acestei acţiuni. 

Din cele prezentate rezultă rolul activ al ONG-urilor la dezvoltarea 
voluntarismului, la mobilizarea cetățenilor la acțiuni pentru îmbunătăţirea 
condițiilor de mediu, respectiv a calităţii vieții populaţiei. 

O importanţă deosebită în îmbunătăţirea calităţii serviciilor de salubritate are 
Asociaţia Română de Salubritate, Asociaţie Patronală şi Profesională a 
Operatorilor din Serviciile de Salubritate (ARS), care, conform statutului său, este 
o asociaţie autonomă, patronală, profesională, nonguvernamentală, apolitică şi 
nonprofit. 

ARS este un partener de dialog cu Guvernul, având o mare implicare în 
elaborarea actelor legislative, care acoperă domeniul salubrităţii şi protecţiei 
mediului. În acelaşi timp, ARS apără interesele tuturor celor care lucrează în 
domeniul salubrității (V. Marcu, 2002, p.6). 


7. ACCESUL LA UTILITĂȚILE PUBLICE - FACTOR 
MAJOR DE CONDIȚIONARE A CONSUMULUI DE 
ENERGIE AL POPULAȚIEI 


7.1. Resursele şi consumul de energie al populației 


Procesul de urbanizare pe scară largă, iniţiat şi în ţara noastră de mai bine 
de şase decenii, a impus găsirea unor soluţii tehnice de modernizare şi optimizare 
a distribuţiei de resurse energetice către populaţie şi agenţii economici, ceea ce a 
indus schimbarea modelelor de consum, prin părăsirea unor deprinderi de tip 
tradițional. 

Prin instituirea şi administrarea unor rețele/servicii publice de distribuție a 
resurselor energetice strategice s-a urmărit atât generarea unor factori de 
multiplicare ai dezvoltării economico-sociale la nivel macro, cât şi construirea unor 
avantaje în exploatarea stocurilor de resurse, respectiv, administrarea rețelelor de 
transport/distribuţie. Dincolo de avantaje însă — prin costurile relativ ridicate ale 
implementării şi întreţinerii rețelelor de transport/distribuţie, dar şi prin diversele şi 
mult prea numeroasele deficiențe intervenite în activităţile din acest domeniu 
— procesul respectiv a indus o serie de condiţionării şi chiar restricţionări ale 
accesului populaţiei la anumite utilități (energie electrică, agent termic, gaze 
naturale, alimentare cu apă ş.a.). 

Resursele primare de energie ale țării provin în proporţie de aproximativ 
60% din producţia internă (59,5% în anul 2004), iar restul - din import. În anul 
2004, aceste resurse au însemnat 47205 mii tone echivalent petrol (adică 10.000 
kcal/kg.); 32,8% din acestea au provenit din ţiţei şi produse petroliere, (din import), 
31,4% din gaze naturale, 22,1% din cărbuni şi cocs (din import), 6,9% lemne de 
foc (biomasă), 5,9% energie hidro şi nuclearoelectrică (plus 0,5% din import), 
0,2% energie din surse neconvenţionale şi 0,2% alţi combustibili. 

Consumul final de energie, în echivalent petrol, a fost distribuit astfel: 


Tabelul nr. 16 
Consumul final de energie, în anii 2003 şi 2004 
- mii tone echivalent petrol - 
Anul 2004 față de 
2003 2004 anul 2003, Structura % 


diferențe 


[| œ | % | 2003 | 2004 | 


Consumul final energetic 25152 | 27331 | +2179 —81 | 1000.| 100, 
Industrie (inclusiv construcţii) 10892 | 11285 +393 


Agricultură, silvicultură, pescuit 236 220 -16 5. 8 


III 
Anul 2004 față de 
anul 2003, Structura % 
diferente 


| œ | % [|2003 | 2004 | 
Transporturi şi comunicații 4319 5915 | +1596 
Alte activități 1826 2001 +175 


Populaţie 7879 7910 +31 
Conform metodologiei internaţionale, comunicațiile sunt incluse la “alte activități”. 
Sursa: Starea socială şi economică a României în anii 2003 şi 2004, INS, 2006. 


În anul 2004, în țara noastră, s-a produs o oarecare creştere a consumului 
de energie în aproape toate domeniile vieţii sociale, exceptând agricultura, 
silvicultura şi pescuitul - unde acesta a scăzut cu 6,8%. 

Totuşi, ponderea consumului energetic al populaţiei în consumul energetic 
final, a scăzut cu 2,4 %, ceea ce semnifică, pe ansamblu, o scădere a calităţii 
vieții. 

A scăzut cu 2 % şi ponderea consumului energetic al industriei în consumul 
total, ceea ce atestă, într-un fel, că evoluţiile din cadrul industriilor româneşti se 
află încă pe o pantă descendentă. 

Consumul de energie pe locuitor. Pe termen lung, populaţia României a 
realizat unul dintre cele mai scăzute consumuri de energie per capita între ţările 
europene (pentru anul 2001, tabelul nr. 18), în condiţiile în care nici randamentul 
utilizării energiei consumate nu a fost dintre cele mai ridicate. 

În anul 2004 consumul intern de energie pe locuitor a fost de 1.800 tone 
echivalent petrol, în uşoară creştere comparativ cu anul anterior (cu 0,0004 tone 
echivalent petrol pe locuitor, respectiv cu 0,2%). 


Tabelul nr. 17 
Consumul energetic pe locuitor, în anii 2003 şi 2004 
- tone echivalent petrol/locuitor - 


Anul 2004 față de anul 2003, 
diferențe 
| T RR e) E Ef 


Consumul intern brut de energie 


Consumul final energetic: 

- industrie (inclusiv construcţii) 

- agricultură, silvicultură, pescuit 

- transporturi şi comunicații ) 

Conform metodologiei internaționale, comunicațiile sunt incluse la "alte activităţi”. 
Sursa: Starea socială şi economică a României în anii 2003 şi 2004, INS, 2006. 


În anul 2004, comparativ cu anul 2003, consumul energetic pe locuitor 
s-a majorat în toate activităţile cu excepția agriculturii”. 


ê Inclusiv silvicultură şi piscicultură. 

Tabelul nr. 18 


Producția şi consumul de energie primară/locuitor, 
în anul 2001, în mai multe tări 


Țara Kg în echivalent cărbune’ Kg în echivalent petrol? 
Productia Consumul Productia Pui 


6 528 1 360 4 571 


Angola 4 144 2 903 —— = 
Arabia Saudită? 32 898 7 A 23 043 5132 


3 231 2 110 2 263 1478 
Australia 18 447 8 582 12 915 6 008 
Austria 1192 4 690 834 3 283 


1715 7 382 1 203 5171 


Franta" 3 025 6 026 2 122 4 223 
Grecia 1 324 4 112 927 2 879 
Pakistan 257 416 180 291 
Regatul Unit 6 382 5 467 4 470 3 829 
Spania 1.056 3 922 740 2 747 


1 307 
1588 3 467 1112 2 428 


Combustibil convenţional definit ca având puterea calorică netă de 7 000 kcal/kg (29 308 
kJ/kg). 
2 Combustibil conventional definit ca având puterea calorică netă de 10 000 kcal/kg (41 868 
kJ/kg). 

* Inclusiv cota aferentă din producția Zonei Neutre. 

4 Inclusiv Liechtenstein. 

5 Inclusiv Monaco. 

ê inclusiv San Marino. 

7 Inclusiv Insulele Svalbard şi Jan Mayen. 

Sursa: Anuarul statistic al României, 2004, INS, p. 800-801. 


Consumul de energie/locuitor constituie un indicator deosebit de relevant al 
gradului de civilizaţie atins de fiecare popor. Evoluţia acestui indicator pe termen 
mediu sau lung, pentru diverse ţări, exprimă, între altele, şi ordinul de mărime al 
eventualelor decalaje de dezvoltare dintre naţiuni. 

Principial, disponibilul autohton de resurse energetice convenţionale poate 
juca un rol în stimularea sau, după caz, restrângerea consumului de energie al 
unei naţiuni, dar o asemenea regulă funcţionează mai ales pentru ţările slab 
dezvoltate (cum sunt, de exemplu, Angola, Algeria, lrak-ul ş.a.) (tabelul nr. 1). 
Țările dezvoltate, fără excepţie, indiferent de nivelul producţiei interne, sunt mari 
consumatoare de energie. 

În prezent, din perspectiva raportului producţie autohtonă/consum de 
energie, în lume, există mai multe categorii de ţări, după cum urmează: țări mari 
producătoare de energie cu consum relativ mare (Arabia Saudită, Bahrain, 
Emiratele Arabe Unite, Canada ş.a.); fări mari producătoare de energie cu 
consum autohton relativ scăzut (Angola, Algeria, Gabon, lrak ş.a.), țări cu 
producţie relativ scăzută dar cu consum ridicat, cum sunt majoritatea ţărilor vest- 
europene (Elveţia, Finlanda, Franța, Germania, Grecia, Italia ş.a.) dar şi Japonia; 
tări cu producţie relativ apropiată de nivelul consumului propriu (R. P. Chineză, 
Polonia ş.a.); țări cu producţie şi consum relativ scăzut (India, Indonezia ş.a.). 

Economia românească, după ce o vreme a fost exportatoare de petrol (în 
anii '40—50), a ajuns în prezent dependentă de import pentru mai mult de 50% din 
necesarul de consum naţional de energie. 

Un nivel de analiză intens utilizat în domeniul consumului de energie 
internaţional are în vedere randamentul general al exploatării şi valorificării 
resurselor energetice. O calitate ridicată a locuirii presupune, în primul rând, o 
performanţă energetică înaltă a clădirilor, atât din perspectiva conservării căldurii 
— în țările cu climă rece, cât şi a menţinerii aerului condiţionat — în ţările cu climă 
foarte caldă. 

Regiunea Comunităţii Economice Europene este abundent şi constant 
aprovizionată cu energie din surse autohtone şi din import, zona respectivă 
remarcându-se şi printr-o eficienţă a valorificării energiei dintre cele mai ridicate 
de pe glob. În intervalul anilor 1990-2000, în Regiunea CEE, consumul total de 
energie a crescut, în general, mai lent decât PIB-ul regional, cu aproximativ 
2%lan. Cea mai mare creştere a consumului total de energie a provenit din 
sectorul gazelor naturale (4,2% în anul 2000) (ECE, UN, 2003, p. 229). 

După petrolul brut, gazele naturale constituie combustibilul preferat al 
europenilor, datorită flexibilității sale în utilizare, consecinţelor ecologice relativ 
prietenoase ale exploatării (comparativ cu consecinţele exploatării altor tipuri de 
combustibili) şi relativei lor abundente. Cei mai mari producători de gaze naturale 

din regiune sunt Canada (186 mld. m*/an), Norvegia, Federaţia Rusă ş.a. (ECE, 
UN, 2003, p. 229). 

În prezent, atât estul cât şi vestul continentului european utilizează un mix 
relativ stabil de combustibili, constituit preponderent din petrol şi gaze naturale (în 
balanța energiei primare), în consumul final, un rol tot mai însemnat revenind 
electricității. Gazele naturale, petrolul brut şi alte materii prime constituie cele mai 
importante mărfuri care fac obiectul tranzacţiilor comerciale est-vest în Europa 
actuală. Exportul de gaze naturale realizat de Federația Rusă a constituit multă 
vreme un factor-cheie în asigurarea securității energetice europene. Ca efect al 
crizei financiare survenite în februarie 2006 în acest domeniu, statele europene 
caută în prezent noi modalităţi de autonomizare (în raport cu importul din 
Federaţia Rusă) a consumului lor de energie. 

În acelaşi context, dar şi ca răspuns față de obligaţiile asumate prin Proto- 
colul de la Kyoto, mai multe ţări din CEE şi-au formulat şi asumat diverse strategii 
de valorificare a unor surse regenerabile de energie, dată fiind natura durabilă şi 
ecologică a acestora. Cele mai încurajatoare rezultate în acest sens au fost 
obținute de Islanda şi Norvegia ale câror sisteme energetice naţionale utilizează 
în proporție de 73%, respectiv 53%, surse regenerabile (energie solară şi eoliană). 

În majoritatea țărilor europene, cele mai multe locuinţe au între 3-5 camere. 
Locuinţele cu mai puţin de 3 camere ca, de altfel, şi cele aflate în construcții 
supraetajate sunt mai frecvente în ţările central şi est-europene şi în CSI. Pattern- 
urile actuale utilizate de ţările europene în domeniul condiţionării termice a 
locuinţelor sunt relativ diverse. Doar în unele dintre acestea prevalează sistemele 
centralizate de încălzire (tabelul nr. 2: Danemarca -— 98,3%, Finlanda — 91,5%, 
Luxemburg — 99,1%, Suedia — 100% ş.a.). În alte țări, acest tip de condiționare 
termică a locuinţelor este prezent doar în proporții foarte scăzute (Spania — 9,1%, 
Italia — 26,4%, Bulgaria — 12,7% ş.a.) (ECE, 2003, p. 208). 

În contextul țărilor central şi est-europene, România deţinea, încă din anul 
1990, cel mai mare numâr de blocuri de locuințe. Cu toate acestea, în anul 1992, 
țara noastră se caracteriza printr-o proporţie relativ mică a locuinţelor conectate la 
sistemul centralizat de distribuţie a agentului termic (38,9%), în numărul total de 
locuinţe (tabelul nr. 19). 

Tabelul nr. 19 
Locuinţe cu încălzire centralizată în regiunea CEE 


E E Pai Locuinţe conectate la sistemele 
locuinţe centralizate de încălzire (%) 


Finlanda 1998 2450 91,5 
Franța 1999 28702 82,8 


Ţara Numărul de Locuinţe conectate la sistemele 
locuinţe centralizate de încălzire (%) 
1993 100.0 


2001 3686 
1998 3731 


Polonia 2001 11946 72,9 
Canada 1990 10013 94,6 


Sursa: Trends in Europe and North America, ECE, UN, 2003, p. 208. 


Potrivit recensământului din anul 2002, în România existau 4.819.104 clădiri 
rezidenţiale (dintr-un total de 4 848 100 clãdiri). O pondere de 53% dintre clădirile 
rezidenţiale sunt mai vechi de 40 de ani, 37% au o vechime cuprinsă între 20-40 
ani, iar 10% au sub 10 ani vechime. Dintre acestea, 83.799 erau blocuri de 
locuinţe (79.077 în urban) care cuprindeau 2.984.577 apartamente, adică 38% din 
numărul total de locuinţe. Cele mai multe apartamente (97%) se află în proprietate 
privată. 

În anul 2002, în jur de 28% din populaţia ţării (locuind în 2.353.506 
apartamente) a continuat sâ beneficieze de serviciile sistemelor publice 
centralizate de alimentare cu energie termică (din care 99% în urban). Până în 
anul 2005, numârul apartamentelor de acest tip s-a micşorat cu încâ 427 043 
(tabelul nr. 20). 

Cât despre calitatea locuirii în blocurile româneşti construite în anii '70—'80, 
aprecierile specialiştilor (ca de altfel şi ale multora dintre locatari) atestă că 
aceasta lasă mult de dorit. În fapt, fondul locativ respectiv cumulează un 
conglomerat de probleme extrem de dificil de demontat şi abordat (necesitatea 
unor reparații capitale şi consolidări, necesitatea unor reabilitâri energetice şi 
fonice ş.a.). 

În pofida neajunsurilor amintite mai sus şi, deci, a existenţei unor condiţii de 
locuire extrem de precare, este un fapt larg cunoscut câ, în a doua jumâtate a 
anilor '90, din cauza creşterii vertiginoase a preţurilor energiei şi utilităţilor publice, 
în România a avut loc un proces masiv de decuplare a apartamentelor la bloc, de 
la sistemele centralizate de distribuţie a agentului termic (tabelul nr. 20), deşi doar 
o parte relativ scâzută din populația decuplată a dispus de fondurile necesare 
instalării unei centrale de apartament. 

Tabelul nr. 20 
Evoluţia numărului de abonaţi la serviciile de 
încălzire urbană din România 


Nr. de apartamente alimentate prin sistemul centralizat 
de încălzire termică 


2000 2696630 


2001 2485295 
2002 2353506 

să Emir mneanul 
de încălzire termică 


2005 1926463 


Sursa: Ministerul Administrației şi Internelor, 2006. 


În anul 2002, potrivit datelor din Recensământul populației şi locuinţelor, în 
țara noastră, ponderea persoanelor care locuiau în gospodării ce utilizau diverse 
modalități de încălzire era următoarea (tabelul nr. 21): 

Tabelul nr. 21 
Ponderea populaţiei din România ce utiliza diverse 
modalități de încălzirea locuinţei în anul 2002 


% din totalul persoanelor 

Încălzire prin termoficare (rețea publică sau locală) 
Încălzire cu centrală proprie 
Yo 


„2% x 
D 
97,69 


Sursa: Recensământul populatiei şi locuinţelor, România, 2002. 


Creşterea fără precedent a prețului energiei din țara noastră a fost motivată 
de autorități prin dependenţa pe care ţara noastră o are față de resursele 
energetice din import. 

Practic însă, România este importatoare netă de resurse energetice primare 
(petrol şi gaze naturale) de circa 25 de ani, dependenţa de import fiind, în prezent, 
de circa 42% pentru gazele naturale şi circa 60% pentru petrol. Cu toate câ, în 
prezent, țara noastră recurge la importuri masive, scump plâtite, de resurse 
energetice, specialiştii apreciază câ sistemul de valorificare a acestora este 
extrem de neperformant, pierderile energetice rezultate fiind deosebit de mari 
(circa 35-40%) (Leca A., Ciobanu A., Constantinescu J., Petrescu G., 2006). 
Toate pierderile înregistrate astfel sunt suportate, în final, de consumatori, 
acestea reflectându-se fie în facturile energetice, fie în prețurile tot mai ridicate ale 
bunurilor şi serviciilor. 

În anul 2000, din consumul energie final al ţării noastre, 34% revenea 
sectorului rezidenţial (circa 25 milioane tone echivalent petrol (1tpe = 10,01 Gcal = 
11,63 Mwh)). 

Potenţialul de reducere a pierderilor de energie din clădirile din România 
este apreciat de specialişti, în jurul valorii de 40% din consumul curent. Ponderea 
consumului energetic al sectorului rezidenţial din ţările UE, în consumul final 
aferent anului 2000, a fost de 41%, în condiţiile în care clâdirile din regiunea UE 
sunt de circa 3 ori mai eficiente energetic decât cele din România (Leca A. ș.a., 
2006). Însă chiar şi la un asemenea nivel de performanţă, ţările din UE şi-au 
propus, prin propria strategie energetică pe termen lung, reducerea consumului 
energetic din clădiri cu 22%, până în anul 2010. Evaluările cele mai recente relevă 

că ţările UE au un consum specific de energie pentru condiționarea termică a 
clădirilor, de circa 40kwh/m?/an, în timp ce în ţara noastră acest indicator este de 
trei ori mai mare (Leca A. ş.a., 2006). 

Bilanțul mediu actual al consumurilor energetice pentru un apartament con- 
struit în România, în perioada 1970—1985, prezintă următoarea structură: circa 55% 
încâlzire incintă de locuit, 25% apă caldă de consum, 13% energie pentru aparatele 
electrice (inclusiv iluminatul locuinţei), 7% energie pentru prepararea alimentelor. 

Se remarcă ponderea deosebit de ridicată a consumului energetic în scopul 
încălzirii incintei, fapt care subliniază importanţa deosebită şi urgenţa iniţierii unui 
efort susținut şi masiv de reabilitare şi reparare a locuinţelor în vederea eliminării 
risipei de energie. 

În prezent, potrivit specialiştilor din domeniu, în locuinţele din ţara noastră, 
randamentul utilizării agentului termic şi a apei calde menajere este de numai 43% 
din energia furnizată prin intermediul resurselor primare, potențialul de eco- 
nomisire la acest capitol fiind de circa 1,4 milioane tpe/an (Leca A., ş.a., 2006). 

Obiectivul reabilitării termice a clâdirilor din ţara noastră este cuprins şi în 
Documentul de poziție al României la cap. 14 — Energie (Eficiență energetică), 
realizându-se prin intermediul a diverse programe naţionale şi locale. 

După anul 2000, au fost emise mai multe acte legislative având ca obiect 
creşterea eficienţei energetice a clădirilor (Directiva nr. 8/2004 privind promovarea 
cogenerârii, Directivele 80/2001, 93/76 SAVE şi 96/61 CE, privind funcţionarea 
instalațiilor mari de ardere, controlul şi limitarea emisiilor în atmosferă ş.a.). 

În anul 2005, a fost adoptată Legea nr. 372 privind performanţa energetică 
a clădirilor, care conţine prevederi referitoare la obligativitatea elaborării 
certificatelor de performanță energetică a clădirilor şi punerea acestora la 
dispoziția eventualilor cumpărători sau chiriaşi, de câtre proprietari, în cazul 
efectuării unor tranzacţii cu locuinţele respective. Prevederile menţionate se vor 
pune în aplicare peste 3 ani de la data emiterii legii. 


7.2. Protecţia socială a populației cu venituri mici fată de 
creşterile prețurilor la energie 


Declinul masiv al veniturilor reale, pentru o parte destul de consistentă a 
populaţiei, pe fondul creşterii constante a prețurilor utilităţilor publice şi energiei, a 
determinat acutizarea extremă a vulnerabilității economice a populaţiei cu venituri 
mici. Un moment de vârf al accentuării fenomenului sărăciei din țara noastră a fost 
anul 2000, când rata sărăciei a atins valori deosebit de ridicate: 46,3% în rural şi 
22,2% în urban, adică 35,9% la nivel naţional (CASPIS, 2004). 

După anul 2000, ponderea cheltuielilor de consum în totalul sumelor 
utilizate de o gospodărie a cunoscut variații mici de la un an la altul, situându-se, 
în anul 2004, la nivelul de 75,7% din totalul cheltuielilor efectuate. Prioritare au 
fost întotdeauna nevoile alimentare zilnice care, la nivelul mediei pe ţară, au 
reprezentat între 46,4% în 1997 şi 38,5% în 2004, din cheltuielile bâneşti de 
consum. În acelaşi interval, plata serviciilor s-a aflat într-o creştere continuă, 
(având o pondere de 27,9% în anul 2004 — adică +9 puncte procentuale față de 

anul 1997) îndeosebi ca urmare a creşterii cheltuielilor obligatorii (întreţinerea 
locuinţei, transport şi telecomunicații) (Tendinţe sociale, INS, 2005). 

Din datele INS privind distribuţia populaţiei pe tipuri de încâlzire a locuinţei 
şi decile de consum (ancheta asupra bugetelor de familie, din anii 2002-2004), 
rezultă câ, cea mai mare parte a populaţiei care nu beneficiază de nici un fel de 
încălzire şi s-a debranşat de la sistemele centralizate de distribuţie a agentului 
termic, se află în primele cinci decile de venituri (cele mai sărace) (66% în anul 
2004). În aceeaşi categorie se situează şi majoritatea populaţiei care îşi 
încălzeşte locuinţa cu lemne (din mediul rural ori din suburbiile oraşelor) (69%, în 
anul 2004). 

Luând act de amploarea socială deosebită a fenomenului amintit, guvernele 
succesive aflate la putere, în anii '90 şi după, prin intermediul mai multor acte 
normative, au conceput şi readaptat permanent o schemă de protecție socială 
adresată familiilor aflate în imposibilitate de a-şi achita cheltuielile de întreţinere 
ori de a-şi asigura combustibilul necesar încâlzirii locuinţei în sezonul rece. 

Primul act normativ ce a reglementat acordarea de ajutoare pentru 
încălzirea locuinţei conectate la sistemul centralizat de distribuţie a agentului 
termic a fost Ordonanţa de Urgenţă nr. 69/1997, ale cărei prevederi au fost 
aplicate în intervalul noiembrie 1997-martie 1999. 

Începând din anul 2001, prin Ordonanţa de Urgenţă nr. 115, s-a acordat 
ajutor financiar şi pentru încâlzirea locuinţei cu gaze naturale. 

În anul 2003, s-a efectuat unificarea reglementărilor privind ajutoarele 
acordate direct populaţiei pentru încălzirea locuinţei (cu agent termic produs 
centralizat, gaze naturale, lemne, cărbuni, şi alţi combustibili) prin intermediul 
Ordonanţei de Urgenţă nr. 5. Această Ordonanţă nu a putut înlătura însă lipsa 
resurselor economice de la nivelul local al administraţiei publice, menite să 
finanţeze facilităţile prevăzute prin lege pentru populaţia aflată în dificultate. 

Din noiembrie 2003, prin Ordonanţa de Urgenţă nr. 81, Ministerul Muncii 
Solidarităţii Sociale şi Familiei a preluat integral plata ajutoarelor pentru încălzirea 
centralizată şi cea cu gaze naturale, efectuând-o însă direct la furnizori, urmând 
ca stabilirea dreptului de a primi ajutor să rămână în sarcina autorităţilor locale. 
Tot în responsabilitatea administraţiilor locale a rămas şi acordarea ajutoarelor 
pentru încălzirea cu lemne, cărbune şi alți combustibili petrolieri. 

Unele deficiențe de aplicare ale OU nr. 81/2003 au fost corectate prin OG 
nr. 55/2004, care prevede garantarea acordării ajutorului solicitat şi simplificarea 
procedeelor de solicitare a ajutorului. 

Prin OG nr. 55/2004 au fost introduse bonurile valorice ca modalitate de 
plată simplificată pentru încălzirea locuinţei şi au fost actualizate limitele de 
venituri medii nete lunare pe membru de familie şi cuantumurile ajutoarelor 
prevăzute prin OU nr. 81/2003. 

În pofida luării unor asemenea măsuri de sprijin pentru populaţia cu venituri 
mici, se pare că situația socială a rămas destul de critică. 

Potrivit datelor INS (Condiţii de viață ale populației din România, 2005), în 
intervalul 2002-2004, o pondere importantă a gospodăriilor (29,7% în 2002 şi 
23,6% în 2004) nu şi-a putut achita la timp unele cheltuieli strict necesare (tabelul 
nr. 22). 

Tabelul nr. 22 
Gospodării care nu au putut efectua la timp 
unele cheltuieli (%) 


Pondere Din care, nu au putut achita la timp 
în totalul Chiria | Intreținerea | Lumina | Abonamentele 
gospodăriilor locuinței radio-tv 


2002 29,7 4,8 70,6 36,2 17,1 

2003 26,1 3,2 72,7 33,9 16,2 

2004 23,6 4,6 64,6 36,9 15,8 
Sursa: Conditii de viață ale populaţiei din România, INS, 2005 (p. 94). 


În anul 2004, circa 32,5% din populaţie declara, în cadrul Anchetei 
bugetelor de familie a INS, lipsa încălzirii adecvate a locuinţei (Condiţii de viaţă 
ale populaţiei din România, 2005, p. 114). 

Actualizarea limitelor de venituri şi a cuantumurilor aferente ajutoarelor 
acordate pentru încălzirea locuinţei a fost realizată şi pentru sezonul rece 2005- 
2006 prin HG nr. 776/2005 şi HG nr. 1666/2005. Prin aceste acte normative, 
limitele de venituri medii nete lunare/membru de familie au fost majorate cu 11,5% 
(adică cu indicele de creştere a veniturilor salariale aferent perioadei respective). 

Cuantumurile ajutoarelor acordate pentru încălzirea locuinţei în sistem 
centralizat au fost majorate cu 20% (potrivit creşterii preţului naţional de referință 
al Gcal), de la 896.000 lei/Gcal la 1.075.000 lei/Gcal. 

Ajutoarele acordate pentru încălzirea cu gaze naturale au fost majorate cu 
34,7% pentru lunile noiembrie-decembrie 2005 şi cu încă 17% pentru intervalul 
ianuarie-martie 2006. Ajutoarele pentru încălzirea cu alți combustibili a fost 
majorată cu 11,7%. 

La data de 01.02.2006, numărul total de ajutoare acordate pentru încălzirea 
locuinţei cu energie termică şi gaze naturale era de 1.088.910, adică 3.050.000 
persoane, reprezentând 14,7% din populaţia ţării (Călinoiu D., MMSSF, 2006). 


Concluzii 


e În pofida abundenței reglementărilor legale din domeniul gestionării 
resurselor energetice naţionale, România nu dispune încă de o politică energetică 
articulată comprehensiv şi, prin urmare, nici de o strategie privind eliminarea 
risipei prin gestionarea cu eficiență maximă a disponibilului de resurse energetice, 
la nivel naţional, deşi România este semnatară a Protocolului de la Kyoto. 

e România nu dispune de o strategie de protecţie socială consistent 
fundamentată pe cunoaşterea situaţiei sociale a populaţiei dezavantajate 
economic (îndeosebi a populaţiei sărace din rural, dar şi a altor minorități 
defavorizate). Acest fapt este cu atât mai grav cu cât se preconizează ca, 
începând cu anul 2007, să se renunțe la subvenţionarea actuală a prețului 
energiei. În acest sens, sistemul românesc de protecţie socială (inclusiv în 
domeniul acordării ajutoarelor pentru încălzirea locuinţei, montării unor centrale 
etc.) trebuie supus unui nou proces de raţionalizare şi reformare, în acord cu noile 

evoluții ce s-au produs, şi se vor mai produce, pe piețele muncii, dar şi în 
domeniul reglementărilor similare din spaţiul UE. De exemplu, lucrătorii pe cont 
propriu din agricultură sunt în prezent categoria socială cel mai puţin protejată, 
inclusiv în ceea ce priveşte accesul la utilităţile publice, deoarece ei nu plătesc 
contribuţii sociale, iar cea mai mare parte a lor trăiesc la ori sub nivelul pragului de 
sărăcie. 

e Pe fondul creşterii prețurilor la energie şi utilităţi publice, consumatorii au 
manifestat, în ultimii 7—8 ani, tendinţe clare de a renunţa la facilităţile respective, 
ceea ce, per ansamblu a echivalat cu un regres masiv al calităţii vieţii celor în 
cauză. Actualele sisteme de producere a energiei termice mai asigură serviciul de 
încălzire şi apă caldă doar pentru circa 29% din populaţia țării (55% din populaţia 
urbană). Actualele sisteme centralizate de furnizare a energiei termice au 
randamente scăzute, pierderi foarte mari şi impun costuri ridicate de producție 
care nu pot fi suportate de utilizatori în foarte mare parte. Sistemul românesc de 
înlesnire a accesului populaţiei la resursele energetice s-a dezvoltat haotic şi de 
aceea este extrem de eterogen. Ca urmare, pentru a-l asista social, pe termen 
scurt şi mediu, este nevoie de utilizarea unui pachet de măsuri sociale fin articulat, 
adresat tuturor categoriilor de consumatori aflaţi în imposibilitate de plată a 
cheltuielilor cu întreținerea locuinţei. 

e În luna februarie, 2006, circa 19% din populația țării a solicitat şi a 
beneficiat de ajutoare în diverse cuantumuri pentru plata consumului de energie. 
Să nu pierdem din vedere însă că, o altă parte a populaţiei sărace nu ştie, nu 
poate ori nu consimte să solicite un asemenea ajutor. Judecând după toate 
acestea, dar şi după proporția populaţiei care, în anul 2004, nu şi-a putut achita la 
timp cheltuielile de întreţinere, rezultă că ponderea populaţiei celei mai sărace din 
România nu oscilează în jurul valorii de 5-10% (aşa cum s-a afirmat în repetate 
rânduri, în anii '90) ci este cu mult mai mare (undeva spre 15-20%). 

e România este în prezent țara europeană cu cel mai ridicat număr de 
locuinţe (inclusiv la bloc), care necesită investiţii majore în vederea reparării, 
reabilitării energetice şi fonice. Gradul redus de izolare termică şi fonică, precum 
şi uzura avansată a majorităţii locuinţelor din țara noastră este consecinţa faptului 
că, înainte de criza energetică din anul 1973 (când s-au construit multe dintre 
locuinţele aflate în uz în prezent), nu au existat reglementări privind protecţia 
termică şi fonică a clădirilor. Construcţiile cele mai deficitare din acest punct de 
vedere sunt cele construite între anii 1950-1985, cu închideri din prefabricate din 
beton armat. Consumul specific anual de energie al acestor clădiri este de circa 
120 kwh/m2?/an, adică de trei ori ai mare decât nivelul acceptat în prezent în zona 
UE. Deşi prin Ordonanţa de Urgenţă nr. 187/2005 s-a reglementat finanțarea 
executării lucrărilor de reabilitare termică la aceste clădiri, costurile ridicate pentru 
efectuarea lucrărilor constituie un impediment major în îndeplinirea programelor 
anuale. 


8. SERVICIILE DE TRANSPORT 


8.1. Mijloacele şi activitățile de transport călători 


Evoluţia activităților de transport călători a fost influenţată, pe de o parte, de 
starea şi structura bazei tehnico-materiale a transporturilor publice, iar pe de altă 
parte, de tarifele practicate în domenii. 

Între principalele caracteristici ale infrastructurii reţelei de transporturi din 
România menţionăm: 

- rețeaua de cale ferată totalizează 11053 kilometri, din care peste 35% este 
electrificată: oraşul Bucureşti este un important nod de cale ferată cuprinzând 
8 linii internaţionale; 

- amplasarea geografică a ţării noastre, la intersecţia a două coridoare 
rutiere paneuropene, anume: Coridorul IV (Berlin — Nurenberg - Praga — 
Budapesta — Arad -Bucureşti — Istanbul - Salonic) şi Coridorul IX (Helsinki - St. 
Petersburg — Moscova Pskov — Kiev — Ljubasevka — Chişinău — Bucureşti — 
Dimitrovgard - Alexandroupolis). 

- rețeaua publică de transport rutier are o densitate medie de 33,3 kilometri 
la 100 km: de teritoriu; 

- oraşul Bucureşti se află la intersecţia principalelor rute ce pornesc în toată 
țara, unele dintre acestea fiind conectate la drumurile internaţionale, cum este 
cazul drumului E 60, care leagă porturile Hamburg şi Constanţa, via Oradea şi 
Bucureşti; 

- traficul fluvial se realizează pe Dunăre: 

- pentru vase mici (adâncimea fluviului este de până la 2 metri) de la 
Buziaş (punctul în care Dunărea intră în România) la Brăila; 

- pentru vase maritime între Brăila şi Sulina (adâncimea Dunării este 
de până la 7 metri). Principalele porturi la Dunăre sunt: Orşova, 
Drobeta-Turnu Severin, Turnu Măgurele, Oltenița, Călăraşi, Giurgiu, 
Cernavodă, Galaţi, Brăila, Tulcea şi Sulina; 

- aproape 60% din comerțul internaţional, România îl derulează prin portul 
Constanţa, care este şi cel mai important port maritim. În ultimii ani, la Marea 
Neagră s-a construit, la Agigea, noul port maritim Constanţa Sud; 

- transporturile aeriene sunt asigurate prin şase companii româneşti 
(TAROM; LAR; CARPATAIR; ŢIRIAC AIR; ACVILA AIR, ROMAVIA); principalele 
aeroporturi (Bucureşti - Henri Coandă; Bucureşti - Băneasa; Constanţa - Mihail 
Kogălniceanu; Timiş; Suceava; Cluj etc.) deservesc 17 oraşe din România, iar 
liniile aeriene internaţionale româneşti sunt conectate cu 50 de oraşe de pe 4 
continente. 

Transportul rutier - autovehicule în circulaţie. 

În anul 2004, au fost înscrise în circulaţie 25,4 mii de autobuze, 17,8 mii de 
microbuze, peste 3,2 milioane de autoturisme (inclusiv taxiuri), 482,4 mii de 
autovehicule de marfă, precum şi 105,4 mii de motociclete. 

Comparativ cu anul 2003, în anul 2004, parcul autovehiculelor de transport 
rutier a înregistrat următoarele evoluții: 

- s-a majorat numărul de autoturisme (cu 137,7 mii, respectiv cu 4,5%), de 
autovehicule de marfă (cu 19,3 mii, respectiv cu 4,2%), de microbuze (cu 1,7 mii, 
respectiv cu 10,3%) precum şi numărul de motociclete (cu 1,5 mii, respectiv cu 
1,5%); 

- numărul de autobuze şi de motorete s-a micşorat cu 1,6% şi respectiv cu 
2,0%. 


Tabelul nr. 23 
Autovehicule înscrise în circulație, în anii 2003 şi 2004 
la sfârşitul anului 


Anul 2004 față de anul 
IES EI TT 


Sursa: INS, Starea socială şi economică a României, în anii 2003-2004, 2006. 


Mijloacele de transport feroviar. 

În anul 2004, mijloacele de transport feroviar au cuprins 2059 de 
locomotive, care aveau o putere de 7245 mii CP, din care 69,9% au fost 
locomotive Diesel. Baza tehnico-materială a transportului feroviar a mai inclus 
60964 de vagoane pentru trenuri de marfă, cu o capacitate de 2766 de mii de tone 
şi 5584 de vagoane pentru trenuri de pasageri, cu o capacitate de 354 de mii de 
locuri. 


Tabelul nr. 24 
Mijloace de transport feroviar, pe căi navigabile interioare, 
în anii 2003 şi 2004 


ze 2003, diferențe 

% 

| Transport feroviar | | 3188| 2059| -1129|  -354] 
Locomotive - total ă 7245 -3216 

din care: i 


- electrice ă 764 -256 
5064 -1667 


mii CP 3612 1902 -1710 Aa 
peste 350 CP CP 3609 1900 -1709 -474 


Dooe 
24 0,4 


Vagoane pentru trenuri număr 


de pasageri - total mii locuri 
Transport pe căi navigabile interioare 


Nave pentru număr 110 111 1 
transportul pasagerilor mii locuri 15 13 -2 


Sursa: INS, Starea socială şi economică a României, în anii 2003-2004, 2006. 


Transportul aerian. 

La sfârşitul anului 2004 erau certificate pentru transportul pasagerilor 33 de 
aeronave, cu o capacitate totală de 2353 de locuri; pentru transportul mărfurilor a 
fost certificată pentru navigabilitate o singură aeronavă cu capacitate disponibilă 
de 80 de tone. 

Tabelul nr. 25 
Aeronavele civile înmatriculate, în anii 2003 şi 2004” 
la sfârşitul anului 
| zooo | zooa | amun 2009, aneren 2004 față de 
anul 2003, diferente 


| + | 


Aeronave pentru transportul pasagerilor numar 34 33 — r 9 
locuri? 2617 | 2353 -264 -10,1 


Notă: 1) Cu certificate de navigabilitate. 2) Capacitate disponibilă de transport. 
Sursa: INS, Starea socială şi economică a României, în anii 2003-2004, 2006. 


Comparativ cu sfârşitul anului anterior, la sfârşitul anului 2005, numărul de 
aeronave civile certificate pentru navigabilitate s-a redus cu o aeronavă, respectiv 
264 de locuri, în cazul aeronavelor pentru transportul pasagerilor. 


8.2. Drumurile publice 


La sfârşitul anului 2004, lungimea drumurilor publice a fost de 79,5 mii de 
kilometri, din care drumurile modernizate cu îmbrăcăminţi rutiere uşoare au 
reprezentat 25,4%. 


Tabelul nr. 26 
Drumurile publice, în anii 2003 şi 2004 
la sfârşitul anului) - în kilometri - 
Anul 2004 faţă de anul 
2004 2003, diferențe 


a E Ic că ICI 
din care: 
- cu îmbrăcăminţi uşoare rutiere 19748 20200 

Din total drumuri publice 


Drumuri naţionale 15122 15712 59 
a N a | Sg i 
- cu îmbrăcăminţi uşoare rutiere 1078 1217 139 12, 9 


Drumuri județene şi comunale 63742 -137 
din care: 
- modernizate _ 6545 6657 112 1,7 


Densitatea drumurilor publice pe 
100 km? 


Notă: 1) Inclusiv autostrăzi şi drumuri europene. 
Sursa: INS, Starea socială şi economică a României, în anii 2003-2004, 2006. 


Din lungimea totală a drumurilor publice, drumurile judeţene şi comunale au 
reprezentat 80,2 %, iar drumurile naţionale 19,8%. Deşi drumurile judeţene şi 
comunale dețin cea mai mare pondere, totuşi mai puţin de jumătate din acestea 
sunt modernizate (10,4% din lungimea totală a drumurilor judeţene şi comunale), 
fie au îmbrăcăminţi uşoare rutiere (29,8%). 

Structura pe regiuni de dezvoltare indică o distribuire relativ echilibrată a 
lungimii totale a drumurilor publice . Regiunea Nord-Est - 18,8% din lungimea 
totală a drumurilor publice; Regiunea Sud-Muntenia - 15,1%; Regiunea Nord-Vest 
- 14,9%; Regiunea Sud-Est - 13,3%; Regiunea Sud-Vest Oltenia - 13,2%; 
Regiunea Vest - 12,8%; Regiunea Centru - 12,7 % - cu excepția drumurilor 
publice din Regiunea Bucureşti-llfov - 1,1%. 

Pe regiuni de dezvoltare lungimea totală a drumurilor naţionale a avut 
următoarea structură: Regiunea Sud-Muntenia (17,5% din lungimea totală a 
drumurilor naţionale); Regiunea Nord-Est (16,9%); Regiunea Centru (13,6%); 
Regiunea Sud-Vest Oltenia (13,0%); Regiunea Nord-Vest (12,4%); Regiunea 
Sud-Est (12,7%); Regiunea Vest (12,0%); Regiunea Bucureşti - llfov (1,9%). 

La sfârşitul anului 2004, lungimea totală a drumurilor judeţene şi comunale 
pe regiuni de dezvoltare a avut o structură asemănătoare cu cea a drumurilor 
publice: Regiunea Nord-Est (16,8% din lungimea totală a drumurilor judeţene şi 
comunale); Regiunea Nord-Vest (15,5%); Regiunea Sud-Muntenia (14,5%); 
Regiunea Sud-Est (13,4%); Regiunea Sud-Vest Oltenia (13,2 %); Regiunea Vest 
(13,1%); Regiunea Centru (12,5%); Regiunea Bucureşti - Ilfov (0,9%). 

Densitatea drumurilor publice la 100 km? de teritoriu a fost, la Sfârşitul anului 
2004, de 33,3 kilometri, în creştere cu 0,2 kilometri la 100 km? față de anul 
anterior. Peste densitatea medie a drumurilor publice s-au situat următoare regiuni 
de dezvoltare: Bucureşti - Ilfov (cu 14,6 kilometri de drumuri publice la 100 km? 
teritoriu); Regiunea Sud-Vest Oltenia (cu 2,6 kilometri la 100 km? ); Regiunea Sud 
Muntenia (cu 1,5 kilometri la 100 km“); Regiunea Nord-Vest (cu 1,4 kilometri la 
100 km"); totodată, sub densitatea medie a drumurilor publice S- au situat 
Regiunea Sud-Est (cu - 3,8 kilometri de drumuri publice la 100 km? teritoriu), 
Regiunea Centru (cu - 3,6 kilometri la 100 km 2 precum şi Regiunea Vest (cu -1,4 
kilometri la 100 km? ). 


97 


La sfârşitul anului 2004, comparativ cu anul 2003, s-a înregistrat o creştere 
a lungimii drumurilor publice cu 0,6%, respectiv cu 453 kilometri şi a drumurilor 
modernizate cu 410 kilometri (cu 2,1%); în acelaşi timp, însă, lungimea drumurilor 
cu îmbrăcăminţi uşoare rutiere s-a micşorat (cu 245 kilometri respectiv cu 1,2%). 
În aceste condiţii, pe ansamblu, în anul 2004 față de anul 2003, lungimea 
drumurilor publice s-a majorat cu 105 kilometri, respectiv cu 0,1%. 

Densitatea drumurilor publice, la sfârşitul anului 2004, comparativ cu anul 
2003, a crescut cu 0,2 kilometri la 100 km? de teritoriu (INS, 2006, Starea socială 
şi economică a României, în anii 2003-2004). 


8.3. Transportul interurban şi internaţional de pasageri 


Transportul interurban şi internaţional de pasageri a înregistrat, în anul 
2004, un număr de 317,5 milioane de pasageri şi a avut următoarea structură: 
68,2% transport rutier; 31,3% transport feroviar; 0,4% transport aerian; 0,1% 
transport pe căile navigabile interioare. 

Tabelul nr. 27 
Transportul de pasageri, pe moduri de transport, în anii 2003 şi 2004 


Anul 2004 față de 
anul 2003, 
2003 2004 (diferențe) 


Transportul interurban şi internaţional de pasageri - mii pasageri 


Pasageri transportaţi - total 312483] 317509] 5026) 1,6 
Transport feroviar 94810] 99434 4264| 49| 


Transport rutier 216327| 216524 197 0,1 


Transport pe căi navigabile interioare 174 214 40 23,0 
Transport aerian 1172 1337 165 14,1 
Parcursul pasagerilor din transportul interurban şi internațional de pasageri - 
milioane pasageri - km 
Pasageri transportaţi total | 19760| 19708] -52|  -0,3| 
Transport aerian 1760 1613 -147 -8,4 
Sursa: INS, Starea socială şi economică a României, în anii 2003-2004, 2006. 


Parcursul pasagerilor din transportul interurban şi internaţional a fost de 
19,7 miliarde de pasageri - km, din care 47,9% au aparținut transportului feroviar, 
43,8% au revenit transportului rutier, 8,2% transportului aerian şi 0,1% 
transportului pe căile navigabile interioare. În anul 2004, comparativ cu anul 2003, 
parcursul pasagerilor din transportul interurban şi internaţional s-a micşorat cu 
52 de milioane de pasageri - km, respectiv cu -0,3%. 

Evoluţiile indicatorului parcursul pasagerilor din transportul interurban şi 
internaţional pe moduri de transport au fost diferite, după cum urmează: s-au 
înregistrat creşteri la transportul feroviar (cu 109 milioane de pasageri - km, 
respectiv cu 1,3%); s-a redus parcursul pasagerilor din transportul aerian 
(cu -147 de milioane de pasageri - km, respectiv cu -8,4%), precum şi cel din 
transportul rutier (cu -17 milioane de pasageri - km, respectiv cu -0,2%). 

Transportul aerian de pasageri, în anul 2004 a fost de 3405,7 mii de 
pasageri, cu 505,4 mii de pasageri mai mulţi decât în anul 2003; din aceştia 
49,6% au fost pasageri îmbarcaţi şi 50,4% au fost pasageri debarcați. Din 
numărul total de pasageri 85,9% au folosit cursele aeriene regulate. 


Tabelul nr. 28 
Traficul de pasageri al aeroporturilor, în anii 2003 şi 2004 


Anul 2004 față de 
anul 2003, diferente 
e TA 


2900290| 3405710 sosea TA 
1442274| 1690398| 248124 
1458016| 1715312 157296| 176 


Debarcaţi 1344747| 1470613| 125866 9,4 


110759|___235985| __125226| 113,1 
113269|__244699|____131430| 116,0 


Sursa: INS, Starea socială şi economică a României, în anii 2003-2004, 2006. 


Raportul pasageri îmbarcaţi - pasageri debarcaţi înregistrat, în anul 2004, a 
fost, pe ansamblu, relativ echilibrat (de 1 la 1,02) pentru diferite categorii de trafic 
de pasageri. 

În ceea ce priveşte evoluţia curselor neregulate de pasageri în anul 2004 
față de anul 2003 se remarcă următoarele fenomene: 

- din creşterea totală a numărului de pasageri transportaţi cu cursele 
aeriene 50,8% au provenit din extinderea sistemului de curse neregulate; 

- s-a înregistrat o puternică majorare a numărului de pasageri ce au folosit 
cursele aeriene (a crescut pe total de 2,2 ori), atât la îmbarcări (de 2,1 ori) cât şi la 
debarcări (de 2,2 ori). 


9. SERVICIILE DE TELECOMUNICAȚII 


9.1. Servicii de poştă, telefonie şi telegrafie 


În anul 2004 au funcţionat 7335 de unităţi de poştă şi telefonie - telegrafie, 
iar comparativ cu anul 2003, a continuat scăderea numărului acestora (cu 347 de 
unităţi, respectiv cu 4,5%). Regresul, în timp, a numărului unităţilor de poştă s-a 
încadrat în tendinţele înregistrate pe plan internaţional. 

În România peste 85,3% din numărul total al unităților de poştă şi telefonie - 
telegrafie sunt situate în mediul rural. În anul 2004, în mediul rural au funcţionat 
6260 unități de poştă şi telefonie - telegrafie. Comparativ cu anul anterior, în anul 
2004, numărul acestora a scăzut cu 228 de unităţi, respectiv cu 3,5%. 

Tabelul nr. 29 
Unităţile de poştă şi telefonie - telegrafie, în anul 2003 şi 2004 
(la sfârşitul anului) 


Anul 2004 faţă de anul 
2004 2003, diferenţe 
+/- % 


Unități - număr 7682 7335 -347 -4,5 
din care: 


în localităţi rurale 6488 6260 


Sursa: INS, Starea socială şi economică a Românie,i în anii 2003-2004, 2006. 


În anul 2004, corespondența expediată a însumat 318 milioane de bucăţi, 
mesageriile 5918 mii de bucăţi; numărul de mandate poştale şi telegrafice a 
depăşit 119 milioane de bucăţi. 

Activităţile de poştă desfăşurate în anul 2004, comparativ cu anul 2003, au 
înregistrat o amplificare la corespondenţa expediată (cu 51 de milioane de bucăţi, 
respectiv la 19,1%) şi la mesagerii (cu 612 mii de bucăţi, respectiv cu 11,4%), iar 
la mandate poştale şi telegrafice s-a produs o reducere (cu 5426 de mii de bucăţi, 
respectiv cu 4,3%), ca efect al extinderii unor noi modalități de comunicare, cum 
ar fi spre exemplu poşta electronică. 


Tabelul nr. 30 
Activităţile de poştă şi telefonie - telegrafie, în anii 2003 şi 2004 


Anul 2004 față de anul 
es, alterare 


Activităţi de poştă 


aae NIL II RIL 
(milioane bucăţi) 
Mandate poştale şi telegrafice (mii) 125122| 119696 -5426 -4, 3 


100 


Anul 2004 faţă de anul 
2003, diferențe 


Activităţi de telefonie - telegrafie 
Abonamentele telefonice (mii) - la 11395 14604 3209 28,2 
sfârşitul anului - Total 
din care: 


- la rețeaua telefonică fixă Rai 
- la rețeaua telefonică mobilă 10215 


Sursa: INS, Starea socială şi economică a Românie în anii 2003-2004, 2006; 


În anul 2004, cea mai intensă activitate de corespondenţă expediată a fost 
realizată de Regiunea Bucureşti - Ilfov (47,6% din toată corespondenţă 
expediată). Pe regiuni, activitatea de corespondenţă expediată a fost distribuită 
astfel: Regiunea Nord-Est (11,4%), Regiunea Vest (9,7%). O proporţie de 67 % 
din activitatea de mesagerie a fost derulată prin Regiunile Bucureşti-llfov (46,9% 
din activitatea de mesagerie), Nord-Vest (11,3%), precum şi prin Regiunea Centru 
(8,8%). 

Numărul de mandate poştale şi telefonice pe regiuni a fost relativ echilibrat 
pe regiuni, cel mai mare număr de mandate poştale şi telefonice fiind înregistrat în 
Regiunea Nord-Est (17,6% din numărul de mandate poştale şi telefonice), 
Sud-Est (12,6%) şi Nord-Vest (12,5%). 

În anul 2004 numărul de abonamente telefonice a fost de 14604 mii, din 
care 69,9% (10215 mii) au fost la rețeaua telefonică mobilă şi 30,1% (4389 mii) la 
rețeaua telefonică fixă. 

Analiza evoluţiei numărului total de abonamente telefonice, în anul 2004 
față de anul 2003, relevă o tendinţă de creştere cu 3209 mii, respectiv cu 28,9%. 
Progresul continuu înregistrat de acest indicator este reflectat prin compararea 
evoluției raportului dintre componentele sale, respectiv de raportul dintre numărul 
de abonamente la rețeaua telefonică fixă şi cel de la rețeaua telefonică mobilă, 
care în anul 2003 a fost de 1 la 1,63, iar în anul 2004 acesta a ajuns la 1 la 2,33. 

În anul 2004, pe regiuni, mai multe abonamente telefonice, în rețeaua de 
telefonie fixă, au fost înregistrate în Regiunea Bucureşti-llfov (18,8% din numărul 
total de abonamente telefonice), urmată de Regiunile Nord-Est şi Sud-Est /cu câte 
13,0% fiecare), precum şi de Regiunea Centru (12,7%). 


9.2. Comunicațiile radio şi televiziune 


În anul 2004 mijloacele de comunicaţie radio au fost reprezentate de 487 de 
staţii radiodifuziune, din care marea majoritate (66,5%, respectiv 324 de staţii) au 
fost stații private de radiodifuziune. 

În ceea ce priveşte mijloacele de comunicaţie prin televiziune, în anul 2004, 
acestea au numărat 232 de staţii de televiziune, cu menţiunea că la aceste stații 
s-a manifestat un relativ echilibru între deţinătorii publici şi cei privaţi (48,7% din 

numărul total de staţii publice şi 51,3% au fost staţii private). De asemenea, în 
anul 2004 au funcţionat şi 402 translatoare de televiziune. 

În anul 2004 față de anul 2003, evoluția numărului total de stații de 
televiziune relevă, pe total, o tendință de creştere cu 21 de unități, respectiv cu 
10,0 %; în perioada analizată numărul de stații publice de televiziune a crescut 
mai repede decât cel al staţiilor private de televiziune (cu 11,9% în anul 2004, 
comparativ cu anul 2003, şi respectiv cu 8,2%); totodată, numărul de translatoare 
de televiziune s-a redus cu 14 staţii, respectiv cu 3,4%. 

Tabelul nr. 31 
Mijloacele de radiocomunicații, în anii 2003 şi 2004 
(la sfârşitul anului) 


Anul 2004 față de 
anul 2003, diferenţe 
| Radio e E üO 


Radio 
- statii publice de radiodifuziune | 244 | 


Televiziune 


- stații publice de televiziune 
- stații private de televiziune 0 S S Ph aa 


- translatoare de televiziune 402 34 


- staţii private de radiodifuziune sad 324 30 mem 2 
-translatoare radio -4 
Pine i m 


Sursa: INS, Starea socială şi economică a Romă în anii 2003-2007 2006. 


În acest domeniu, probleme deosebite ridică nocivitatea tot mai ridicată a 
mesajelor media care, prin redarea unor manifestări violente, pornografice sau 
prin încurajarea unor obiceiuri de consum nesănătoase determină creşterea 
semnificativă a presiunii exercitate asupra echilibrului psihocomportamental uman, 
atât în ceea ce îi priveşte pe adulţi cât, mai ales, pe minori. Violenţa, inclusiv cea 
politică, în virtutea desfăşurării sale spectaculoase, beneficiază uneori, din partea 
mass-media de o extindere la scară socială extrem de largă. Expunerea 
prelungită la violenţa vehiculată prin mass-media poate să aibă efecte cumulative 
directe asupra tinerilor, dar şi asupra unei minorităţi adulte, inducând un efect, pe 
termen lung, din ce în ce mai nociv, asupra valorilor general admise de societate. 

În virtutea legilor economice care susțin piața audiovizualului, agenții 
economici din acest domeniu şi-au format un punct de vedere propriu, potrivit 
căruia clientul este rege, iar piața hotărăşte, în ultimă instanță, ceea ce 
spectatorul sau ascultătorul preferă din noianul de oferte (Stanciu M., coord., 
2005). 

Fără a pleda împotriva dreptului la informare sau a libertăţii de expresie, 
credem totuşi că asemenea concepţii economice şi atitudini sociale se pot dovedi 
extrem de păguboase pentru toată lumea, inclusiv pentru exponențţii acestora. 
Dreptul la informare şi libertatea de expresie, atunci când se exercită în mod 
abuziv, adică în afara respectării unui cod moral cel puţin minim, pot determina 
coagularea unui masiv curent de decadenţă socială (fenomen la care, de altfel, 
asistăm din plin în prezent), fapt ce va avea, cu siguranţă, costuri şi implicații 
sociale nebănuit de ridicate în viitor. 


10. ARMONIZAREA LEGISLATIVĂ A SERVICIILOR 
PUBLICE DIN ROMANIA CU ACQUIS-UL 
COMUNITAR 


10.1. Implicații ale acquis-ului comunitar pentru serviciile 
publice din România 


Uniunea Europeană a luat ființă la 9 mai 1950. Şapte ani mai târziu a fost 
semnat Tratatul de la Roma care a pus bazele unei pieţe comune a primelor şase 
țări membre. Alte state s-au alăturat treptat comunităţii: Danemarca, Irlanda, 
Anglia (1973), Grecia (1981), Spania şi Portugalia (1986), Austria, Finlanda şi 
Suedia (1995). Denumirea de astăzi, „Uniunea Europeană”, a fost stabilită prin 
Tratatul de la Maastricht (1992). Tratatul de la Amsterdam (1999), a adaugat la 
prevederile celui de la Maastricht administrarea comună a 17 domenii: piața unică, 
transport, concurență, moneda unică, locuri de muncă, cultura, sănătatea, mediu, 
agricultura, întreprinderea de acţiuni de politică externă comună, cooperare 
polițienească şi juridică în materie penală, alte aspecte legate de dreptul 
cetățenesc şi de cooperare în materie penală, şi în materie de securitate şi justiție. 

România, ca ţară candidată la statutul de membru al Uniunii Europene, şi-a 
propus ca până la data aderării, 1 ianuarie 2007, să finalizeze mai multe programe 
concrete în vederea armonizării legislaţiei naţionale cu directivele Uniunii 
Europene şi în ceea ce priveşte serviciile publice sau de interes general. 

În ceea ce priveşte serviciile, principalul act normativ relevant este Directiva 
Consiliului nr. 92/50/CEE privind coordonarea procedurilor pentru atribuirea 
contractelor de servicii publice, conform căreia autoritățile contractante trebuie să 
aplice procedurile acestei directive. Aceste directive impun autorităţilor, inclusiv 
autorităţilor locale, să organizeze licitaţii pentru selectarea furnizorilor de servicii, 
inclusiv cu privire la serviciile de interes general (Radu l., 2005). 

Legislaţia existentă în domeniul serviciilor publice de gospodărie comunală 
menţionează posibilitatea de asociere intercomunală, fără a detalia regimul juridic 
care va permite municipalităţilor să beneficieze de jurisprudența existentă în 
domeniu. 

În ceea ce priveşte protecția mediului înconjurător, autorităţile române au 
început să transpună aceste acte normative şi vor continua acest proces şi în 
viitor. 

Principiile care trebuie avute în vederea transpunerii legislaţiei europene în 
legislaţia autohtonă sunt: 

- neutralitate cu privire la caracterul public sau privat al societăţilor; 

- proporţionalitate; 

- echilibru financiar; 

- transparenţa normelor şi obligaţii de transparenţă; 

- cerințe de performanţă; 

- evaluarea eficientă a performanţelor; 

- posibilitate alegerii serviciului şi, după caz, a furnizorilor, precum şi 
asigurarea unei concurente efective între furnizori; 

- existența unor organisme de reglementare independente de operatori şi 
prevederea unei metode de soluţionare a plângerilor şi a disputelor; 

- reprezentarea şi participarea activă a utilizatorilor în definirea serviciilor. 

Un capitol important privind armonizarea legislaţiei proprii cu cea a Uniunii 
Europene îl reprezintă accelerarea reformei în administraţia publică, respectiv 
modernizarea serviciilor publice de gospodărie comunală. 

Armonizarea legislativă cu aquis-ul comunitar are la bază următoarele 
obiective: 

- descentralizarea serviciilor publice şi creşterea responsabilităţii autorităţilor 
locale cu privire la calitatea serviciilor asigurate populaţiei; 

- extinderea sistemelor centralizate pentru serviciile de bază (alimentare cu 
apă, canalizare, salubrizare) şi creşterea gradului de acces al populaţiei la aceste 
servicii; 

- redefinirea conceptelor şi mecanismelor de protecţie socială a 
segmentelor defavorizare ale populaţiei şi reconsiderarea raportului preț/calitate; 

- promovarea principiilor economiei de piaţă şi reducerea gradului de 
monopol; 

- atragerea capitalului privat în finanțarea investiţiilor din domeniul 
infrastructurilor locale; 

- instituționalizarea creditului local şi extinderea contribuţiei acestuia la 
finanţarea serviciilor comunale. 


10.2. Serviciile publice de gospodărie comunală 


În vederea atingerii obiectivelor menţionate, precum şi pentru alinierea 
practicilor şi standardelor româneşti din domeniul serviciilor publice de gospodărie 
comunală la exigenţele Uniunii Europene, a început procesul de armonizare a 
reglementărilor din domeniul serviciilor publice de gospodărie comunală cu 
prevederile directivelor Uniunii Europene. 

Având în vedere complexitatea procesului de reformă a administraţiei 
publice, cu implicaţie directă asupra serviciilor publice de gospodărie comunală, 
primul pas a fost realizarea cadrului legislativ adecvat. În acest context, au fost 
trasate principiile în baza cărora urmează a se organiza serviciile publice de 
gospodărie comunală şi anume: 

- principiul dezvoltării durabile; 

- principiul autonomiei locale; 

- principiul descentralizării serviciilor publice; 

- principiul responsabilităţii şi legalităţii; 

- principiul participării şi consultării cetățenilor; 

- principiul asocierii intercomunale; 

- principiul parteneriatului; 

- principiul corelării cerinţelor cu resursele; 

- principiul protecției şi conservării mediului natural şi construit; 

- principiul administrării eficiente a bunurilor din proprietatea publică, a 
unităţilor administrativ-teritoriale; 

- principiul asigurării mediului concurential; 

- principiul liberului acces la informații. 

Totodată, prin Legea nr. 326/2001, s-au stabilit expres serviciile publice de 
gospodărie comunală, respectiv: 

- alimentarea cu apă; 

- canalizarea şi epurarea apelor uzate şi pluviale; 

- salubrizarea localităţilor; 

- alimentarea cu energie termică produsă centralizat, cu excepţia activităţilor 
de producere a energiei termice în cogenerare; 

- iluminatul public; 

- transportul public local; 

- administrarea fondului locativ public; 

- administrarea domeniului public. 

În baza art.2, alin. (3) din Legea nr. 326/2001 au fost elaborate următoarele 
acte normative specifice fiecărui tip de serviciu public de gospodărie comunală: 

- Ordonanţa Guvernului nr. 32/2002 privind organizarea şi funcţionarea 
serviciilor publice de alimentare cu apă şi de canalizare, aprobată prin Legea 
nr. 634/2002, cu modificările şi completările ulterioare. 

- Ordonanţa Guvernului nr. 87/2001 privind serviciile publice de salubrizare 
a localităţilor, aprobată prin Legea nr.139/2002, cu modificările şi completările 
ulterioare. 

- Ordonanţa Guvernului nr. 73/2002 privind organizarea şi funcţionarea 
serviciilor publice de alimentare cu energie termică produsă centralizat. 

- Ordonanța Guvernului nr. 86/2001 privind serviciile de transport public 
local de călători, aprobată prin Legea nr. 284/2002, cu modificările şi completările 
ulterioare. 

- Ordonanţa Guvernului nr. 42/2003 privind organizarea şi funcţionarea 
serviciilor de iluminat public, aprobată prin Legea nr. 475/2003, cu modificările şi 
completările ulterioare. 

- Ordonanţa Guvernului nr. 71/2002 privind organizarea şi funcţionarea 
serviciilor publice de administrare a domeniului public şi privat de interes local, 
aprobată prin Legea nr. 3/2003, cu modificările şi completările ulterioare. 


10.3. Serviciile publice de alimentare cu apă 
şi de canalizare 


Principiile care sunt avute în vedere de Uniunea Europeană pentru 
dezvoltarea serviciilor publice de alimentare cu apă şi de canalizare sunt: 
dezvoltarea durabilă; extinderea parteneriatului public privat; globalizarea şi 
deschiderea pieţei pentru libera concurenţă. 

Serviciile publice de alimentare cu apă şi de canalizare trebuie să aibă 
următoarele caracteristici: universalitate; egalitatea tratamentului; continuitatea din 

punct de vedere cantitativ şi calitativ; transparenţă; adaptabilitate şi gestiune pe 
termen lung; responsabilitate. 

Specific serviciilor publice de alimentare cu apă şi de canalizare în această 
perioadă sunt diversele transformări organizatorice, tehnice şi administrative 
cauzate de evoluţia instituțională a activităţilor economice din România. 

Prin noile reglementări elaborate este în curs de instituire un cadru legislativ 
coerent, care va permite dezvoltarea serviciilor publice de alimentare cu apă şi de 
canalizare în concordanță cu prevederile directivelor Uniunii Europene. 

Astfel, au fost promovate următoarele acte normative: 

a) Legislaţie cadru: 

- Legea nr. 215/2001 privind administraţia publică locală. 

- Legea nr. 326/2001 privind serviciile publice de gospodărie comunală. 

- Legea nr. 107/1996 a apelor. 

- Legea nr. 137/1995 privind protecția mediului. 

b) Legislaţie specifică: 

- Ordonanța Guvernului nr. 32/2002 privind organizarea şi funcţionarea 
serviciilor publice de alimentare cu apă şi de canalizare, aprobată prin Legea 
nr. 634/2002, cu modificările şi completările ulterioare. 

- Legea nr. 458/2002 privind calitatea apei potabile. 

- Hotărârea Guvernului nr. 1.591/2002 pentru aprobarea Regulamentului - 
cadru de organizare şi funcţionare a serviciilor publice de alimentare cu apă şi de 
canalizare. 

- Hotărârea Guvernului nr. 1.353/2003 pentru aprobarea Regulamentului - 
cadru şi a Contractului-cadru de delegare a gestiunii serviciilor publice de 
alimentare cu apă şi de canalizare. 

Cât priveşte finanțarea serviciilor publice de alimentare cu apă şi de 
canalizare, acestea se realizează prin: 

- fonduri de investiţii ale autorităţilor administraţiei publice locale sau 
centrale; 

- fonduri nerambursabile obţinute de la Uniunea Europeană pentru 
finanţarea unor proiecte de investigaţii, necesare dezvoltării şi modernizării 
serviciilor publice de gospodărie comunală prin diferite programe (MUDP, ISPA, 
SAPARD, SAMTID); 

- fonduri rambursabile; 

- implicarea capitalului privat în realizarea unor parteneriate între sectorul 
public şi privat; 

Pe termen lung se urmăreşte realizarea următoarelor obiective: 

- satisfacerea cerințelor de apă a populaţiei; 

- asigurarea calităţii apei potabile şi încadrarea în cerințele impuse de 
Directiva CE 98/83/EC; 

- realizarea epurării apelor uzate urbane în concordanță cu prevederile 
Directivei 94/271/EEC,; 

- accesul la informații, educarea şi sensibilizarea populaţiei asupra 
necesității economisirii apei; 

- corelarea instituțională şi legislativă cu cerințele Uniunii Europene, 
facilitatea schimburilor de idei, soluții; 

- dezvoltarea cercetării în vederea realizării unui management integrat al 
sectorului, a introducerii programului tehnic şi asigurarea protecţiei mediului; 

- monitorizarea continuă a performanţelor în sistemul de alimentare cu apă 
şi de canalizare, în vederea asigurării calităţii serviciilor prestate; 

- realizarea unor programe de formare şi perfecționare continuă; 

- consultarea publicului şi antrenarea lui la definirea politicilor şi strategiilor 
în domeniul alimentării cu apă şi canalizării; 

- cooperarea regională în domeniul serviciilor publice de alimentare cu apă 
şi de canalizare, organizarea unui centru regional al Europei Centrale şi de Est în 
România; 

- deschiderea controlată a pieței serviciilor publice de alimentare cu apă şi 
de canalizare şi stimularea mediului concurential în acest domeniu; 

- protecţia mediului pentru o dezvoltare durabilă. 


10.4. Serviciile publice de salubrizare 


Stabilirea cadrului pentru organizarea, reglementarea şi monitorizarea 
serviciului public de salubrizare a localităţilor se face cu respectarea prevederilor 
din strategia naţională cu privire la deşeurile solide, armonizate cu cele cuprinse 
în directivele Uniunii Europene. 

Serviciul public de salubrizare este organizat şi funcționează pe baza 
următoarelor principii: 

- protecţia sănătăţii publice; 

- autonomia locală şi descentralizarea; 

- responsabilitatea față de cetăţeni; 

- conservarea şi protecția mediului înconjurător; 

- calitatea şi continuitatea serviciilor; 

- tarife echitabile şi accesibile tuturor utilizatorilor; 

- nediscriminarea şi egalitatea tuturor utilizatorilor; 

- administrarea corectă şi eficientă a bunurilor din proprietatea publică şi a 
capitalului public; 

- dezvoltarea durabilă. 

În ţările din Uniunea Europeană există, în ceea ce priveşte organizarea 
serviciilor publice de salubrizare, două tendinţe majore: 

- tendința de globalizare a serviciilor şi deschidere a pieţei, urmată de 
apariția de globalizare unor mari companii, uneori transnationale; 

- tendința de menţinere a controlului de către autorităţile guvernamentale 
sau locale, prin asocierea în gestionarea acestor servicii a companiilor private, în 
cadrul unor parteneriate public - private. 

Din informaţiile pe care le deţinem până în prezent, adoptarea de către 
România a acquis-ului comunitar, respectiv a transpunerii în legislaţia română a 
directivelor Uniunii Europene, a fost realizată astfel: 

Legislaţia europeană Legislaţia românească 


Directiva-cadru nr. 75/442/EEC privind 
deşeurile, modificată prin Directiva nr. 
91/156/EEC. 


Directiva nr.  91/689/EEC 
deşeurile periculoase. 


privind 


Legea nr. 426/2001 pentru aprobarea Ordonanţei 
de Urgenţă nr. 78/2000 privind regimul deşeurilor; 
H.G. nr. 23/2003 privind Planul Naţional de 
Gestionare a Deşeurilor. 

Legea nr. 426/2001 privind regimul deşeurilor. 


Directiva nr.  75/439/EEC privind 
uleiurile uzate, modificată prin Directiva 
nr. 87/101/;EEC şi Directiva nr. 
91/692/EEC. 


H.G. nr. 662/2001 privind gestionarea uleiurilor 
uzate, completată şi modificată de H.G. nr. 
441/2002. 


Directiva nr.  91/157/EEC privind 
bateriile şi acumulatorii care conțin 
anumite substanţe periculoase; 
Directiva nr. 93/86/EC 
etichetarea bateriilor. 

Directiva nr. 93/31/EC 
depozitarea deşeurilor. 


privind 


privind 


2000/76/EC 


Direcţia nr. 
incinerarea deşeurilor. 


privind 


Directiva nr. 94/62/EC privind 
ambalajele şi deşeurile de ambalaje. 


Directiva nr. 96/59/EC 
eliminarea bifenililor şi 
policloruraţi (PCB şi PCT). 


privind 
trifenililor 


Directiva nr. 2000/532/CE, modificată 
prin Decizia 2001/119 privind lista 
deşeurilor. 

Regulamentul nr. 259/93 privind contro- 
lul transportului deşeurilor în, dinspre şi 
înspre Comunitatea Europeană. 


H.G. nr. 1057/2001 privind bateriile şi acumulatorii 
care conţin anumite substanţe periculoase. 


H.G. nr. 162/2002 privind depozitarea deşeurilor. 
Ordinul nr. 867/2002 al ministrului apelor şi 
protecției mediului privind criteriile ce trebuie 
îndeplinire de deşeuri şi lista naţională a deşeurilor 
acceptate în fiecare clasă de deşeuri. Ordinul nr. 
1147/2002 al ministrului apelor şi protecţiei 
mediului pentru aprobarea Normativului tehnic 
privind depozitarea deşeurilor - construirea, 
exploatarea şi închiderea depozitelor de deşeuri. 
H.G. nr. 128/2002 privind incinerarea deşeurilor. 
Ordinul nr. 1215/2003 al ministrului apelor şi pro- 
tecţiei mediului pentru aprobarea Normativului 
tehnic privind incinerarea deşeurilor. 

H.G. nr. 349/2002 privind ambalajele şi deşeurile 
de ambalaje. Ordinul nr. 1190/2002 al ministrului 
apelor şi protecţiei mediului privind raportarea 
datelor referitoare la ambalaje şi deşeuri de 
ambalaje. 

H.G. nr. 173/2000 pentru reglementarea regimului 
special privind gestiunea şi controlul bifenililor 
policloruraţi şi al altor compuşi similari. 

Ordinul M.Ap.M nr. 279/2002 privind înființarea 
Secretariatului tehnic pentru gestiunea şi controlul 
compuşilor desemnaţi în cadrul Direcţiei de 
gestiune a deşeurilor şi substanțelor chimice 
periculoase. 

H.G. nr. 856/2002 privind evidența gestiunii 
deşeurilor şi aprobarea listei cuprinzând deşeurile, 
inclusiv deşeurile periculoase. 

H.G. nr. 1357/2002 pentru stabilirea autorităților 
publice responsabile de controlul şi supravegherea 
importului, exportului şi tranzitului de deşeuri. 

Finanţarea serviciilor publice de salubrizare. Piaţa cea mai activă în 
domeniul serviciilor publice de gospodărie comunală este cea a serviciilor de 
salubrizare unde sunt cele mai multe firme cu capital privat şi unde investițiile 
străine sub diverse forme au o pondere însemnată. 

Posibilităţile de finanţare cele mai larg utilizate rezultă din încheierea unor 
parteneriate public-private, din privatizarea sectorului de salubrizare sau din 
accesarea de proiecte pentru infrastructura de mediu (ISPA, PHARE, ECOLIN 
ICS, SAPARD, Programul RICOP); 

Punerea în practică a unor sisteme de management integrat al deşeurilor va 
duce la realizarea unui serviciu de calitate comparat cu cel prestat în Uniunea 
Europeană. 


10.5. Serviciul public de iluminat 


Serviciul de iluminat public cuprinde totalitatea acţiunilor şi activităţilor 
desfăşurate la nivelul unităţilor administrativ-teritoriale, sub autoritatea 
administraţiei publice locale, în scopul asigurării iluminatului public al localităților 
urbane şi rurale. 

Cadrul legislativ este asigurat de următoarele acte normative: 

- Legea nr. 215/2001 a administraţiei publice locale. 

- Legea nr. 326/2001 a serviciilor publice de gospodărie comunală, cu 
modificările şi completările ulterioare. 

- Ordonanța Guvernului nr. 42/2003 privind organizarea şi funcţionarea 
serviciilor de iluminat public aprobată prin Legea nr. 475/2003 cu modificările şi 
completările ulterioare. 

- S.R. nr. 13433/1999 privind iluminatul căilor de circulaţie. 

Sursele de finanțare pentru modernizarea şi dezvoltarea infrastructurii 
serviciului de iluminat public pot fi: 

- fonduri proprii ale operatorilor şi alocaţii de la bugetul local, în conformitate cu 
obligațiile asumate prin contractele de delegare; 

- credite bancare garantate de către autoritățile administraţiei publice locale de 
către stat; 

- sprijin nerambursabil obţinut prin aranjamente bilaterale sau multilaterale; 

- venituri cu destinație specială constituite pe baza unor taxe locale, instituite în 
urma consultării publice, în condiţiile legii; 

- participarea capitalului privat în cadrul unor contracte de parteneriat public privat; 

- fonduri transferate de la bugetul de stat, ca participare la cofinanțarea unor 
proiecte realizate cu sprijin financiar extern sau a unor programe de urgenţă ori 
cu caracter special. 


10.6. Serviciile publice de administrare a domeniului 
public şi privat 


Serviciile publice de administrare a domeniului public şi privat cuprind 
totalitatea acţiunilor şi activităţilor edilitar-gospodăreşti prin care se asigură 

administrarea, gestionarea şi exploatarea bunurilor din domeniul public şi privat al 
unităţilor administrativ-teritoriale, altele decât cele date, potrivit legii, în 
administrarea unor servicii locale. 

Cadrul legislativ special este asigurat de Ordonanţa Guvernului nr. 71/2002 
privind organizarea şi funcţionarea serviciilor publice de administrare a domeniului 
public şi privat, aprobată prin Legea nr. 3/2003. 

Principiile specifice serviciilor publice de gospodărie comunală se aplică şi 
serviciilor publice de administrare a domeniului public şi privat. 

De asemenea, finanţarea şi realizarea investiţiilor aferente acestor servicii 
se fac cu respectarea legislației în vigoare privind iniţierea, fundamentarea, 
promovarea şi aprobarea investiţiilor publice, a legislaţiei privind achiziţiile publice 
de lucrări, bunuri şi servicii, şi cu respectarea dispoziţiilor legale referitoare la 
calitatea şi disciplina în construcții, urbanism şi amenajarea teritoriului. 

În spiritul prevederilor directivelor Uniunii Europene se va pune accent pe 
promovarea dezvoltării durabile, asocierile intercomunale şi parteneriatul 
public-privat. 

